Saudi anhen kujjaa ah refugee eh ge dharaja dheefi | Mihaaru\nސައުދީ އަންހެން ކުއްޖާ އަށް ރެފިއުޖީއެއްގެ ދަރަޖަ ދީފި\nބެންކޮކުގައި ހުރި ސައުދީ އަންހެން ކުއްޖާ. --ފޮޓޯ:އޭއެފްޕީ\n09 ޖެނުއަރީ 2019 - 16:00\nބެންކޮކް (ޖެނުއަރީ 9) - އާއިލާ އަށް ފިލައިގެން ބެންކޮކަށް ދިޔަ ސައުދީ އަންހެން ކުއްޖާ އަށް ރެފިއުޖީއެއްގެ ދަރަޖަ އދ. އިން ދީފި އެވެ.\nއުމުރުން 18 އަހަރުގެ ރަހާފް މުހައްމަދު އަލް ގުނޫން ކުވޭތުގައި އާއިލާއާ އެކު އުޅުމަށް ފަހު ފިލައިގެން ބެންކޮކަށް ދިޔައީ މިދިޔަ ހޮނިހިރު ދުވަހު އެވެ. އެއާޕޯޓް ހޮޓެލް ރޫމެއްގައި އޭނާ އަމިއްލަ އަށް ބަންދުވުމަށް ފަހު ވަނީ އެނބުރި ކުވޭތަށް ދިއުމަށް ދެކޮޅު ހަދައިފަ އެވެ. އެ ކުއްޖާ ބެންކޮކަށް ދިޔައީ އޮސްޓްރޭލިއާ އަށް ދިއުމަށް ޓްރާންސިޓް ޕަސިންޖަރެއްގެ ގޮތުގަ އެވެ. އޭނާގެ އަތުގައި އޮސްޓްރޭލިއާގެ ވިސާ ވެސް އޮތެވެ.\nއދ.ގެ ރެފިއުޖީންނާ ބެހޭ އެޖެންސީން ބުނީ ރަހާފުގެ މައްސަލަ ހައްލު ކުރަން އޮސްޓްރޭލިއާއާ ހަވާލުކޮށްފައިވާ ކަމަށެވެ. އޮސްޓްރޭލިއާގެ ހޯމް އެފެއާޒް ޑިޕާޓްމަންޓުން ނެރުނު ކުރު ބަޔާނެއްގައި ބުނެފައި ވަނީ ރަހާފުގެ މައްސަލަ އޮންނަ އާއްމު އުސޫލުން ބަލާނެ ކަމަށެވެ. ނަމަވެސް އޮސްޓްރޭލިއާގެ އޮފިޝަލުން ވަނީ ރަހާފަށް ރެފިއުޖީއެއްގެ ދަރަޖަ ދޭނެ ކަމުގެ އިޝާރާތެއް ދީފަ އެވެ.\n"އޭނާ އަކީ ރެފިއުޖީއެއް ކަމަށް ކަނޑައަޅައިފި ނަމަ ހިއުމެނިޓޭރިއަން ވިސާ ދޭނެ،" ހެލްތު މިނިސްޓަރު ގްރެގް ހަންޓް ވިދާޅުވި އެވެ.\nއޮސްޓްރޭލިއާގެ ފޮރިން މިނިސްޓަރު މަރިސޕޭން މާދަމާ ތައިލެންޑަށް ވަޑައިގަންނަވާނެ އެވެ.\nރެފިއުޖީއެއްގެ ދަރަޖަ އާއްމުކޮށް ދޭނީ ގައުމުތަކުގެ ސަރުކާރުންނެވެ. އދ.ގެ ރެފިއުޖީންނާ ބެހޭ އެޖެންސީން ރެފިއުޖީ ހާލަތު ދެނީ އެއްވެސް ގައުމެއްގެ ސަރުކާރުން އެކަން ނުކޮށްދީފި ނަމަ އެވެ.\nތައިލެންޑުގެ އިމިގްރޭޝަން އޮފިޝަލުން އެންމެ ފުރަތަމަ މަސައްކަތް ކުރީ ރަހާފު އަނބުރާ ކުވޭތަށް ފޮނުވާލުމަށެވެ. ނަމަވެސް އަންހެން ކުއްޖާ ފުލުފުލާ ކުރަން ފެށި ޓްވީޓްތަކުން ބައިނަލްއަގުވާމީ ސަމާލުކަން ވަނީ އޭނާ އަށް ލިބިފަ އެވެ.\nރަހާފުގެ އާއިލާ އިން ވަނީ މި މައްސަލާގައި ކޮމެންޓް ކުރަން ދެކޮޅު ހަދައިފަ އެވެ. ނަމަވެސް އެ ކުއްޖާގެ ސަލާމަތާ މެދު ކަންބޮޑުވާ ކަމަށް ވަނީ ބުނެފަ އެވެ.\nސައޫދީ އަރަބިއްޔާ ތައިލެންޑު\nމަސައްކަތް ނުކޮށް މިއާ ހަލީފާމެން އެއުޅޭހެން އުޅެން ބޭނުންވާތީ ހުޅަނގަށް އެދަނީ\nދީނީކަންކަން ރަގަޅަށް އިގޭމީހަކު ބުދެދީބަލަ. އިސްލާމްދީން ދޫކޮއްލީމާ ދީނުގައި ކަނޑައެޅިފައިވާ އަދަބު؟؟؟ މީނާގެ ބޮލަށް ޔަހޫދީ ޗިޕް ޖަހާފައި ވާކަމަށް ޔަޤީން!\nހުރިހާކަމަކީވެސް އިސްލާމްދީން އޭނަ މުސްލިމެއް ގޮތުގަ ހުރިނަމަ ވިސާކިއްކުރަން މިހާރު ތިހުރިތަނުން ތަޅާބެރުކޮއްފޫސް ނުނީ ޖަލައްގެންގޮސް ޓެރަރިސްޓކައް ހަދާނެ ްްްްްްްްްްްްްްްްްްްްްްްްްްްްްްް އެމީހުން ވަރައްލޯބިވާނެ އެކަހަލަ މުރުތައްދުންދެކެ\nނޫސްވެރިކަން ހުޓާލާފަ މަހައްދާންވީނުން، ދަރަޖަޔޯ\nއެހެން އުޅޭ ކުދިން ނާ މެދު ކަން ބޮޑުވާނެ ކަމެއް ނެތް.\nމިކުއްޖާގެ ކޮންކުށެއް އޮތީ އެނާގެ މަންމަ އަރަބިޔާއިން ފައިހަލުވަން ބަހުރައިން ހުރަސްކޮސް އަޅާފައިވާ 49 ކިލޯމީޓަރ ބުރިޖުހުރަސްކޮށް ބަހުރައިނުގެ ހޮޓާތަކުގެ ސުވިމްޕޫލުގައި އެތިބެނީ ސަލިގޮތަކަށް އެގޮތުން ލެބަނަންގެ ކުރިސްޓިއަނަކާއި މިމަންޖެ މަންމަ ގަދަޔަށް .... ބައިލޮޖިކަލް އެނގޭނެ އައްމަޔަށް އިނީ އުމުރުން ދުވަސްވެ އެކަމަކު މުއްސަނދި މަހުޖަނަކާއި3އަނަބެއް.؟؟؟؟ ދެން ވިސްނާ އަސްލު އެދިޔައީ އަސްލަށް\nކީކޭ ބާ މިކިޔަނީ.އަހަން ގަމާރު ކަމުން ނޭގުނު\nނަދުރު އަލީ ތިޔާ ކިޔަނީ ކީކޭ؟ ތިކިޔޭ އެއްޗެއް އެނގޭތޭ؟ އަހުންނަކަށް ކަލޭ ތިޔާ ކީ އެއްޗަކުން ވާވަކުން ބޮޅެއްވެސް ނޭނގުނު.\nއެއީ ދަރަޖައެއް ނޫން. އެއީ ހާލަތެއް. "ރެފިއުޖީއެއްގެ ހާލަތު"\nއެއީ ދަރަޖަ. ސްޓެޓަސް. ހާލަތަކީ ސްޓޭޓް ނުވަތަ ސިޗުއޭޝަން. ސްޓެޓަސް އެއް ނޫން.


Jaabir hushahelhuhvi garaaru majileehun beyrukohfi - vNews.mv\nޖާބިރު ހުށަހެޅުއްވި ޤަރާރު މަޖިލީހުން ބޭރުކޮށްފި\nރިފާޢަތު Male' | 11 February 2020, 15:33\nބޯހިޔާވަހިކަމަށް ތަންތަން ކުއްޔަށް ހިފައިގެން އުޅޭ މީހުން ދައްކަން ޖެހޭ ކުލީގެ 70 ޕަސެންޓް ސަރުކާރުން ދިނުމަށް ލާޒިމް ކުރުމަށް ކާށިދޫ ދާއިރާގެ މެންބަރު އަބުދުﷲ ޖާބިރު ރައްޔިތުންގެ މަޖިލީހަށް ހުށަހެޅި ގަރާރު މަޖިލީހުން ބޭރު ކޮށްލައިފިއެވެ.\nމި ޤަރާރު މަޖިލީހަށް ބަލައިގަތުމަށް ވޯޓުދެއްވީ6މެންބަރުންނެވެ. ޤަރާރު ބަލައިނުގަންނަ ކަމަށް 65 މެންބަރުން ވަނީ ވޯޓުދެއްވާފައެވެ.\nމެމްބަރު ޖާބިރު ހުށަހެޅުއްވި މި ގަރާރުގައި ބުނެފައިވަނީ، ރާއްޖޭގެ އާބާދީގެ ބޮޑު ބައެއް ދިރިއުޅެނީ ވެރިރަށް މާލޭގައި ކަމަށެވެ. އަދި އެ ފަރާތްތަކަށް އާމްދަނީގެ ގޮތުގައި ލިބޭ ފައިސާގެ ބޮޑު އަދަދެއް ހަރަދު ކުރަން ޖެހިފައިވަނީ ކުއްޔަށް ކަމަށްވެސް ބުނެފައިވެއެވެ.\nމާލޭގެ ކުލިތައް އަހަރުން އަހަރަށް ބޮޑުވަމުން ދާތީ، ތަންތަން ކުއްޔަށް ހިފައިގެން މާލޭގައި ދިރިއުޅޭ ފަރާތްތަކާއި، އަދި ބޯހިޔާވަހިކަން ބޭނުންވެފައި ތިބި މާލޭގެ ރައްޔިތުންނަށް ބޯހިޔާވަހިކަން ފޯރުކޮށްދިނުމުގެ ވައުދަކީ ކޮންމެ ރިޔާސީ ކެންޑިޑޭޓެއްގެ ރިޔާސީ ވައުދެއް ކަމަށެވެ.\nއަދި އެ ވައުދު ފުއްދަވާނެ ކަމުގެ އުއްމީދުގައި ރައްޔިތުން އިންތިހާބުކުރާ ކޮންމެ ސަރުކާރެއްގެ ފަސް އަހަރުގެ ދައުރު ނިމިގެންދާއިރުވެސް އެ މައްސަލައަށް ހައްލެއް ގެނެވިފައިނުވާ ކަމަށް ވެސް ޖާބިރު ވަނީ ވިދާޅުވެފައެވެ. ގަރާރަށް ބަހުސް ކުރެއްވި ގިނަ މެމްބަރުން ވަނީ މި ގަރާރަށް ތާއީދު ނުކުރެވޭކަން ހާމަ ކުރައްވާފައެވެ.\nއެގޮތުން މަޖިލީހުގެ މަރަދޫ ދާއިރާގެ މެންބަރު އިބްރާހިމް ޝަރީފް ވިދާޅުވީ ދައުލަތް ބަނގުރޫޓުވާ މަގަށް ރައްޔިތުންގެ މަޖިލީހަށް ގަރާރު ހުށަ ނޭޅުއްވުމަށް އެދޭ ކަމަށެވެ.\nއަބްދުﷲ ޖާބިރު ރާއްޖެ ސިޔާސީ\nފުލުހުން މިއަދު 215 މީހަކު ހުއްޓުވި: މަބްރޫކް\nއަންނަ ހަފްތާގައިވެސް ސަރުކާރުގެ އޮފީސްތައް ބަންދު\nވިލިވަރުގައި ރޯވި އަލިފާން ކޮންޓްރޯލްކޮށްފި\nރައީސުލްޖުމްހޫރިއްޔާ ޓެޑްރޯސްއާ މަޝްވަރާކުރައްވައިފި


Thahugeeguge kankamah faaraverivumah "May 6" committee ufahdhaifi - vNews.mv\nތަހުގީގުގެ ކަންކަމަށް ފާރަވެރިވުމަށް "މެއި 6" ކޮމިޓީ އުފައްދައިފި\nޠާހިރާ އަޒްހާރު 11 June 2021, 13:04\nރައްޔިތުންގެ މަޖިލީހުގެ ރައީސް މުހައްމަދު ނަޝީދަށް ދިން ހަމަލާއާ ގުޅިގެން ކުރިއަށްދާ ތަހުގީގުގެ ކަންކަން ބަލައި ފާރަވެރިވުމަށް ނިންމައި، "މެއި 6"ގެ ނަމުގައި އެމްޑީޕީގެ ގައުމީ މަޖިލީހުން ކޮމިޓީއެއް އުފައްދައިފިއެވެ.\nބުރާސްފަތި ދުވަހުގެރޭ ބޭއްވި އެމްޑީޕީގެ ގައުމީ މަޖިލީހުގައި، ރައީސް ނަޝީދަށް ދިން ހަމަލާއާއި ގުޅިގެން ހިންގާ ތަހުގީގު ކުރިއަށްދާގޮތް ބަލައި ފާރަވެރިވުމަށް ޚާއްސަ ކޮމިޓީއެއް އުފެއްދުމުގެ ގަރާރު ހުށަހެޅުއްވީ އުނގޫފާރު ދާއިރާގެ މެމްބަރ މުހައްމަދު ވަހީދެވެ.\nމި ގަރާރަށް މަކުނުދޫ ދާއިރާގެ ރައީސް ތާއީދުކުރައްވާފައިވާއިރު، މި ގަރާރު ފާސްވެފައިވަނީ ގައުމީ މަޖިލީހުގައި ބައިވެރިވެވަޑައިގެންނެވި 100 މެމްބަރުންގެ އިއްތިފާގުންނެވެ.\n"މެއި 6" ގެ ނަމުގައި އުފެއްދި މި ކޮމިޓީގައ ހިމެނިވަޑައިގަންނަވަނީ ރައީސް ނަޝީދު ކަނޑައަޅުއްވާ ބޭފުޅަކާއި، ވިލުފުށީ ދާއިޜާރާގެ މެމްބަރު ހަސަން އަފީފާއި، ފޮނަދޫ ދާއިރާގެ މެމްބަރ މޫސާ ސިރާޖާއި، ހެންވޭރު އުތުރު ދާއިރާގެ މެމްބަރ އިބްރާހީމް މުއިއްޒުގެ އިތުރުން ކުރީގެ ޑިފެންސް މިނިސްޓަރ އަމީން ފައިސަލް އެވެ. ރައީސް ނަޝީދުގެ ފަރާތްޕުޅުން މި ކޮމިޓީއަށް އަދި ބޭފުޅަކު ހަމަޖައްސަވާފައެއް ނުވެއެވެ.\nމި ކޮމިޓީ އުފެއްދުމަށް ހުށަހެޅި ގަރާރުގައި ހިމަނާފައިވަނީ ރައީސް ނަޝީދަށް ދިން ހަމަލާއާއި ގުޅިގެން ކުރިއަށްދާ ތަހުގީގުތަކާއި، ކުރާ މަސައްކަތްތަކަށް ގާތުން ބަލައި ފާރަވެރިވުމަށެވެ.\nކޮމިޓީން ކުރާ މަސައްކަތްތަކުގެ މައުލޫމާތު މަދުވެގެން ހަފްތާއަކު އެއްފަހަރު އެމްޑީޕީގެ ގައުމީ މަޖިލީހާ ހިއްސާކުރަން ހުށަހެޅުމުން، މި ހުށަހެޅުންވެސް ރޭ ބޭއްވި ގައުމީ މަޖިލީހުގައި ވަނީ ފާސްވެފައެވެ. މި ހުށަހެޅުން ފާސްވީ 96 މެމްބަރުންގެ ވޯޓުންނެވެ.\nރައީސް ނަޝީދަށް ދިން ހަމަލައާއި ގުޅިގެން މައްސަލައިގެ ތަހުގީގު އަދިވެސް ކުރިއަށްދާއިރު، މި ހަމަލާއާއި ގުޅިގެން5މީހަކު ވަނީ މިހާތަނަށް ހައްޔަރުކޮށްފައެވެ.\nމީގެ އިތުރުން މި ހަމަލާ ހިނގުމަށް ދިމާވި ސަބަބުތައް ދެނެގަތުމަށާއި، އެމަނިކުފާނުގެ ސެކިއުރިޓީ ބްރީޗްވި ގޮތް ދެނެގަތުމަށް ރައްޔިތުންގެ މަޖިލީހުގެ ސަލާމަތީ ޚިދުމަތްތަކާބެހޭ 241 ކޮމިޓީން ވަނީ އިންކުއަރީއެއް ފަށާފައެވެ.\nމީގެ އިތުރުން ސަލާމަަތީ ޚިދުމަތްތަކުގެ އިންޓެލިޖެންސް އޮޑިޓެއް ހެދުމުގެ މަސައްކަތް ރައީސް އޮފީހުން ވަނީ ފަށާފައެވެ.


Sarukaaru hissaa vaa huriha joint venture thakegge mauloomaath nulibey: Auditor general | Mihaaru\nޚަބަރު / ރެޖިސްޓްރާ އޮފް ކޮމްޕެނީސް\nސަރުކާރު ހިއްސާވާ ހުރިހާ ޖޮއިންޓް ވެންޗާތަކެއްގެ މައުލޫމާތެއް ނުލިބޭ: އޮޑިޓާ ޖެނެރަލް\nއޮޑިޓާ ޖެނެރަލް ހަސަން ޒިޔަތު އަދި އޮޑިޓް އޮފީހުގެ އެހެން އިސް ބޭފުޅުން ރައްޔިތުންގެ މަޖިލީހުގެ އެސްއޯއީ ކޮމިޓީގައި. ފޮޓޯ: ރައްޔިތުންގެ މަޖިލީހުގެ އިދާރާ\n28 ޖޫން 2019 - 16:54\nރައްޔިތުންގެ މަޖިލީހުގެ އެސްއޯއީ ކޮމިޓީއަށް އިއްޔެ ވަޑައިގެން އެ ކޮމިޓީގެ މެމްބަރުން ކުރެއްވި ސުވާލުތަކަށް ޖަވާބު ދެއްވަމުން ޒިޔަތު ވިދާޅުވީ ޖޮއިންޓް ވެންޗާތަކުގެ މައުލޫމާތު ހޯދަން ދާދި ފަހުން ވެސް ރެޖިސްޓްރާ އޮފް ކޮމްޕެނީސް އަށާއި ފިނޭންސް މިނިސްޓްރީ އަށް ލިއުމުން އެދިވަޑައިގެންފައި ވާނެ ކަމަށެވެ. އޭނާ ވިދާޅުވީ ދައުލަތުގެ ކުންފުންޏަކުން ކިތަންމެ ކުޑަ ހިއްސާއެއްވާ ގޮތަށް ޖޮއިންޓް ވެންޗާއެއް އުފެއްދިޔަސް އެ މައުލޫމާތު އޮޑިޓް އޮފީހަށް ދޭން ގާނޫނު ލާޒިމުކުރާ ކަމަށެވެ. އެގޮތުން ޖޮއިންޓް ވެންވާ އުފައްދަން ގާއިމުކުރާ އެއްބަސްވުންތަކުގެ މައުލޫމާތު އެއޮފީހަށް ދޭން ޖެހޭނެ ކަަމަށް ވެސް އޭނާ ވިދާޅުވި އެވެ.\n"ހަމަ ހުރިހާ ކުންފުންޏެއް ވެސް އަޅުގަނޑުމެން އޮޑިޓް ކުރަން އެހެން ނަމަވެސް އަޅުގަނޑުމެންނަށް މައުލޫމާތު ނުލިިބި އެބަހުރޭ ޖޮއިންޓް ވެންޗާތައް ހެދިފަ އިނގޭތޯ. ދެން މައުލޫމާތު ހޯދަން އަޅުގަނޑުމެން ރެޖިސްޓްރާ[އޮފް ކޮމްޕެނީސް]އަށް ވެސް ފިނޭންސް މިނިސްޓްރީއަށް ވެސް ލިޔަމުން ދާނަން،" އޭނާ ވިދާޅުވި އެވެ.\nޒިޔަތު ވިދާޅުވި ގޮތުގައި ދައުލަތުގެ ކުންފުންޏަކުން އުފައްދާ ޖޮއިންޓް ވެންޗާއެއްގެ މައުލޫމާތު ލިބިފައިވާ ނަމަ އެ ޖޮއިންޓްވެންޗާއެއް އޮޑިޓްގައި ނުހިމަނާ ދޫކޮށްލާފައި ނުވާނެ ކަމަށެވެ. އޭނާ ވިދާޅުވީ އެގޮތަށް އުފައްދާފައި ހުރި ކުންފުނިތަކުގެ މައުލޫމާތު ހޯދަން ދާދި ފަހުން ވެސް ކަމާ ބެހޭ މުއައްސަސާތަކަށް ހުށަހަޅުއްވާފައި ވާނެ ކަމަށެވެ. އޭނާ ވިދާޅުވި ގޮތުގައި މިހާރު ހުރީ ކޮންކޮން ޖޮއިންޓް ވެންޗާތަކެއްކަން ދެނެގަތުމަށް ފަހު އެއްބަސްވުންތައް އޮޑިޓް އޮފީހުން ދިރާސާ ކުރާނެ އެވެ.\nނަތީޖާ ނެރޭ މިންވަރު ބަލަން ކުރާ ޕާފޯމެންސް އޮޑިޓް ބައެއް ކުންފުނިތަކުގައި ކޮށްފައި ނުވަނީތޯ އިއްޔެގެ ބައްދަލުވުމުގައި މެމްބަރުން ސުވާލު ކުރެއްވުމުން ޒިޔަތު ވިދާޅުވީ ހުރިހާ ކުންފުނިތަކެއްގެ ވެސް ޕާފޯމެންސް އޮޑިޓް ކުރާ ކަމަށާއި މައްސަލައެއް ފާހަގަ ވެއްޖެ ނަމަ ހާއްސަ އޮޑިޓްތައް ވެސް ކުރާ ކަމަށެވެ. އެހެން ނަމަވެސް ދައުލަތުގެ ކުންފުނިތަކަށް ވަމުންދާ ގެއްލުންތަކުގެ ހުރިހާ ކަމަކަށް އޮޑިޓް އޮފީހަށް އެކަނި ހައްލު ހޯދައި ނުދެވޭނެ ކަމަށް ވެސް އޭނާ ވިދާޅުވި އެވެ.\n"ކުންފުންޏެއްގެ ވެއްޖެއްޔާ، ދެންމެ ހަމަ މި ފާހަގަ ކުރެވުނީ، ބޯޑް އޮފް ޑަައިރެކްޓާސްގެ ވެސް ޒިންމާ އެއްބަ އޮތް އިނގޭތޯ،" އޭނާ ވިދާޅުވި އެވެ.\nދައުލަތުގެ 30 އަށް ވުރެ ގިނަ ކުންފުނި ހުރި އިރު އޭގެ ތެރެއިން ފައިދާ ވަނީ ވަރަށް މަދު ކުންފުނިތަކަށް ކަމަށް އިއްޔެގެ ބައްދަލުވުމުގައި މެމްބަރުން ވިދާޅުވި އެވެ.\nރައްޔިތުންގެ މަޖިލިސް ރެޖިސްޓްރާ އޮފް ކޮމްޕެނީސް އޮޑިޓާ ޖެނެރަލް އޮފީސް އޮޑިޓާ ޖެނެރަލް ހަސަން ޒިޔަތު، އޮޑިޓަ ޖެނެރަލް\nޖޭވީ ނޭގުނަސް އާއިލާއެންމެނަށް ހުޅުމާލެއިން ނާ މެލޭޝިޔާއިން ބިން ގަނެލެވިއްޖެ ނޫންތޯ އެމްއެމްޕީއާރސީ ލާރގަނޑަށް.\nމީނަވެސް ކަމެއް ބަލާކަށް ވަޤުތު ވާކަމަކަށް ނަހަދާ، ދެން ކޮން ޖޭވީ އެކޭ ކިޔާކަށްތަ\nއެއްވެސް ސަރުކާރަކަށް ސިއްރު ވިޔަފާރީގެ އެއްބަސްވުންތައް ހެދިގެންނުވާނެ. މަޖިލިހަށް އަންގަންޖެހޭނެ އެގްރިމަންޓްގެ ޝަރުތުތައް. ޒީރޯޓޮލެރެންސް ރައީސަށް ކެރޭނެބާ ޖީއެމްއާރ އާ ޓާޓާ އެގްރީމަންޓްގެ ތަފްސީލް ހާމަކުރަން. އެއްކޮޅަށް ބުރަކޮށް ރައްޔިތުންނަށް ބޮޑެތި ގެއްލުންވާގޮތައް ހުރީ ޝަރުތުތައް. އެކި ވަގުން އެކިގޮތައް ވައްކަންކުރާނީ. އެއްބަޔަކު ޑިމޮކްރަސީ ބޯޑު އަ،ލުވައިގެން އަނެއްބަޔަކު ލާދީނީ ގޮވަމުން. ކުރަނީ އެއްކަމެއް. ދައުލަތްދަވާލުން.\nމިއިކޮއްމީހަކު ހިތައްއަރަނީ ތިމާމީ އެއްމެމަތީމީހާހެއް ވެއްތިފައިއޮއްނަދުވަސްމިހާރުވެސް ފެއްނަކަހަލަ\nމިއީ އެންމެބޮޑު މައްސަލަ، ދެން ކިހިނެއްވާނީ\nމުޅި ނިއުސްފީޑްގަ މި ދެތިންދެވަހު ޒިޔަތު. 65 މެމްބަރުން ކީއްތަ ތި ކުރަނީ. މިނޫން ބަޔަކު ގެނެވޭނީ ކޮން އިރަކު\nޒިޔަތު....ޒިޔަތު ސަލާމަތް ކުރަން... ؟؟؟\nވަޒީފާ ހިމާޔައް ކުރަން އުޅޭ ހެން ހީވަނީ\nކޮބާތަ ފުލެޓް ކޮމިޓީގެ ހަބަރަކީ


Khiyaanaathaa gulhey gothun majilihuga dhakkaa vaahaka ves balaanan: ACC - vNews.mv\nޚިޔާނާތާ މެދު މަޖިލީހުގައި ދައްކާ ވާހަކަވެސް ބަލާނަން: އޭސީސީ\nޝިފްޒާ މުޞްޠަފާ 09 March 2016, 23:10\nއެމްއެމްޕީއާރުސީގެ ޚިޔާނާތާ ގުޅޭގޮތުން ރައްޔިތުންގެ މަޖިލީހުގައި ދައްކާ ވާހަކަތައް ވެސް ބަލާނެ ކަމަށް އެންޓި ކޮރަޕްޝަން ކޮމިޝަނުން ބުނެފިއެވެ.\nރައްޔިތުންގެ މަޖިލީހުގެ މިއަދުގެ ޖަލްސާއަށް އައްޑޫ މީދޫ ދާއިރާގެ މެމްބަރު ރޮޒައިނާ އާދަމް ވަނީ އެމްއެމްޕީއާރުސީގެ ޚިޔާނާތުގެ މައްސަލަ މިނިވަންކަމާއެކު މަޖިލީހުގެ ތެރެއިން ބެލުމަށް ގޮވާލާ ގަރާރެއް ހުށަހަޅުއްވާފައެވެ.\nއެ ގަރާރުގެ ބަހުސްގައި އިދިކޮޅު މެމްބަރުންނާއި ސަރުކާރަށް ތާއީދުކުރައްވާ މެމްބަރުން ވަނީ އެމްއެމްޕީއާރުސީގެ ޚިޔާނާތުގެ ފައިސާގައި ހިއްޕެވިކަމުގެ ތުހުމަތު އެކި މެމްބަރުންނަށް ކުރައްވާފައެވެ. ޖަލްސާ ހޫނުވެ އެއް މެމްބަރަކު އަނެއް މެމްބަރަކާ ދިމާއަށް ވަގަށް ގޮވާ ހިސާބަށް ވެސް ދިޔައެވެ. އަދި އެމްއެމްޕީއާރުސީގެ ޚިޔާނާތުގައި ހިމެނޭ ފައިސާ ހިއްޕަވައިގެން މެމްބަރުން އަރިހަށް ވަޑައިގެން ފައިސާ ބެއްސެވި ކަމަށް ވެސް މެމްބަރަކު ވިދާޅުވިއެވެ.\nމަޖިލީހުގައި ދެކެވުނު ވާހަކަތަކާ ގުޅޭގޮތުން އޭސީސީގެ ނާއިބު ރައީސް މުއައްވިޒު ރަޝީދު ވިދާޅުވީ އެމްއެމްޕީއާރުސީގެ ޚިޔާނާތުގެ މައްސަލަ އެކޮމިޝަނުން ތަހުގީގު ކުރަމުން އަންނައިރު ލިބޭ ކޮންމެ މައުލޫމާތަކަށް ވެސް ބަލާނެ ކަމަށެވެ. އެގޮތުން ރައްޔިތުންގެ މަޖިލީހުގައި އެފަދަ ވާހަކައެއް ދެކެވުނަސް އެކަމުގެ ތެދުދޮގު ބަލާނެ ކަމަށް ވިދާޅުވިއެވެ.\nއެމްއެމްޕީއާރުސީގެ ޚިޔާނާތުގެ މައްސަލަ މަޖިލީހުގެ ތެރެއިން ބެލުމަށް ރޮޒައިނާ ގަރާރެއް ހުށަހެޅުއްވި ނަމަވެސް އެގަރާރު ވަނީ މަޖިލީހުން ބޭރުކޮށްލާފައެވެ.\nއެމްއެމްޕީއާރްސީ އޮޑިޓް ކުރުމަށްފަހު މިދިޔަ ފެބްރުއަރީ މަހުގެ ފަސްވަނަ ދުވަހު އޮޑިޓާ ޖެނެރަލް ނެރުއްވި އޮޑިޓް ރިޕޯޓުގައި ބުނެފައިވަނީ އެމްއެމްޕީއާރުސީގެ ޚިޔާނާތުގެ އަގު 79 މިލިއަން ޑޮލަރު ނުވަތަ 1.2 ބިލިއަން ރުފިޔާއަށް އަރާ ކަމަށެވެ.


ގޮއިދޫ ސްކޫލް/ ށ.ގޮއިދޫ\nގޮއިދޫ ސްކޫލް / ށ.ގޮއިދޫ\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 12 ޑިސެމްބަރ 2019 ގެ 14:00 ގެ ކުރިން، ގޮއިދޫ ސްކޫލަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 15ޑިސެމްބަރ 2019 އާއި 23 ޑިސެމްބަރ 2019 އާ ދެމެދު، ގޮއިދޫ ސްކޫލް ގައެވެ.\nމި އިޢުލާނުގެ ދަށުން މަތީގައިވާ ޝަރުތު ހަމަވާ ފަރާތެއް ދާއިމީ މަޤާމަށް ނުލިބިއްޖެނަމަ، ތިރީގައިވާ ޝަރުތު ހަމަވާ ފަރާތެއް ރިލީފް މަޤާމަކަށް 07 ޖަނަވަރީ 2020 އިން 19 ނޮވެމްބަރ 2020 އަށް ނެގުމަށް ހަމަޖެހިފައިވެއެވެ.\nމުއްދަތު: 07 ޖަނަވަރީ 2020 އިން 19 ނޮވެމްބަރ 2020\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 6540582 އަށެވެ. އީ-މެއިލް ކުރާނީ [email protected] އަށެވެ.\n06 ރަބީޢުލްއާޚިރު 1441\n03 ޑިސެމްބަރ 2019\nޕަބްލިޝްކުރި ގަޑި: 0927\nސުންގަޑި: 12 ޑިސެންބަރު 2019 1400


Napoli bali koh Italy ge Super Cup Juventus kaamiyaab kohfi\nނަޕޯލީގެ މައްޗަށް 2-0 ގެ ނަތީޖާ އަކުން ކާމިޔާބު ހޯދައި، އިޓާލިއަން ސުޕަ ކަޕް ޔުވެންޓަސް ކާމިޔާބު ކޮށްފި އެވެ.\nމި ތައްޓާކީ ޔުވެންޓަސްގެ ކޯޗް އެންޑްރެއާ ޕިރްލޯ ކޯޗެއްގެ ގޮތުގައި ހޯދި ފުރަތަމަ ތައްޓެެވެ. މެޗުގައި ޔުވެންޓަސްގެ ފުރަތަމަ ލަނޑު ދެ ވަނަ ހާފުގައި ކާމިޔާބު ކުރީ ކްރިސްޓިއާނޯ ރޮނާލްޑޯ އެވެ. ރޮނާލްޑޯ ރޭ ކާމިޔާބު ކުރި ލަނޑަކީ އޭނާގެ ކެރިއާގައި ޖެހި 760 ވަނަ ލަނޑެވެ.\nފެންނާން ހުރި ރިޕޯޓްތައް ބުނާ ގޮތުން، ރޮނާލްޑޯ ވަނީ ކެރިއާގައި އެންމެ ގިނަ ގޯލް ޖެހި ކުޅުންތެރިޔާގެ މަގާމަށް ޖެހިލާފަ އެވެ. ރޮނާލްޑޯއަށް ވުރެ ކުރީގައި ކުރިން އޮތީ، މިދިޔަ ގަރުނުގެ މެދުތެރޭގައި މަޝްހޫރުވި ޗެކްރިޕަބްލިކްގެ ޖޯސެފް ބީކަން އެވެ. ޕޯޓްތައް ބުނާ ގޮތުން 1931 ން 1955 ށް ފުޓްބޯޅަ ކުޅުނު ބިކާން ވަނީ، އޭނާގެ ކެރިއަރުގައި 759 ގޯލް ޖާހަފަ އެވެ.\nމެޗުގެ 80 ވަނަ މިނެޓްގައި ނަޕޯލީއަށް ނަތީޖާ ހަމަހަމަ ކުރުމަށް ރަނުގެ ފުރުސަތެއް ލިބުނެވެ. ޕެނަލްޓީ އެއް ލިބުނު ނަމަވެސް އެ ފުރުސަތު ބޭކާރުވީ އެވެ. ލިރޮއީ އިންސީނިއާ ފޮނުވާލި ޕެނަލްޓީ ދިޔައީ ބޭރަށެވެ. މެޗުގެ 90 މިނެޓް ހަމަވެގެން އިތުރަށް ދެއްކި ފަސް މިނެޓްގެ ތެރެއިން އެންމެ ފަހު މިނެޓްގައި ޔުވެންޓަސްގެ ދެ ވަނަ ލަނޑު ކާމިޔާބު ކުރީ ބަދަލު ކުޅުންތެރިޔެއްގެ ގޮތުގައި ކުޅެން ނުކުތް އަލްވާރޯ މޮރާޓާ އެވެ.\nރޮނާލްޑޯ ޔުވެންޓަސްގައި އަދި ދެއަހަރު ހުރެދާނެ


މަސްތުވާ ތަކެތީގެ މައްސަލައިގައި ޕްރޮޑިއުސަރ ކްޝިތިޖް ހައްޔަރު ކޮށްފި – DhiDaily\nމަސްތުވާ ތަކެތީގެ މައްސަލައިގައި ޕްރޮޑިއުސަރ ކްޝިތިޖް ހައްޔަރު ކޮށްފި\nއިންޑިއާގެ އެންސީބީއިން މިހާރު ތަހުގީގު ކުރަމުންދާ މަސްތުވާ ތަކެތީގެ މައްސަލައިގައި އެގައުމުގެ ފިލްމު ޕްރޮޑިއުސަރ ކިޝްތިޖް ޕްރަސާދް ހައްޔަރު ކޮށްފިއެވެ.\nއެންސީބީ އިން އޭނާ ހައްޔަރު ކޮށްފައިވަނީ، އޭނާ ދިރިއުޅޭ ގެ ބަލާ ފާސްކުރި އިރު އެގެއިން މަސްތުވާ ތަކެތި ފެނުމާއި ގުޅިގެން އިއްޔެގެ ވަގުތެއްގައެވެ. އަދި އިންޑިއާގެ ނޫސްތަކުގުއި ރިޕޯޓު ކޮށްފައިވާ ގޮތުން ނަމަ އޭނާގެ ބަންދައް4ދުވަސް ޖެހުމަށް އެންސީބީއިން ކޯޓަގައި ހުށައަޅާނެ ކަމަށްވަނީ ބުނެފައެވެ.\nޖޫންމަހުގެ ތެރޭގައި އިންޑިއާގައި މަރުވި ފިލްމީ ބަތަލް ސުޝާންތުގެ މަރުގެ މައްސަލައާއި ގުޅޭ މަސްތުވާ ތަކެތީގެ މައްސަލައިގައި އެގައުމުގެ ނާކޮޓިކްސް ކޮންޓްރޯލް ބިއުރޯ އިން އަންނަނީ އެކި ފަންނާނުންނާއި ސުވާލު ކުރަމުންނެވެ. އަދި ސުޝާންތުގެ ލޯބިވެރިޔާ ރިއާ ވަނީ އޭނާ އަށް މަސްތުވާ ތަކެތި ދިން މައްސަލައިގައި ހައްޔަރުކޮށްފައެވެ. ރިއާ އެންސީބީއަށް ދިން މަސްތުވާ ތަކެތީގެ ތެރޭގައި އުޅޭ ފިލްމީ ދާއިރާގެ މީހުންނާއި އެންސީބީއިން ސުވާލު ކުރަމުން ދާއިރު، ކިޝްތިޖް އާއި ސުވާލު ކުރީ، ރާކުލް ޕްރީތް އެންސީބީއަށް ތަހުގީގުގައި ދިން ބަޔާނާއި ގުޅިގެންނެވެ.\nރާކުލް ޕްރީތް އެންސީބީއަށް ދިން ބަޔާނުގައި، ކިޝްތިޖް އާއި ގުޅޭ ގޮތުން ބުނެފައިވަނީ، ޕްރޮޑިއުސަރ ކިޝްތިޖް އަކީ މަސްތުވާ ތަކެތި ބޭނުން ކުރާ މީހެއް ކަމަށާއި، ފިލްމީ ދާއިރާގެ ބޮޑެތި ފަންނާނުންނަށް އޭނާ މަސްތުވާ ތަކެތި އެކި ފަހަރު މަތިން ހޯދައިދީފައިވާ ކަމަށެވެ.\nއެންސީބީއަށް ކިޝްތިޖް ހާޒިރުވުމުގެ ކުރިން ނޫސްވެރިންނަށް މައުލޫމާތު ދެމުން އޭނާ ބުނެފައިވަނީ، މި ކަމުގައި އޭނާގެ އެއްވެސް ވަރެއްގެ ހިއްސާއެއް ނުވާނެ ކަމަށާއި، މަސްތުވާ ތަކެތީގެ ތުހުމަތު އޭނާގެ ބޮލުގައި އަޅުވަނީ ބަދަލު ހިފުމުގެ ރޫހުގައި ކަމަށެވެ.


ރެމިޓެންސް ޓެކްސް: ޝަކުވާ، ތައްޔާރުނުވެވުމުގެ ނުރައްކާ\nރާއްޖޭގެ އެންމެ ބޮޑު އެއް ކޮންސްޓްރަކްޝަން ކުންފުންޏަށް މިހާރު ކުރިމަތިވެފައި ވަނީ މިއިން ޒަމާނަކު ދިމާ ނުވާ ވަރުގެ ބޮޑު މައްސަލައެކެވެ. ބިދޭސީ މަސައްކަތު މީހުން ޝަކުވާ ކުރަނީ އެވެ. ބޭނުން ކުރަން ލިބޭ ލާރިކޮޅު މަދުވުމެވެ. މުސާރަ ބޮޑުކޮށްދޭން އެދޭ ބިދޭސީންގެ އަދަދު ދުވަހެއް ދުވަހަކަށް ގިނަވަނީ އެވެ. އެއާ އެކު، ބިދޭސީންނަށް...


SunOnline: #VAAHAKA: First Lady - part-31\nފަސްޓް ލޭޑީ (31)\nއައިޝާ ނަސީމް 25 Feb 2019, 08:06\nހަޔާތީ ލަދުން ހުރިތަނަށް ނުވިރުނީ ހަމަ ކިރިޔާއެވެ. އެކަހަލަ އެއްޗެކޭ ނުބުނެވުނުނަމައެވެ. ނަމަވެސް އޭނަގެ އަނގަގަދަކަމުން އަމްރާންގެ އިޝްގީ ބައި ހޭއްލަވައިލެވުނީއެވެ. ހަޔާތީ އޭނަގެ ދެއަތް އަމްރާންގެ މޫނުމަތީ އެޅިއެވެ. އަތްޖެހުނީ އަމްރާންގެ އަނގަމަތީގައެވެ. އަމްރާން އެދެއަތުގައި ހިފެހެއްޓިއެވެ. ވަގުތުން ހަޔާތީއަށް ދުރުކޮށްލެވުނީ އުދަގޫވެފައިވާ ފަދަ ގޮތެއް އަނގަޔަށް ގޮތެއް ހަދާލާފައެވެ.\n"މި ގާތްކަން ކަމަކުނުދޭ. މިއީ ވަގުތީ ގުޅުމެއް. އެކަން ހަދާން ނައްތާލައިފިއްޔާ ރިގްރެޓްކުރަން ޖެހިދާނެ........" ހަޔާތީ ހަދާންކޮށްލަދިނެވެ.\n"އަހަރެން ދެކޭގޮތް ތަފާތުވެދާނެ. ކުރި ކަމަކާއި އަދި ރިގްރެޓް ކޮށްފައެއްނެތް........." އަމްރާންގެ ތުންފަތަށް ލުއި ހިނިތުންވުމެއް ވެރިވިއެވެ.\n"ޔޫ ނޯ ނަތިން އެބައުޓް މައި ޕާސްޓް. އައި ހޭވް ސިކްރެޓްސް. އެނގިއްޖެއްޔާ ވިސްނާގޮތް ތަފާތުވެދާނެ...."ހަޔާތީ ކަފަލޮލީ އުރާލުމަށްފަހު ކުރިއަށް ފިޔަވަޅެއް އެޅިއެވެ.\n"ނާހަން ހުރީ އެކަމަކު ކިޔާދޭން ބޭނުމިއްޔާ އިޓްސް ފައިން ޑިއަރެސްޓް ވައިފް..............." އަމްރާން ހަޔާތީއާއި އެއްވަރަކަށް ހިނގާފައި އައީ ޖީބަށް އަތްތިލަ ޖަހާލަމުންނެވެ. ދެމީހުން އެއް ހަމައިގާ ހިނގާފައި ދިޔައިރު އެގާތްކަމުން ހަޔާތީ\nދެވަނަ ސިކުންތުގައި ހަޔާތީގެ ޚިޔާލު ބަދަލުވެ ސިއްރުތައް ހާމަކުރަން އަވަސްކަމުގައި ވިސްނިއެވެ. އޭނަ ކުރިން ކައިވެންޏެއްކޮށްފައިވާ ކަން އެނގުމާއެކު އަމްރާން މިކާލްއާއި ބެހޭގޮތުން ހުރިހާ ސިއްރެއް ހޯދަން އަޒިކިއަލް މެންނާއި ހަވާލުކުރާނެއެވެ. މިކާލް މުޖާހިދެއްކަން އެނގުމަށްފަހު ދެން ވާނެގޮތް ވިސްނައިލިޔަސް ހިތް ރޫރޫ އަޅައިގަނެއެވެ. ހަޔާތީ ހިންދިރުވައިލިއެވެ.\n"ޔެސް؟ " އަމްރާންގެ ސުވާލުގެ ނަޒަރު އޭނަގެ މޫނަށް ހުއްޓުނެވެ.\n"އައި ކާންޓް. ނޮޓް ނައު......" ހަޔާތީ ކޮރިޑޯގެ އަނެއްކޮޅުން ގޮސް ގޭގެ ފަހަތު ފެންޑާ ހުޅުވާލާފައި ކަފަލޮލީ ނިދާ މަކާނަށް ދޫކޮށްލުމަށްފަހު ދޮރު ލައްޕާލިއިރު އަތުގެ ލޯލިތައް ކޮޅަށްޖެހިފައިވިއެވެ. އަމްރާންއާއި ކުރިމަތިލާން ބޭނުންނުވެފައި ހުރެގޮސް އެންމެ ކުރިން ޖެހުނު ކޮޓަރިތެރެއަށް ދެމިގެންފާ ދޮރުފަތަށް ލެނގުނުއިރު ހިތް ޑަންޑަންލާފައި ތެޅޭ އަޑު ހިމޭންކަމުގެ ތެރޭ ކަންފަތުގައި ހަރުލިއެވެ. ނޭގި ހުއްޓާ ހިތަށް އަނިޔާވެ ހޫނު ހޫނު ކަރުނަތައް ކޯތާފަތުން ތިރިއަށް ދެމިގެންފިއެވެ. އަމިއްލަ ނަފުސް މި ވެއްޓިގަތް އަނދަވަޅުން ސަލާމަތްވާނެ އެއްވެސް ގޮތެއް ނުފެނުނެވެ. އަމްރާން ކައިރީ ހަގީގަތް ހާމަކޮށްދީގެން ހަމްދަރުދީވާނީ ކަމެއް ނޫނީ ބަދަލުހިފަން އޭނައަށް ކޮށްފާނެކަމެއް ޚިޔާލަށް ގެންނާކަށް ފަސޭހައެއް ނުވިއެވެ. އެނގޭހާ އެއްޗަކީ ޚިޔާލުތައް ގިނަވެ ބޮލުގައި ދާއިމީ ރިހުމެއް ނުފިލާ ހުރިކަމެވެ.\nހިތުގައިވާ އިހުސާސްތައް މީހަކާއި ހިއްސާނުކޮށް ހުރެއްޖެއްޔާ ހިތް ފަޅައިގެންގޮސްދާނެއެވެ. ނަމަވެސް ވަކި ގުޅާނީ ކާކަށް ހެއްޔެވެ؟ އަމްރާންއާއި އެކު ގިނަވަގުތުތައް ހޭދަކޮށް އެކީ އުޅެވޭލެއް ގިނަކަމުން މިކާލްއަށް ބޭވަފާތެރިވެވެނީކަމުގެ އިހުސާސްތައްވެސް އޭނަ ވަށާލައިފިއެވެ. އަމްރާންގެ ގާތްކަމާއި އޯގާތެރިކަމުގެ ސަބަބުން ހިތުގެ ކަނެއްގައި ފޮރުވާފައިވާ އިހުސާސްތައް ހޭލަފާނެތީ އޭނަ ބިރުގަނެއެވެ.\nހެދުނު ކާކޮޓަރިއަށްވަދެފައި މޭޒުމަތި ތައްޔާރުކޮށްފައި ކޮފީހަދަން ހުއްޓާ އަމްރާން އަންނަތަނެ ފެނުމުން ބަލައިލެވުމާއިއެކު އިސްޖެހުނެވެ. އެންމެ ނަޒަރަކުންވެސް އަމްރާންގެ ސްމާޓްކަން ހިތް އަވަސްކުރުވިއެވެ. ޑިޒައިނާ ކަޅު ސޫޓެއްގައި މޮޑެލްއަކާއި ވާދަކުރެވޭވަރުވެއެވެ. ފެޝަން މަޖައްލާއެއްގެ ކަވަރުން ފުންމާލައިގެން އައިފަދައެވެ. ތަނުގައި ހިފައިލި މީރުވަހުންވެސް ހިތް އުތުރިއަރައިގަތެވެ.\n"މޯނިން ވައިފް...." އަމްރާން ކޮފީތަށި ތުނބުގައި ޖަހަމުން މީރޭ ބުނާފަދަ ގޮތަކަށް ނިތްކުރި އަރުވައިލިއެވެ. ރޭ އޭނަ ރުޅިހަދާލާފައި އެކޮޓަރިއަށް ނުގޮސް ހުރުމުން ހިތްހަމަނުޖެހި އަނގައިން ނުބުނާނެކަމުގައި ހީކުރެވުނަސް އަމްރާން ހުރީ ހަމަޖެހިލާފައެވެ. ކަމެއްވީކަން އެނގުނުކަމަކަށްވެސް ހަދާނުލައެވެ. އަމްރާން އެޗްއެމްގެ ކަންތައް ކުރިއަށްދާ ގޮތާއިބެހޭގޮތުން ސުވާލުކުރިއެވެ. ދެން އެހީ މުޅިންވެސް އަމިއްލަ ވާހަކަތަކެވެ. ހަޔާތީގެ މަންމައާއި ކޮއްކޮގެ ޚަބަރު އޮޅުން ފިލުވިއެވެ. ފުރަތަމަ ފަހަރަށް ހަޔާތީ އޭނަގެ މަންމަގެ ކެންސަރާއި ބެހޭގޮތުން ވާހަކަދެއްކިއެވެ. ކުދި ކުދި އެކި ވާހަކަތަކުގައި ތިބެ ނާސްތާ ނިންމާލިއިރު އެދޭތެރޭގައިވާ ގަނޑުފެން ކޮންމެވެސް ވަރަކަށް ވިރާ އެކުވެރިކަން ބަދަހިވާން ފަށައިފިއެވެ. މިއީ ހަޔާތީ ބޭނުންވާގޮތެއް ނޫނެވެ. އަމްރާންގެ މަގުސަދާއިމެދު އަދިވެސް ހިތުގައި އޮތީ ސުވާލުތަކެވެ. އަމްރާންގެ ނިޔަތް ސާފުކަމެއް އޭނައަކަށް ނޭގެއެވެ. ސިއްރުވެރިކަމުން މިކާލްއަކަށް ދޫނުކުރެއެވެ. ނަމަވެސް އަމްރާން ބޭނުންވާފަދަ އެކުވެރިކަމަކާއި ގާތްކަމެއް އޭނަ އުފައްދައިފިއެވެ.\nރޭގަނޑު ކެއުމަށްފަހު އަބުދުލްއަޒީޒު ކޮޓަރިއަށް ވެންނެވުމުން ހަޔާތީ ސިޓިންރޫމްގެ ސޯފާއެއްގައި އޮށޯވެލިއެވެ. އެޗްއެމް ހުޅުވާލުމަށްފަހު އެއިން ދައްކާ ޕްރޮގްރާމެއް ބަލައިލަން ޗެނެލް ހުޅުވާލިތަނާ އަމްރާންވެސް ކޮފީއެއް ހިފައިގެން އައިސް އޭނަގެ ގާތު ޖައްސައިލިއެވެ. އެއްފަރާތުގައި ހުރި ސޯފާގައި އިށީނުމުގެ ބަދަލުގައި އޭނައާއި ދާދި ގާތުގައި އިނުމުން ހޫނުކަން އިހުސާސްކުރެވުނެވެ. ކޮފީތަށި ހޫނުވީމަކަން ނޭގެއެވެ. އަމްރާންގެ ޖިންސްގް ފެބްރިކް އޭނަގެ ލައިގެން ހުރި އޮމާން ހަރުވާޅުގައި ބީހިލިއެވެ. ކޮފޯތަށްޓާއެކު އަމްރާން ޖަހައިގެން ހުރި ސެންޓުގެ ވަސް އެއްވުމުން މަސްތު ނުވާވަރެއްނޫނެވެ. ހަމަޖެހޭގޮތް ދައްކަން ކުރަން ޖެހުނު ހަގުރާމަ ބޮޑެވެ.\n"ކޯންޗެއް ތި ބަލައިލަނީ؟ " އަމްރާންއެހީ އެ ކަތި ނަޒަރު އޭނަގެ މޫނަށް ހުއްޓައިލަމުންނެވެ. ތަނަށް ވެރިވެފައިވާ މަޑު އޮރެންޖް އަލީގައި ދެމީހުންގެ މޫނު ވިދައެވެ.\n"އެޗްއެމް ޕްރޮގްރާމެއް... އެބައުޓް ޝިރުކު.....މޭބީ ޔޫ ޝުޑް ސީ..." ހަޔާތީ ކުޑަކޮށް ހިނިތުންވެލިއެވެ.\n"އެއީތަ ހަޔާތީ ކުރާކަމަކީ؟ އަހަންނަށް ޓާގެޓްކޮށް ޕްރޮގްރާމް ހެދުން؟ އަހަރެން ނޭގޭއިރުވެސް. އައި މީން ޔޫ ޑޯން ނޯ އެނީތިން އެބައުޓް މީ...." އަމްރާން ފައި ދަމައިލަމުން ބިއްލޫރި މޭޒަށް ފައިއެރުވިއެވެ. ތަންކޮޅެއް އަރާމުގައި އޮށޯވެލަމުން އަދި އަތް ހަޔާތީގެ ކޮނޑުގައި ވަށައިލިއެވެ. ހަޔާތީގެ ހިތް ނުހުއްޓުނީ ކިރިޔާއެވެ. އަމްރާންގެ މި އަމަލުތަކުން އޭނަގެ ހިތާއި ކުޅެލާތީ ބިރުގަނެއެވެ. މިކާލްއަށްޓަކާ އޭނަގެ ހިތުގައިވާ ލޯތްބާއި ދަރަޖަ އަމްރާން އަތުލާން އުޅޭނެކަމެއް ނެތެވެ. އެއީ ދުވަހަކު ވާނެކަމެއްނޫނެވެ. ނަމަވެސް އަމްރާންގެ މިހުންނަ ފިރިހެންކަމަކަން އަންހެންކުދިންގެ ހިތާއި ކުޅެލާ ދަމައިގަންނަގޮތެއް ހުރުމަކީ އޭނަގެ ކުށެއްނޫންތާއެވެ.\n"ވަޓް......އާ. ޔޫ..." ހަޔާތީ އެއްޗެކޭ ބުނަން އުޅުނެވެ.\n"އަހަރެމެން އެކްޓްކުރަންވާނީ ކަޕްލްސްއިން އުޅޭގޮތަކަށް ނޫންތަ؟ " އަމްރާން އެހިއެވެ.\n"މީހަކު ނެތްތާ އެކްޓްކުރުމުގެ މާނައެއް އޮތްކަމަކަށް އަޅުގަނޑަކަށް ނުފެނޭ. ބަޓް ޔޫ އާ ރައިޓް. އެލީންގެ ނަން ކިޔާއިރަށް އޭނަ ނުފެންނައިރެއް ނާދޭ. ލައިކް ހަމަ ޝައިތާނާގެ ނަންގަންނައިރަށް ފާޅުވާނެއޭ ބުނާގޮތަށް އެލީންވެސް ހަމަ ތަފާތެއްނެތް..................." ހަޔާތީ އެހެން ބުނެ ނުނިމެނީސް ދޮރު ހުޅުވާލާފައި އެލީން ވަނެވެ. ހަޔާތީ ހިނިގަނޑެއްޖަހައިލިއެވެ. "ނަން ކިޔާއިރަށް ދައްކައިލީ........"\n"ގްރްރރް....ހަމަ އަހަރެންގެ ނަން ތަސްބީހައެއް ނުކިޔަންޏާ ފޭކް ފަސްޓްލޭޑީ ގަނޑަށް އެއްޗެއް މަދުވަނީތަ؟ "\n"ކިޔާއިރަށް ތިހިރީ އައިހެއްނު...." ހަޔާތީ ދުލެއް ނުކުރިއެވެ. އެލީން ދަތްތައް ވިކައިގެންފާ ކުރިއަށް ފިޔަވަޅެއްއެޅިއެވެ.\n"ކާމް ޑައުން އެލީން. އަހަރެން މިއުޅެނީ ޕްރޮގްރާމެއް ބަލައިލަން. އިފް ޔޫ ވޯންޓް ޔޫ އާ ވެލްކަމް ޓު ޖޮއިން....." އަމްރާން އޭނަގެ އަނެއްފަރާތުގައި އިށީންނަން އެލީންއަށް ދައުވަތި ދިނުމުން އުނގަށް ވެއްޓިނުގަތީ ހަމަކިރިޔާއެވެ. އިށީންނަން ބޮޑު ޖާގައެއްހުރިއިރު ހަޔާތީއަށް ވުރެ ގާތްވާންވެގެން އިށީނީ އަމްރާންއާއި ޖެހިފިތިގެންނެވެ. އަދި އަމްރާން މޭޒުމަތީ ބެހެއްޓި މަގުގައި ހުރި ކޮފީކޮޅުވެސް ތުންޖަހާ ދަމާލަމުން ހާދަ މީރޭ ބުނެލިއެވެ.\n"ނައު ޒިޕް ޔޯ މައުތް އެލީން އެންޑް ލެޓް އަސް ވޮޗް ދިސް އިން ޕީސް..." އަމްރާން އަމުރުވެރިގޮތަކަށް ބުންޏަސް ހިތަށް ފިނިކަން ލިއްބާދެނީ ނަމުން ގޮވާފައި ބުނިގޮތުންނެވެ. އެކަމާއި ހަޔާތީ ރުޅިއައެވެ. އެލީން އުޅޭވައްތަރަކުން ބޮލަށް އުދަގޫވެގެން އޭނަ ދާންވެގެން ތެދުވާން އުޅުނަސް އަމްރާން ހިފަހައްޓާލައިގެން އިންގޮތަކުން ތެދުވެވޭކަށް ނެތެވެ. އެލީން މިވަރަށް ތުއިދެއްކެއްޏާ އެމަންޒަރު ބަލަން އިނދެވޭހެއްޔެވެ؟\nއެޗްއެމްގެ ދީނީ ޕްރޮގްރާމް ފެށުނެވެ. މިކާލް ބޭނުންވާ ފަދައިން ތައުހީދުއާއި ބެހޭގޮތުން ތަންކޮޅެއް ފުޅާކޮށް އެޗްއެމްއިން ގެނެސްދޭން ނިމްމާފައި އޭނަ ޝޭޚުން ގެނެސްގެން އެކަމާ ބެހޭގޮތުން ވާހަކަ ދައްކުވާފައި ސުވާލު ޕްރޮގްރާމަކަށްވެސް ހެދިއެވެ. ބޭނުން މީހަކަށް ގުޅާފައި ސުވާލުކުރެވޭނެއެވެ. އެންމެ ފުރަތަމަ އޮތީ ޝިރުކާއިބެހޭ ގޮތުން މައުލޫމާތު ދިނުމެވެ. އިހު ޒަމާނުގައި ނޭގިނަމަވެސް ކާބަފައިންނަށް ކުރެވިފައި ހުރި ޝިކުރުތަކަށް އަލި އަޅުވައިލިއެވެ. ވަލީވެރިންކަމަށް މީހުން ގަބޫލުކުރާ މަހާނަ ޒިޔާރަތްތަކަށް ހަދާ އެތަނަށް އެކި ބޭނުންތަކަށް ގޮސް އުޅެއެވެ. ނަދުރު ބުނެ ބަލިމީހުންނަށް ޝިފާއަށް އެދިގެން އެފަދަ މިގުބަރާތަކަށް ގޮސް ދުޢާކުރެއެވެ. ސްކޫލްތަކުގެ ކުދިން ފާސްވުމަށް އެދި އެފަދަ މަހާނަތަކަށް ބޮލި އަރުވައެވެ. ގަބުރަށް އަޅުކަން ކުރުން އަދި ބަރަކާތްލެއްވުމަށް އެދި އެ ނިޔަތުގައި އަޅާ ފާޑުފާޑުގެ އެމިއުލެޓް އަދި ސިހުރަކީވެސް ޝިކުރެކެވެ. ތަވީދުވެސް ހިމެނެނީ އޭގެ ތެރޭގައެވެ. ފީރޯޒް ނުވަތަ ސުލޭމާން ކަހަލަ ހިލައިން ބަރަކާތްލައްވާ މުއްސަދިވާނެކަމަށް ގަބޫލުކޮށް އެފަދަ އެއްޗެހިން ގަހަނާ އެޅުމަކީވެސް ޝިރުކެވެ. ދެން އޮތީ ބިދުއަތަކެވެ. މައުލޫދު ކިޔުމާއި ދުންދަނޑި ޖަހައިގެން ސަލަވާތް ކިޔެވުންފަދަ ކަންތައްތައް އޭގައި ހިމެނެއެވެ. ޕްރޮގްރާމް ނިމެންގެން އެލީންވެސް އެވާހަކަތައް އަހަން އިނީ ގަޔާވެފައެވެ. މީގެ ކުރިން ރާއްޖޭގެ ތާރިޚާއި ބެހޭގޮތުން އެލީންއަށް މިފަދަ ކަމެއްވެސް އެނގިފައެއްނެތެވެ.\n"ވީއިރު ކާބަފައިން ދީނަށް އުޅުނަސް ދާނީ ނަރަކައަށްތަ؟ " އެލީން ފާޑަކަށް ހީލާފައި ކިޔާލައިފިއެވެ. "އެމީހުން އިގްނޮރެންޓްވީމަ. ޝިކުރުކުރީމަ........."\nތި ސުވާލުކުރަން ޝޭޚެއްގެ ކައިރިއަށް ދޭ..." ހަޔާތީއަށް ނީދެވިގެން ބުނެލިއެވެ.\n"އައިމް ނޮޓް ޓޯކިން ޓު ޔޫ. ރެން ކައިރީން މިއެހީ. ޕްލަސް އަމިއްލަ ކޮންކްލޫޝަންއަކަށް ގޮސްދާނަން. އިފް ދެއާސް އެ ގޯޑް ދެން ހީ ވިލްނޮޓް ޕަނިޝް އިގްނޮރެންޓްކަމުން ޝިރުކުކުރިއޭ ކިޔާފައި......." އެލީން ހަޔާތީއަށް ލޯ އަޅައިލިއެވެ.\n"ތިބޭފުޅާ ކޮން ކެޓަގަރީއަކަށް ފެތިގެން އިފް ދެއާޒް އެގޯޑްއޭ ކިޔައިގެން މާ އެތިއެސްޓްވެގެން ތިއުޅެނީ؟ ޖާހިލުކަމުންނެއް ނޫން. މިހާރު ގުރުއާން އަދި ހަދީސް ކިޔެވި ތައުހީދާއި ޝިރުކު ބޭނުންވަރަކަށް ކިޔަވާ ދަސްކުރެވެން އޮތްއިރު ނޭގިގެންނޭ ކިޔާފައި ބަހަނާއެއް ނުދެއްކޭނެ. ދީން ދަސްކުރަންޖެހޭނީ. ގިނަފަހަރު އެކްސް މުސްލިމުންނޭ ކިޔާފައި ދީނުން ބޭރުވަނީ ހަގީގަތުގައި ޓްރޫ މުސްލިމުންނެއްނޫން. އިސްލާމްދީނުގެ ފޮނި މީރުކަން ލިބުމަށްފަހު ހިދާޔަތް ލިބުމަށްފަހު ދީން ދޫކޮށްފައެއް ނުދާނެ. ބަދުނަސީބުކަމުންގޮސް އެ ނިއުމަތް ލިބުނީމަ ފުރަގަސްދީފައި ގޮސް އަނދިރީގެތެރެއަށް ވަދެ ދެދުނިޔެ ހަލާކުވެގެންދާ މީހުން ދީން ދޫކޮށްލަނީ. އެފަދަ މީހުންނަށް ރޫހާނީ ހިތްހަމަޖެހުމެއް ނުހޯދޭނެ. އަދި އެންމެ ހެއްވައީ މި މީހުން ދީނުން ބޭރުވީމަ އިސްލާމްދީނަށް އޮބެސެސްވާ ވަރު ބޮޑުކަން. އިސްލާމް ދީނުގެ ނަން ބޭނުންކޮށްގެން މަޝްހޫރުކަން ހޯދުން....ތީވެސް އެކެއް......" ހަޔާތީ ހުރިހާ ރުޅިއެއް އެއްފަހަރާ ބޭލިއެވެ.\nއަމްރާން ހަމަޖެހިލައިގެން ދެވަނަ ކޮފީއެއް އަޅައިގެން ބޯންފެށިއެވެ. ދެއަންހެންކުދިން ދައްކާ ވާހަކަތަކަށް ޖަވާބުދާރީވުމެއް ނެތްތާ ހުއްޓުވާކަށްވެސް ނޫޅުނެވެ. އޭނަ އެވާހަކައަށް ސަމާލުކަން ދޭހެނެއްވެސް ހިޔެއްނުވެއެވެ. ފޯނުން ކޮންމެވެސް އެއްޗެއް ބަލައިލަން އިންއިރު ސީރިޔަސް ކުލަވަރެއް މޫނުމަތިން ފެނެއެވެ.\n"ވަޓް ދަ ފ........." އެލީން ފުންމައިގެން ތެދުވުނެވެ.\n"ރެޑިކަލައިޒްވާ މީހުންނެކޭ އެއްވަރަށް ތިގޮތަށް ހައްދު ފަހަނަޅާ ދާމީހުންނަށްވެސް މި ސަރުކާރުން ފިޔަވަޅު އަޅާނެ. އުމުރަށް ޖަލަށް ލާނީ..." ހަޔާތީ ބުމަ ކައިރިކޮށްލިއެވެ.\n"އަހަރެމެންގެ ވެރިޔާ އަކީ އެތީސްޓުންގެވެސް ލީޑަރުކަން އޮޕެންކޮށް އިއުލާން ކުރީމަވެސް ގަބޫލުކުރަން ފަސޭހައެއްނޫން ދޯ. ފައިސާއާއި ޕަވާ އާއިހެދި މޮޔަވީމަ ދީންވެސް ހަދާނެއް ނުހުންނާނެ. އާ ކެރިގެން މިބުނަނީ އައިމް އެން އެތީސްޓް. ދީން ގަބޫލެއްނުކުރާނަން. ދެން ކީއްކުރާނީ؟ ޖަލަކަށް ނޫން ލާނީ. ތީ އަހަރެމެންގެ ވެރިޔާތަ؟ ފަސްޓްލޭޑީއަށް ވަގުތީގޮތުން ގެނެސްފަ ތިހިރީ ކީއްވެކަން މުޅި ރާއްޖެ ދެނެހުރި. ވެރިކަން ކުރާ ހިތުން ވަރަށް އެބައުޅޭހެން ހީވޭ. ކަލޭމެން ތި ގެންނަން އުޅޭ ތޯލިބޯނުންގެ މުއްލާ ވެރިކަން މި ރާއްޖެއަކު ނުދިރޭނެ..."\n"ތޯލިބޯނުންނޭ......." ހަޔާތީ ހިނިގަނޑެއް ޖަހައިލިއެވެ.\n"އިޑިއަޓް.. މުއްލާ އުމަރުގެ އެޖެންޓަކަށްވެގެން އަފްގާނަށް ދޭ......."\n"ދާ ހިތްވާ ތަނެއް. އިރާދަކުރެއްވިއްޔާ ބަކެޓްލިސްޓުގައި އެބައޮތް. އެކަމަކު ތިކަހަލަ ދެއުޅިއެއްނުވާ ސޭކުންނާއި ވާހަކަދެއްކުމަކީ އަގުހުރި ވަގުތުތައް ބޭކާރުކޮށް ނަގާލުން ބާވައޭ ހިތަށް އަރައިފި. ބައެއްމީހުންނަށް ނުވިސްނޭނެ. ހިތަށް ދުނިޔެއަށް އައިކަމަށް ގަބޫލުކުރާ މީހަކާއި ޖަދަލުކުރުމުގެ މާނައެއްވެސް ނެތް.........." ހަޔާތީ ޖަވާބުދިނެވެ.\n"ސްޓުޕިޑް ފްލައި......." އެލީން ދޫ ނެރެލާފައި އިތުރު އެއްޗެކޭ ބުނަން އުޅެނިކޮށް އަޒިކިއަލް ދޮރު ހުޅުވާލިތަން ފެނިފާ އެލީން ހިމޭންވިއެވެ. އަދި އަވަސްއަވަހަށް އެތަނުން ތެދުވެގެން ސިޑިއާއި ދިމާލަށް ހިނގައިގަތުމުން އަޒިކިއަލްއަށް މަޖާވިއެވެ. އަމްރާންއާއި އަޒިކިއަލް މާނަވީ ނަޒަރެއް ބަދަލުކޮށްލިއެވެ. ހިމޭންކަމުގެ ބަސްމޮށުމުން ދެމީހުން ވާހަކަދެއްކިފަދައެވެ. އެލީން ދިޔުމުން އަމްރާންއާއި ހަޔާތީ ދެއްކީ އެލީން ފާޅުގައި ދީނަށް މަލާމާތްކޮށް އެފްބީ ޕޭޖް ހުޅުވައިގެން އުޅޭތީ އެވާހަކައެވެ. އެކަމާއި ހަރުކަށި ފިޔަވަޅު އަޅަން އެދުނެވެ. ހަޔާތީ އެވަގުތު ގަސްތުކުރީ ފަސްޓްލޭޑީގެ ހައިސިއްޔަތުން ދީނަށް އެހެންމީހުން ކައިރިކުރުމަށް ޕޭޖެއް ހެދުމަށެވެ. އެޕޭޖުގައި އޭނައަށް ތައުހީދާއި ބެހޭގޮތުން އަދި ދީން ގަބޫލުނުކުރާ މީހުންނާއި ވާހަކަދެއްކި އެމީހުންނަށް އެއްޗެއް ވިސްނައިދޭން މަސައްކަތްކުރެވިދާނެއެވެ. ސައްތައިން ސައްތައިގެ މުސްލިމު ގައުމެކޭ ބުނުމުން އެލިބޭ ފަޚުރާއި ހިތްހަމަޖެހުން ނެތިގެން ދާތަން ދެކެން ހަޔާތީގެ ހިތަށްވެސް ކުޅަދާނައެއް ނޫނެވެ.\nބައިގަޑިއެއްހާއިރު ފަހުން އެލީން ނުކުތްއިރު އޭނަ ހުރީ ނިދަން ލާ ފިޔާތޮށިކުލައިގެ ޕިޖާމާއެއްލައިގެން ނުކިޔަމަންތެރި އިސްތަށިގަނޑު ވޫލްކޮޅަކުން ގައިދުކޮށްލައިގެންނެވެ. ނައިޓްކްރީމްގެ ސަބަބުން ހަން ދަޅައަރާއިރު ނިކަން ނަލައެވެ.\n"ހޭއި ހަޔާތީ. އާތް އިޒް ފްލެޓްތަ؟"\n"ވަޓް........ރައުންޑް ކަން ނޭގޭ....އޮސްޓްރިޗް ޝޭޕަށް.. ޑާލިން..އާތް ފްލެޓްހެއްޔޯ....." ގަސްތުގައި އެލީން ރުޅިއަރުވާލަން "ޑާލިން"ގެ ނަމުން މުޚާތަބުކުރަމުން ހަޔާތީ އަމްރާންއަށް ބަލައިލިއެވެ.\n"ދަ ބައިބަލް ސޭ އާތު އިޒް ފްލެޓް އަދި ހަތަރު ކޯނާ ހުރެޔޯ...."\n"ސޯ އިޓްސް ސްކުއޭ އެއް ދޯ. ތެންކިއު ރެން............." އެލީން ދުވަމުން ދުވަމުންގޮސް ލޯމަތިން ގެއްލުނެވެ. ހަޔާތީ ހުނުންގަނޑު ހިފަހައްޓާލައިގެން އިނދެފައި ފޯނުން އެލީންގެ އެފްބީ ހާވާލަންކަމަށް ވަނެވެ. ސްޓޭޓަސް އެއް ޖަހަންވެގެން އަހައިލި އެއްޗެއްހެއްޔެވެ؟ ބައެއްފަހަރު އެލީން އެގޮތަށް ރުޅިދައްކާލާފައި ދެމިނިޓްވާއިރު ވަރަށް ގާތްކޮށް އެއްޗެކޭ އަހާލާގޮތުންވެސް މީހަކު މޮޔަކޮށްލާނެއެވެ. އެލީން އެފްބީ ޕްރައިވެސީ ހަދާފައި ހުރީ މާ ވަރުގަދައަށެވެ. ކޮންމެވެސް މީހަކަށް ފިލަންވެގެން އެލީން އެބަމަސައްކަތްކުރެއެވެ. މިކުއްޖާ މިކުޅޭ ކުޅިގަނޑެއް ދެނެގަންނަ ހިތުން ހަޔާތީ ޝައުގުވެރިވިއެވެ.\nއޭނަ އޯޓަމްބްލޭޒުން ޚާއްސަކުރި ކޮޓަރިއަށް ވަދެފައި އެނދުގައި ޖައްސައިލިގޮތަށް ވިސްނާން އެތައް އިރެއްވާންދެން އޮތެވެ. އަމްރާންއާއިއެކު މިގެއިން އޭނައަށް ދިރިއުޅުމެއް ނުހޯދޭނެއެވެ. އާއިލާގެ މީހުންގެ ފަރާތުން ފެންނަ ފިނިކަމާއި އެއްވަރަށް އަމްރާން ސީރިޔަސްއެވެ. އެހެނެއްވެސް ނޫނެވެ. އޭނައާއި އެކަށީގެންވާވަރަށް ވުރެ އަމްރާން ހުރިހާގޮތަކުން ފުރިހަމައީއެވެ. އަމްރާންއާއި ގުޅެނީ އެލީންއާއެވެ. ފަސްޓްލޭޑީގެ ޝަރަފު ލިބެންޖެހެނީ އެލީންއަށެވެ. ނަމަވެސް މިވަގުތު އެމަގާމުގައި ހުރުމުން އެކަމުގެ ފައިދާ ނަގަންޖެހޭނެއެވެ. ހަޔާތީ ލެޕް ހުޅުވައިލިއެވެ. ހަޔާތީ އެންމެކުރިން ފަސްޓްލޭޑީ ހަޔާތީގެ ނަމުގައި ފޭސްބުކް ޕޭޖެއްހުޅުވުމާއެކު ލައިކް އަންނަންފެށީ ހައިރާންވާހާ ގިނައިންނެވެ.\n"އެތީސްޓުން މި ޕޭޖާއި އެންޓިވާނެ. އެކަމަކު އެމީހުން ހެޔޮމަގަށް ރުޖޫއަ ކުރަން އެންމެންވެސް އެބަޖެހޭ މަސައްކަތްކުރަން. ވިސްނައިދޭން. މޭބީ ދޭ ޑޯނޯ. ގިނަ ޕޭރެންޓުން ދަރިންނަށް ދީން އުގަންނައިދީ އަހުލުވެރިނުކޮށް މާއްދިއްޔަތަށް ލޯބިކުރަން އެކުދިންނަށް ދަސްވީ....އައި ވިލް ޓްރައި މައި ބެސްޓް. އަހަރެންވެސް އެބަޖެހޭ އިސްލާހު ވާން. ހިދާޔަތް ލިބުމަށް އެދި ދުޢާކުރަންވީ. ކޮންމެ ވަގުތަކުވެސް މަރުވެދާނެ. ހަގީގީ ހިތްހަމަޖެހުމަކީ ރޫހާނީ ހިތްހަމަޖެހުން. އިރާދަކުރެއްވިއްޔާ އެހިސާބަށް ދިޔުމަށް މާތް ﷲ ތައުފީގު ދެއްވާނެ. މި މަގާމުގައި ހުރެގެން ބަޔަކަށް ކަމެއް ކޮށްދެވުނު ކަމަކަށްވާނީ އެހެން މީހުންނަށްވެސް އަމިއްލައަށް އެނގޭ އެއްޗެއް ބުނެދިނުން. އިރާދަކުރެއްވިއްޔާ މި ކުރާ މަސައްކަތުގައި ބަރަކާތް ލައްވާނެ..................." ހަޔާތީ ވިސްނައިލިއެވެ.\nސަޖަލްއަށް ހަޔާތީ ގުޅަން މަސައްކަތްކުރާއިރު ސަޖަލް އަވަދިނެތި އުޅޭވަރުން ވާހަކަދައްކާނެ ވަގުތެއްނުވެއެވެ. ބައްދަލުކުރާނެ ވަގުތެއްވެސް ނުވެއެވެ. ސަޖަލްގެ އުޅުމަށް އައި ބަދަލާއި ބެހޭގޮތުން އޭނަ ވިސްނިއެވެ. އަނެއްކާ ލޯބިވެރިޔެއް ހޯދީހެއްޔެވެ؟ ލޯބިވެރިޔާއަކީ ކާކުބާވައެވެ. އެހާ ފޮރުވައިގެން އުޅޭ ސަބަބަކީ ކޮބާހެއްޔެވެ؟\nހަޔާތީ މިޝާ ކައިރީ ސިއްރުކުރަން ހުވާކުރުވާފައި މިކާލް ނަމްބަރު ހޯދިއެވެ. ނަމްބަރު ލިބުމުން ގުޅަން ހިތަށް އަރާފައިވެސް ހަޔާތީކޮށްލީ މެސެޖެކެވެ. އޭނަ އަމްރާން ކައިން ވަރިވާން ބޭނުންކަމަށާއި ބައްދަލުކުރަން ޚާއްސަތަނަކަށް އަންނަން އެދި އާދޭސްކުރިއެވެ.\n"އައި ބެގް ޔޫ މިކާ. ދުވަހަކު ކަމެއްކޮށްދެންޏާ އައިސް ދީ. އައި ވިލް އެކްސްޕްލެއިން އެވްރީތިން. މިހާރުވެސް ލޯބިވޭ..............."\nމިކާލްގެ ޖަވާބެއް ނުލިބުމުން ހަޔާތީގެ ހިތުގައި މީހަކު ހިފާ ޗިސްކޮށްލިފަދަ އަސަރުތަކެއް ކުރިއެވެ. ހިތަށް ކުރާ ބާރު ދެނެވޮޑިގެންވަނީ ހަމައެކަނި މާތް ﷲއެވެ. ނަމަވެސް އެވަގުތުވެސް ހަޔާތީގެ ހިތަށް ތަފާތު އެއްޗެހިތައް އެރިއެވެ. އެއާއިއެކު އުއްމީދު އާލާވެ ހިނިތުންވެލެވުނެވެ. " މިކާލް ރިޕްލައި ނުކުރިޔަސް އަހަރެން ބުނީތީވެސް އަންނާނެ. ދެޓްސް ދަ ކައިންޑް އޮފް ގައި ހީ އިޒް. ސްވީޓް އެންޑް ކެއަރިން.........."\nމިކާލްއާއި ބައްދަލުވާން ދާންވެގެން ހަޔާތީ ތައްޔާރުވާންފެށިއެވެ. ކަޅުކުލައިގެ ބަޓާފްލައި އަބާޔާ ރިހިން ޖަރީކޮށްފައިވާއިރު އޭނަގެ ދޮންމޫނު ފެންނަގޮތުން ހޫރެއްފަދައެވެ. ލޮލުގައި އަނދު އަޅާފަވައިލިއެވެ. މަޑުމަޑު ތުންފަތުގައި ލިޕްގްލޮސްއެއް ހާކާލުމުން ތެތްކަމެއް ހުރެފައި ވިދައެވެ. ބްލަޝް ހޭކުމުގެ މާނައެއްނެތެވެ. ދޮންމޫނަށް ވެރިވެފައިވާ ކުލައައިމެދު އޭނަ ހިތްހަމަޖެހެއެވެ. ސިޓިން ރޫމްގެ ސޯފާއެއްގައި ހަޔާތީ އިށީނީ ވަރަށް މޮޑެލްކޮށެވެ. ރަންކުލައިގެ ބޫޓަކަށް ކަނައަތު ފައިތިލަ ކޮށްޕާލުމަށްފަހު ފަހަތުގައި ހުރި ޒިޕް ނޭޅުވިގެން އުޅެނިކޮށް އަމްރާން އެތަނަށް އައެވެ.\n"ކެން އައި ހެލްޕް....." ހަޔާތީގެ ޖަވާބަކަށް މަޑުކޮށްލުމެއްނެތި އަމްރާން އެއްކަކޫ ބިންމަތީގައި ޖައްސާލުމަށްފަހު ޒިބް އަޅުވާދިނެވެ. އަނެއްފައިތިލައިގާ ހިފަހައްޓާލުމުން ހަޔާތީ ކަންބޮޑުވިއެވެ. އަވަސްއަވަހަށް ބޫޓުގެ އެ ކިބަ އަތުލިއެވެ. " ތިކަހަލަ ކަންތައް ނުކުރޭ. އައިމް އެފްރެއިޑް އޮފް ފޯލިން ފޯ ޔޫ. ޔޫ އާ މައި ފަސްޓް ލަވް. ކިތަންމެ ވަރަށް ނަފްރަތުކުރަން އުޅުނަސް ހިތުގެ ކަނެއްގައި އެ ހަނދާންތަކާއި ލޯބި ފޮރުވިފައިނެތެކޭ ބުނެފިއްޔާ އެވާނީ ދޮގަކަށް. އެހުރިހާ އިހުސާސްތަކާއި ހަގުރާމަކޮށްގެން ކުރިހޯދަން އެބަޖެހޭ. ސަބަބަކީ މިހިތަކީ އަދި ޖިސްމަކީވެސް މިކާލްގެ ހައްގަކަށް ވީމަ. އަމްރާން ތިގޮތަށް މިހިތާއި ކުޅެ އިތުރު އަނިޔާދިނުމުގެ ބޭނުމެއްނެތް. އެއްފަހަރު ކުރި ޒަޚަމްތައް ފަސޭހަވިޔަސް އެލަކުނު ފިލައިގެނެއް ނުދާނެ. އައި ވޯންޓް ފޯލް ފޯ ޔޫ . ނެވާ އެވާ. މިދަނީ މިކާ ކައިރިއަށް. އަދިވެސް ހަގީގީ ހަޒްބެންޑަކީ މިކާ. މިއީ ހަމައެކަނި މިކާގެ ހައްގެއް.........." ހަޔާތީ ހިތާހިތުން ވާހަކަދެއްކީ އަމިއްލަ ނަފުސަށް އެކަން ސާބިތުކޮށްދޭން ބޭނުންވެފައެވެ.\n"އެޗްއެމްގައި ޕްރޮގްރާމެއް އޮތީތަ؟ "\n"ނޫން. ކްލޯޒް ފްރެންޑަކާއިއެކީ........" ހަޔާތީ އަޑަށް ހަރުކަށިކަމެއް ގެންނަން މަސައްކަތްކުރިއެވެ.\n"ހޫޒް ދެޓް ފްރެންޑް....." އަމްރާން އަހައިލީ އެއްވެސް ޝައުގެއް ނެތްގޮތަކަށެވެ. ހަޔާތީ އިނީ ފޯނާއި ކުޅެކުޅެއެވެ. އަމްރާންއާއި ވަކިވެގެން މިކާލްކައިރިއަށް އަބަދަށްޓަކާ ދަނީކަމުގައި ބުނަން ބޭނުންވިއެވެ. ހުވަފެނެއްގައި އުޅުމަށްވުރެ އޭނަ ބޭނުމީ ހަގީގަތާއި ކުރިމަތިލުމެވެ. ލޯބިވާ ފަރާތާއިއެކު އުމުރު ހުސްވާންދެން އެކީ އުޅުމަށެވެ. އޭރުން އަމްރާންވެސް ބޮޑު ބަދުނާމަކުން ސަލާމަތްވާނެއެވެ. ރައީސްގެ އަންހެނުންނަކީ ޖިހާދީއެއްގެ ކުރީގެ އަންހެނުން ކަން އެނގުމުން އަމްރާން ކިހާ ލަދުގަންނާނެހެއްޔެވެ؟\n"ޖަސްޓް.........ޔޫ އާސްކްޑް އެބައުޓް ދަ ޕްރޮގްރާމްސް ރައިޓް؟ މިހާރު އަޅުގަނޑުމެން އުޅެނީ އިސްލާމިކް ކްލަބެއް ހަދަން. އެތަނުގައި ހިގާ ހަރަކާތްތައް ޗެނެލްއިން ދައްކާދޭނެ. އިސްލާމިކް ކޯސްތަކަށް ފަންޑުކުރަން ހެލްޕްވެދީފިއްޔާ ވަރަށް އުފާވާނެ. އަދި ބައެއް ޗެރިޓީ ކަންތައްތަކެއް ހިންގަންވެސް އެބަވިސްނަން.. ސެލެރީއެއް ނެތަސް ފަސްޓްލޭޑީއެއްގެ ގޮތުގައި ހުރެ ދީނަށްޓަކާ ކަމެއްކޮށްދޭން ބޭނުންވޭ. ފެރެންޑްއާއިއެކު އެކަހަލަ ކަންތައް ޑިސްކަސްކޮށްލާ ހަދަންވެސް އެބަޖެހޭ..........." ހަޔާތީ ބޫޓު ކިބަ ލުމުން މިފަހަރުވެސް ޒިބު އަޅުވަދިނީ އަމްރާންއެވެ. ތެދުވެފައިވެސް އަރި އަޅާލާގޮތްވުމުން އަމްރާން އަތްދިއްކޮށްލިއެވެ. ހަޔާތީ އަމިއްލައަށް ހަށިގަނޑު ސަމާލުކޮށްލީ އަމްރާންގެ އެހީއެއް ނެތިއެވެ.\nއަމްރާން އިތުރު އެއްޗެއް ނާހައެވެ.\nހަޔާތީ ހިނގައިގަތުމުން ދެވަނަފަހަރަށްވެސް ފައި ފުރޮޅާގޮތްވިއެވެ.\n"ކެއަރފުލް...." އަމްރާން ބުނެލިއެވެ.\n"އައިމް ފައިން......."ހަޔާތީ އާއިއެކު އަމްރާންވެސް ފެންޑާއާއި ހަމަޔަށް ނުކުތެވެ. ކަފަލޮލީ މަޑުމަޑުން އައިސް އަމްރާންގެ ފައިގާ އުނގުޅިގަތެވެ.\n"ފޮނި ބުޅާގަނޑެއް. އަދި އަހަރެން ހުއްޓާ އަމްރާންގެ ފައިގާ ދޫ ލަނީ......." ހަޔާތީ ހިތާ ހިތުން ކުދި ކިއެވެ. ދެން ވީ ހިތަށް ނާރާ ފަދަ ގޮތެކެވެ.\nފަސްޓް ލޭޑީ (ފަހުބައި)\nފަސްޓް ލޭޑީ (48)\nފަސްޓް ލޭޑީ (47)


Kothalhu jersey gai mashooruvi kujjaa aa Messi badhalu kohfi | Mihaaru\nކޮތަޅު ޖާޒީގައި މަޝްހޫރުވި ސަޕޯޓަރާ މެސީ ބައްދަލުކޮށްފި\nމެސީ (ވ) މުރްތަޒާ އަތުގައި ހިފައިގެން ދަނޑަށް އަރަނީ. --ފޮޓޯ: އޭއެފްޕީ\nއާޖެންޓީނާގެ ނުލާއި ހުދުގެ ޖާޒީއެއް ޕްލާސްޓިކް ކޮތަޅަކުން ހަދައިގެން އެ ލައިގެން މުރްތަޒާ ފުޓްބޯޅަ ކުޅެނިކޮށް ނަގާފައިވާ ފޮޓޯތަކެއް އިންޓަނެޓުގައި ދައުރުވީ ޖެނުއަރީ މަހު އެވެ. އަދި އޭނާ އަށް މުޅި ދުނިޔޭގެ ސަމާލުކަން ލިބި އެންމެ ފަހުން މެސީ ވަނީ އޭނާ ސޮއިކޮށްފައިވާ ޖާޒީއެއް މުރްތަޒާ އަށް ފޮނުވައިފަ އެވެ.\nމުރްތަޒާއާ މެސީ ބައްދަލުކުރީ ބާސެލޯނާ އިން ގަތަރަށް ކުރަމުން އަންނަ ދަތުރުގައި އިއްޔެ ސައުދީ އަރަބިޔާގެ އަލް-އަހްލީއާ ދެކޮޅަށް ކުޅުނު މެޗުގެ ކުރިންނެވެ. ސްޓޭޑިއަމުގެ ޓަނެލްގައި މެސީ މުރްތަޒާއާ ބައްދަލުކޮށް އޭނާގެ ގައިގައި ބައްދާލި އެވެ. މުރްތަޒާ ގޮވައިގެން މެސީ ދަނޑަށް ނުކުތްއިރު މެޗު ފަށަން ވެގެން މެދުރޮނގުގައި ބޯޅަ ބާއްވައިދިނީ ވެސް މުރްތަޒާ އެވެ. އަދި ބާސެލޯނާގެ ޓީމް ފޮޓޯގައި ވެސް އޭނާ ބައިވެރިކުރި އެވެ.\nމެޗު ފެށުމަށްޓަކައި މުރްތަޒާ ދަނޑުން ގެންދަން މަސައްކަތްކުރުމުން އޭނާ ދުވެފައި ދިޔައީ މެސީ ކައިރި އަށެވެ. ފަހުން މެސީ ވެސް އަތުގެ އިޝާރާތުން ބެންޗާ ދިމާލަށް ދިއުމަށް މުރްތަޒާ ގާތު ބުނުމުން ވެސް ހިނިތުންވެލައިގެން ހުރީ އެވެ. އެ ވަގުތު މެސީ އާއި ލުއިސް ސުއަރޭޒްގެ ހިނގިގަނޑު ދިޔައީ ފަޅައިގެންނެވެ. އެންމެ ފަހުން ރެފްރީ މުރްތަޒާ އުރާލައިގެން ގެންގޮސް އޮފިޝަލަކާ ހަވާލުކުރި އެވެ.\nއަހްލީ އަތުން 5-3 އިން ބާސެލޯނާ މޮޅުވި މެޗުގައި މެސީ ލަނޑު ޖެހިއިރު މުރްތަޒާ ކުޅިބަލަން ހުއްޓެވެ.\n"އަހަރެންގެ ހީރޯއާ ދިމާވުމުން ވަރަށް އުފާވެއްޖެ. ވަރަށް ބޭނުންވި ކަމެއް މިއީ،" މުރްތަޒާ ބުނެފައިވެ އެވެ.\nމުރްތަޒާ ޕްލާސްޓިކް ކޮތަޅަކުން ހަދާފައިވާ މެސީގެ ޖާޒީއެއް ލައިގެން ކުޅެނީ. --ފޮޓޯ: އޭއެފްޕީ\nމުރްތަޒާ ކުރިން ބުނެފައިވާ ގޮތުގައި އޭނާ މެސީ ދެކެ ވަރަށް ބޮޑަށް ލޯބިވެ އެވެ. އަދި އޭނާ އަށް ޕްލާސްޓިކް ކޮތަޅަކުން ޖާޒީ ހަދައިދިނީ ބޭބެ އެވެ. އަދި ބޮޑުވެގެން ވާން ބޭނުންވަނީ މެސީ ފަދަ ކުޅުންތެރިޔަކަށް ކަމަށް ބުނެފައިވެ އެވެ.\nމުރްތަޒާ އަށް މެސީއާ ބައްދަލުކުރުމުގެ ފުރުސަތު ހޯދައިދިނީ ގަތަރުގެ 2022 ވަނަ އަހަރު ބާއްވާ ވޯލްޑް ކަޕް ކޮމިޓީންނެވެ.\nއަފްގާނިސްތާނުގައި ހަނގުރާމަ ހިނގާތީ މުރްތަޒާ އާއި އޭނާގެ އާއިލާ މިހާރު ދިރިއުޅެނީ ޕާކިސްތާނުގަ އެވެ.\n2 ކޮމެންޓް, 50 ރިއެކްޝަންސް\nސާބަހެ މެސީ. މަރުހަބާ މުރްތަޒާ.


Ras Online - ކުރީގެ ރައީސުންގެ ބަރު، ބޮޑު އިނާޔަތް؛ އެންމެ ބޯކޮށް ނަންގަވަނީ ރައީސް މައުމޫން!\nކުރީގެ ރައީސުންގެ ބަރު، ބޮޑު އިނާޔަތް؛ އެންމެ ބޯކޮށް ނަންގަވަނީ ރައީސް މައުމޫން!\nކޯވިޑް19އާއިއެކު މުޅި ދުނިޔޭގެ އިޤްތިޞާދުވަނީ ވަރަށްބޮޑަށް ހީނަރުވެ ބަލިކަށިވެފައެވެ. ދަތުރުފަތުރާއި، ޤައުމުތަކުގެ އެތެރޭގެ މަސައްކަތާއި، އިޤްތިޞާދީ ހަރަކާތްތައް މަޑުޖެހުމާއިއެކު މުޅި ދުނިޔޭގެ އިޤްތިޞާދު ވަނީ ކަޅުވިލާގަނޑަކުން ބައްދާލާފައެވެ. އެތައް މިލިޔަންބައެއްގެ ވަޒީފާގެއްލި މަގުމަތިވެފައެވެ ގޮތް ހުސްވެފައެވެ. ކައިބޮއި އުޅެވޭނެ ގޮތެއްވެސް ނެތް ނިކަމެތި އެތައްބަޔަކު ބަނޑުހައި ހޫނުކަމުގައިވެސް ދަނީ ދުނިޔެއާއި ވަކިވަމުންނެވެ. ދުނިޔޭގެ ކަމާބެހޭ ބައިނަލްއަޤްވާމީ ޖަމިއްޔާ، ޖަމާއަތްތަކުން ބުނަމުންދަނީ ކޮރޯނާވައިރަހުގެ ރޯގާބަލިމަޑުކަމުގެ ސަބަބުން މަރުވާ މީހުންނަށްވުރެ އެބަލީގެ ސަބަބުން ގައުމުތައް ފުރަބަންދުކޮށް ގައުމުތަކުގެ އިގުތިސޯދު އިނދަޖެހުމުގެ ސަބަބުން ބަނޑަށް ޖެހިގެން މަރުވަ މީހުން ވަކި މަދު ނުވާނެ ކަމަށެވެ. އަދި މި ބަލިމަޑުކަން ފިލާ ދިޔަ ނަމަވެސް މި ތަދުމަޑުކަން އެތައް ދުވަހަކަށް ދެމިގެންދާނެ ކަމަށް އެފަރާތްތަކުން އަންދާޒާ ކުރެއެވެ.\nއިޤްތިޞާދީ މިނާޒުކު ވަގުތު މިކަމުގެ އެންމެބޮޑު އަސަރެއް ކުރަނީ ކުދި ޤައުމުތަކަށެވެ. ޚާއްސަކޮށް ވަސީލަތްތައްމަދު އިޤްތިޞާދު ބަލިކަށި ޤައުމުތަކަށެވެ. މިކަމުގެ އަސަރު އެންމެބޮޑަށް ކުރަމުންދާ ޤައުމުތަކުގެ ތެރޭގައި ރާއްޖެހިމެނެއެވެ. ރާއްޖޭގެ އިޤްތިޞާދުގެ 70 އިންސައްތަ ބަރޯސާވަނީ ޤައުމުގެ ފަތުރުވެރިކަމުގެ ސިނާޢަތަށެވެ. ޒިޔާރަތްކުރާ ފަތުވެރިންގެ އަތުން ލިބޭ އެއްޗަކަށާއި އެވިޔަފާރިން ލިބޭ ޓެކުހާއި ކުއްޔަށެވެ. ރާއްޖޭގެ ރައްޔިތުންގެ އާމްދަނީއާއި ކުރާ އެހެނިހެން މަސައްކަތް ވެސް ބަރޯސާވަނީ ހަމަ ފަތުރުވެރިކަމުގެ ސިނާއަތަށެވެ. ރާއްޖެއަކީ އަމިއްލަ އުފެއްދުންތެރިކަމުގެ ގޮތުން ވަރަށް ނިކަމެތި ޤައުމެކެވެ. އެންމެ ޒަރޫރީ ކަންކަމުގެ ތެރޭގައި ހިމެނޭ، ކާބޯތަކެއްޗާއި އުނުއަންނައުނުވެސް ގެންނަން ޖެހެނީ ބޭރުންނެވެ. ތެޔޮކޮޅު އެތެރެ ނުކުރެވިއްޖެއްޔާ ރައްޔިތުން ތިބެން ޖެހޭނީ ކަނު އަނދިރީގައެވެ. އިންޖީނުގެތަކާއި ކަނޑުފުރާ ދުއްވާ އުޅަނދު ފަހަރުގެ އިންޖީނުތައް ނިއްވާލައިގެން ފަޅުގައި އަޅައިގެން ތިބުން ނޫން ގޮތެއް ނެތެވެ. އެހާވެސް ނިކަމެއްޗެވެ. ގައުމުގައި ލިބިހުރި ވަސީލަތްތައްވެސް ބޭނުން ނުކުރާ ބައެކެވެ. ގައުޖުގެ 99 އިންސައްތައަކީ ކަނޑު ކަމަށްވާއިރު އެކަނޑުތައްވެސް މިހާރު ދިވެހީންނަށްވުރެ ބޮޑަށް ބޭނުން ކުރާ ކަމަށް ބުނަނީ އަވަށްޓެރި ގައުމުތަކުންނެވެ. މިދެންނެވި ކަނޑުން މުށެއްވެސް ދެން ލިބޭނީ މިގައުމުގެ ވާރުތަވެރި "ބޮޑުބޭބެ" ނަގާފައި ބާކީ އޮތިއްޔާ ކަމަށް ބުނާތީ އިވެއެވެ.\nމިހާލަތުގައި ދުނިޔޭގެ އެހެން ޤައުމުތަކުގައިވެސް އެޅެން ހުރި ހުރިހާ ފިޔަވަޅުތަކެއް އެދަނީ އަޅަމުންނެވެ. އިގްތިޞާދު ހަމައަކަށް އެޅެންދެން ކެނޑެން އޮތް ހުރިހާ ދިމާއަކުން ޚަރަދުތައް ކަނޑަމުންނެވެ. ގައުމީ ފެންވަރުގައާއި ފަރުދީ ފެންވަރުގައިވެސް ދަނީ ހަރުދަނާ ފިޔަވަޅުތައް އަޅަމުންނެވެ. ސިޔާސީ ގޮތުން ކުރާ ހޭދަތަކާއި ބޭކާރު ގޮތުގައި ފޭދެމުންދާ ތަންތަން ފޫބެއްދުމަށްޓަކާ އަނދެގެން ހުންނަ ފޮތިގަނޑުވެސް ބާލާފައި ޖަހާ ވަރަށް މިވަނީ އިގްތިސޯދު ފޫގޮސް ބާގަނޑުތައް ބޮޑެތި ވެފައެވެ. މިދަންނަވަނީ އެމެރިކާއާއި އިނގިރޭސި ވިލާތުގެ ވާހަކައެއް ނޫނެވެ. މިދައްކަނީ ވަސީލަތްތައް ނެތް ބޮޑު ތަދުގައިވެސް މަގޫފަތާއި ވަނދުބަނބުކޭލާ ފަޅޯގޮނޑި ކާންޖެހުނު ކަމަށް ތާރީޚުބުނާ ދިވެހިރާއްޖޭގެ ވާހަކައެވެ. ދުނިޔޭގެ ބޭންކުގެ ދިރާސާތަކުން އެބުނާ ދިވެހިރާއްޖެ ފަދަ ގައުމުތަކުގެ ވާހަކައެވެ.\nކޯވިޑް19ގެ މިހާލަތުގައި މާލީ ގޮތުން ބޮޑު އަނދަވަޅަކަށް ގައުމު ވެއްޓިފައިވާއިރު ރާއްޖޭގެ ރައްޔިތުންގެ ތެރެއިން އެތައްބައެއްގެ ވަޒީފާގެއްލި އާމްދަނީ ހުއްޓި ވަނީ މަގުމަތިވެފައެވެ. އާމްދަނީ ކުޑަވެގެން ނޫނީ މުޅިން ހުއްޓިގެން، އަމިއްލަ ވަޒަން ދޫކޮށް ދަރިންނަށް ތައުލީމު ދޭށާ އާމްދަނީ ހޯދާށާއި އެނޫންވެސް ބޭނުން ތަކުގައި މާލެއަށް ހިޖުރަކޮށްގެން މާލޭގައި ދިރިއުޅެމުންދިޔަ އެތައް ބަޔަކު އެވަނީ ދިރިއުޅުނުތައް ދޫކޮށް ވާހާލެއްގައި ވާން އަމިއްލަ ވަޒަނަށް އަލުން ހިޖުރަކޮށްފައެވެ. އަދިވެސް އެދަނީ ކުރަމުންނެވެ. މިކަމާއި ގުޅިގެންވެސް އެންމެ ބޮޑަށް އަޑުއުފުލަމުންދަނީ މިޤައުމުގެ އިސްކޮށް ތިއްބެވި ސިޔާސީ ލީޑަރުންނެވެ. ރައްޔިތުން ވާހާލެއްގައި ވާނަމޭ ވިދާޅުވެ ރައްޔިތުންގެ ރުހުމާއި ލޯބި ހޯދަން ނުވަތަ ގަންނަން ވަޑައިގަންނަވާ ލީޑަރުންނެވެ. ވޯޓު މޫސުން ޖެހުނީމާ ރަށަށް ގޮސް ގޭދޮށަށް ގޮސް ސަލާން ކުރަމުން ފެންނަހާ ކުއްޖަކު އުރަމުން ގޮސް ދަރިފުޅު ބަހައްޓާފައި މަންމަ ކިހިއްޔަށް ޖަހާލެވޭއިރުވެސް އުރަމުން ގެންދަވާ ލީޑަރުންނެވެ. ވޯޓު މޫސުމުގައި ދެއިރު ދެދަޅައަށް މެސެޖު ފޮނުވައި ސިޓީ ފޮނުވައި ގުޅައި ހައްދަވާ ހެޔޮއެދޭ ލީޑަރުންނެވެ.\nމިއަދު މިދެންނެވި ލިސްޓުގައި ތިއްބެވި އެންމެ އިސް ލީޑަރުންނަކީ މިގައުމުގައި ވެރިކަން ކުރައްވާފައި ތިއްބެވި ލީޑަރުންނެވެ. މިގައުމުގެ އިޤްތިޞާދު އެންމެ ރަނގަޅަށް އެނގިވަޑައިގަންނަވާނީ ވެސް މި ބޭފުޅުންނަށެވެ. މިއަދުވެސް ގޮތް ކިޔައި ފާޑުވިދާޅުވަމުންދަނީ މިބޭފުޅުންނެވެ. ރައީސް މައުމޫނާއި، ރައީސް ނަޝީދާއި، ރައީސް ވަހީދާއި، ރައީސް ޔާމީނަކީ މިގައުމުގެ އިގްތިސޯދީ ހާލަތު އެންމެ ގާތުން ތަޖުރިބާ ކުރައްވާފައިވާ ބޭފުޅުންނެވެ. ވޭތުވެދިޔަ 40 އަހަރު މިގައުމުގެ ރައްޔިތުންގެ ތިޖޫރި ބެލެހެއްޓެވީ މި ބޭފުޅުންގެ ބެއްލެވުމުގެ ދަށުން މިބޭފުޅުން ތަޅުދަނޑި ހަވާލު ކުރެއްވި ބަނޑޭރިއެކެވެ. މި ވޭތުވެދިޔަ 40 އަހަރުގެ ތެރޭގައި އެ ތިޖޫރިއަށް ވަތް އެއްޗެއް ވެސް ނުކުތް އެއްޗެއްވެސް މިބޭފުޅުންނަށް އެނގިވަޑައިގަންނަވަން ޖެހޭނެއެވެ. އަދި އެތިޖޫރިން އެއްޗެއް މަދުވިއަސް އެބޭފުޅުން ޒިންމާ ނަންގަވަން ޖެހޭނެއެވެ. ރައްޔިތުންގެ ހަރުމުދާ ރައްޔިތުން އެ ވެރިންނާ ހަވާލުކުރީ އެ މުދަލުން ނަފާ ހޯދައިދީ އެމުދާ އިތުރުކޮށްދީ ރައްޔިތުންނަށް ކާންދީ ބޯންދީ ގައުމާއި ރައްޔިތުންގެ ދިރިއުޅުން ތަރައްގީ ކޮށްދީ އަދި އަންނަން އޮތް ޖީލުތަކަށް ފައިދާ ވާނެ ގޮތަށް ރައްޔިތުންގެ މުދާ ގިނަކޮށް ބަލަހައްޓައި ދިނުމަށެވެ. އެބޭފުޅުންނަށް ވެރިކަން ހަވާޅުކުރީއްސުރެ މިއަދާއި ހަމައަށް އެބޭފުޅުން އެދަނީ އެބޭފުޅުން ކޮށްދެއްވި ޚިދުމަތަށް އަގު ނަންގަވަމުންނެވެ. މިއަދު ރައްޔިތުން އެބޭފުޅުންގެ ޚިދުމަތް ބޭނުން ނުވިޔަސް އަދި އެބޭފުޅުންގެ ފަރާތުން ރައްޔިތުންނަށް ޚިދުމަތެއް ނުލިބުނަސް އެލިބިވަޑައިގަންނަވާ އެއްޗަކަށް އެއްވެސް އުނި އިތުރެއް ނުވެއެވެ. އެހެންވީމާ މިއަދު ރައްޔިތުންގެ އަތްމަތި ދަތިވެ ރައްޔިތުން ހާލުގައި ޖެހުނީމާ އެންމެ ފުރަތަމަ އެކަމާ ކަންބޮޑުވެ ވަޑައިގެން އެކަމާ ވިސްނާވަޑައިގެން ފިކުރު ހިންގަންވީ ބަޔަކީ މިބޭފުޅުންކަމާއި މެދަކު އެއްވެސް ބޭފުޅަކު ދެބަސްނުވާނެކަން ކަށަވަރެވެ.\nރައީސްކަން ކުރައްވާފައިވާ ބޭފުޅުންނަށް މާލީގޮތުން ބޮޑު އެހީތެރިކަމެއް ނުވަތަ އިނާޔަތެއް ދެއްވަނީ ގާނޫނަކުން އެކަން ކަނޑައަޅައިގެންނެވެ. އެކަން ކަނޑައެޅީ ރައްޔިތުންގެ މަންދޫބުންނެވެ. ރައްޔިތުންގެ ފައިސާއިން އެހާ ބޮޑު ޚަރަދެއް ކުރަން ރައްޔިތުންގެ މަންދޫބުން ނިންމާފައިވާ މި ނިންމުމަކީ ހަމަގައިމުވެސް އެބޭފުޅުން ތަމްސީލު ކުރައްވާ ރައްޔިތުންނަށް ކުޑަވެސް ފައިދާއެއް ވާނެ ކަމެއް ނޫނެވެ. މިއީ އެބޭފުޅުން ނިންމަވާފައިވާ ސިޔާސީ އަމިއްލަ ނިންމުމެކެވެ.\nމިއީ ކޮންމެ ގޮތަކަށް ނިންމާފައިވާ ނިންމުމެއް ކަމުގައި ވީނަމަވެސް ގައުމުގެ މާލިއްޔަތާ ނުބައްދަލު އާމްދަނީއެއް ރައްޔިތުންގެ ފައިސާއިން ލިބިވަޑައިގަންނަވާ މިބޭފުޅުން މިހާލަތުގައިވެސް ޤައުމަށްޓަކައި، ރައްޔިތުންނަށްޓަކައި ވިސްނުން ތަކެއް ވިސްނަވައިގެން ލިބިވަޑައިގަންނަވާ މި ބޮޑު މާލީ އިނާޔަތްތަކުން ކުޑަމިންވަރެއްވެސް އުނިކުރުމަކަށް މިއިން ބޭފުޅަކު ކުޑައިޝާރާތެއްވެސް ކުރައްވާފައެއް ނުވެއެވެ. މިދެންނެވި ރައީސުންގެ ތެރެއިން ރައީސް އަބްދުﷲ ޔާމީން 2019 ވަނަ އަހަރު ޖަލަށް ހުކުމް ކުރުމާއި ގުޅިގެން އެމަނިކުފާނަށް ދައުލަތުން ދެމުންދިޔަ އިނާޔަތްތައް ވަނީ މެދުކެނޑިފައެވެ.\nރައީސްކަން ކުރައްވާފައިވާ ފަރާތްތަކަށް ދައުލަތުން ދޭ އިނާޔަތްތަކުގެ ތެރެއިން މިހާލަތު އައުމުގެ ކުރިން ރައީސް ނަޝީދު ވަނީ އެމަނިކުފާނަށް ލިބިވަޑައިގަންނަވާ މާލީ އިނާޔަތްތަކުގެ ތެރެއިން ދިރިއުޅުމުގެ ޚަރަދާއި، މާލީ އިނާޔަތް ދޫކޮށްލައްވާފައެވެ. އެމަނިކުފާނު މި އިނާޔަތް ނެގުން ހުއްޓާލެއްވީ މަޖިލިސް ރައީސްގެ މުސާރައާއި އިނާޔަތްތައް ނަންގަވަމުން، ކުރީގެ ރައީސުންނަށް ދޭ އިނާޔަތްތައް ވެސް ނަންގަވާތީ ގިނަބައެއްގެ ފާޑުކިއުން އަމާޒުވުމުން ކަމުގައި ބެލެވެއެވެ. މިދިޔަ އަހަރުގެ ޖޫންމަހުން ފެށިގެން ކުރީގެ ރައީސުންނަށް ދިރިއުޅުމުގެ ޚަރަދުތަކުގެ ގޮތުގައި ލިބިވަޑައި ގަންނަވާ 50،000 ރުފިޔާއާއި މާލީ އިނާޔަތުގެ ގޮތުގައި ލިބިވަޑައިގަންނަވާ 50،000 ރުފިޔާ ރައީސް މުހައްމަދު ނަޝީދުގެ އެދިވަޑައިގެންނެވުމުގެ މަތީން ދިނުން ހުއްޓާލާފައިވާކަމަށް ފިނޭންސް މިނިސްޓްރީން "ރަސް އޮންލައިން" އާއި ހިއްސާ ކުރި މައުލޫމާތުން އެނގެއެވެ. ކުރީގެ ރައީސުންނަށް ލިބޭ އިނާޔަތްތަކުގެ ތެރެއިން ރައީސް ނަޝީދު ނަންގަވަނީ އޮފީސް ހިންގެވުމަށް ދައުލަތުންދޭ 175،000 ރުފިޔާއެވެ. ރައީސް ނަޝީދުވެސް ކޯވިޑް19ގެ ހާލަތާއި ގުޅިގެން މިއިން އެވެސް އިނާޔަތެއް އުނިކުރަން އެދިވަޑައިގެންފައެއް ނުވެއެވެ.\nރައީސްކަން ކުރައްވާފައިވާ ބޭފުޅުންގެ ތެރެއިން ދައުލަތުގެ މާލިއްޔާއިން ނުވަތަ ރައްޔިތުންގެ ފައިސާއިން އެންމެބޮޑު އިނާޔަތެއް މިވަގުތު ލިބިވަޑައިގަންނަވަނީ ނުވަތަ ނަންގަވަނީ 30 އަހަރު ރާއްޖޭގައި ވެރިކަން ކުރެއްވި ރައީސް މައުމޫން އަބްދުލް ޤައްޔޫމެވެ. ކުރީގެ ރައީސް މައުމޫން އަބްދުލް ޤައްޔޫމް ދިރިއުޅުއްވާ ތަނުގެ ޚަރަދުގެ ގޮތުގައި 50،000 ރުފިޔާ، އަދި މާލީ އިނާޔަތުގެ ގޮތުގައި 75،000 ރުފިޔާ ސަރުކާރުން ދެމުން ގެންދާއިރު އެމަނިކުފާނު އެއްވެސް ފިކުރެއް ނެތި އެފައިސާ ދަނީ ނަންގަވަމުންނެވެ. އޮފީސް ހިންގުމުގެ ޚަރަދުގެ ގޮތުގައި އެމަނިކުފާނަށް 175،000 ރުފިޔާ ސަރުކާރުން ކޮންމެ މަހަކު ދެއެވެ. މިއާއިއެކު އެމަނިކުފާނަށް ކޮންމެ މަހަކު ޖުމްލަ 300،000 ލައްކަ ރުފިޔާ ދައުލަތުގެ މާލިއްޔާއިން، ރައްޔިތުންގެ ޓެކްސް ފައިސާއިން ދެއެވެ. ކޯވިޑް19ގެ ހާލަތުގައި އެމަނިކުފާނުވެސް މިއިންއެއްވެސް އިނާޔަތެއް ދޫކޮށްލައްވާފައެއް ނުވެއެވެ. އެކަމަކު ކޯވިޑްގެ ހާލަތާއި ގުޅިގެން ދައުލަތުގެ އިސް ވެރިންގެ މުސާރަތައް ކުޑަކުރަން މަޖިލީހުގައި ބަހުސް ކުރެވުނު އިރު އެކަމާ ރުހިވަޑައިގަންނަވާ ކަމަށް އެމަނިކުފާނު ވިދާޅުވެފައި ވެއެވެ. މިގޮތަށް ވިދާޅުވުން ފިޔަވައި ލިބިވަޑައިގަންނަވާ އެއްވެސް އެއްޗެއް ދޫކޮށްލައްވާފައެއް މިހާތަނަށް ވެސް ނުވެއެވެ.\nކުރީގެ ރައީސްކަން ކުރެއްވި ބޭފުޅުންގެ ތެރެއިން ދެ އަހަރާ ދުވަސްކޮޅަކު ރައީސްކަން ކުރެއްވި ރައީސް ވަހީދަށްވެސް2އިނާޔަތެއް ދައުލަތުން ދަނީ ކޮންމެ މަހަކު ދެމުންނެވެ. ދިރިއުޅުއްވާ ތަނުގެ ޚަރަދުގެ ގޮތުގައި 50،000 ރުފިޔާ، އަދި އޮފީސް ހިންގުމުގެ ޚަރަދުގެ ގޮތުގައި އެމަނިކުފާނަށްވެސް 175،000 ރުފިޔާ ދައުލަތުން ކޮންމެ މަހަކު ދެއެވެ. އެމަނިކުފާނުވެސް މިހާލަތާއި ގުޅިގެން ދައުލަތުގެ ބަޖެޓަށް ލުއެއް ދިނުމަށް ނުވަތަ ރައްޔިތުންނަށް ހެޔޮ އެދިވަޑައިގެން ވިޔަސް ލިބިވަޑައިގަންނަވާ އިނާޔަތަށް ކުޑަވެސް ލުޔެއް ދެއްވާފައެއް ނުވެއެވެ. ބަރާބަރަށް ކޮންމެ މަހަކު ނަންގަވައެވެ.\nރައްޔިތުންގެ ޓެކްސް ފައިސާއިން ބޮޑުހޭދައެއް މިބޭފުޅުންނަށް ކުރައްވާއިރު މިދުވަސްވަރު މިއިން ބޭފުޅެއްގެ އޮފީހުގައި ކުރައްވާކަމެއް ރައްޔިތުންނަކަށް ނުފެނެއެވެ. މިބޭފުޅުން މުޅިންވެސް ކުރައްވާތަން ފެންނަނީ ސިޔާސީ މަސައްކަތް ތަކެވެ. ހިންގަވަނީ އަމިއްލަ ޕާޓީއެވެ. އެހެންވީމާ ދައުލަތުން އިނާޔަތް ނަންގަވައިގެން ހިންގަވާ އޮފީސްތަކުގެ ބޭނުން ކުރައްވަނީ އަމިއްލަ ޕާޓީގެ މަސްލަހަތުގައިކަމަށް ގިނަބަޔަކު ތުހުމަތު ކުރެއެވެ. މި ބޭފުޅުން އަމިއްލަ ގެދޮރުގައި ނުވަތަ އަނބި ކަނބަލުންގެ ގެދޮރުގައި ދިރިއުޅުއްވަމުން ދިރިއުޅުއްވާ ތަނުގެ ޚަރަދުގެ ގޮތުގައި ބައިލައްކަ ރުފިޔާ ނަންގަވަމުން މާލީ އިނާޔަތުގެ ގޮތުގައި 75 ހާސް ރުފިޔާ ކޮންމެ މަހަކު ނެންގެވުމަކީ ވެސް ގިނަ ބަޔަކު ސުވާލު އުފައްދާ ކަމެކެވެ. ކަންމިހެން އޮތް އިރު ރައީސްކަން ކުރައްވާފައިވާ ބޭފުޅުންގެ ޚަރަދުތަކަށްވެސް ކޮންމެ މަހަކު މިލިޔަނެއްހާ ރުފިޔާ ހޭދަކުރަންޖެހުމަކީ މިހާލަތުގައި ދައުލަތަށް އުފުލަންޖެހޭ ބޮޑު ބުރައެވެ.\nރައީސްކަން ކުރެއްވުމަށްފަހު އިނާޔަތް ލިބިވަޑައި ގަންނަވާ މިބޭފުޅުންނަކީ މާލޭގައި ތަނަވަސްކަމާއިއެކު ދިރިއުޅުއްވޭނެ ގޮތް އޮވެ، އާއިލީ ވިޔަފާރިތަކާއި އަމިއްލަ މުއްސަދިކަންވެސް ބޮޑު ބޭފުޅުން ކަމަށް ގިނަބަޔަކު ބުނެއެވެ. މިއަދު މިބޭފުޅުން ޤައުމަށްޓަކައި ހެޔޮއެދިވަޑައި ގަންނަވާނަމަ ދައުލަތުން މިދޭ އިނާޔަތްތަކުން ކުޑަމިންވަރެއްވެސް ރައްޔިތުންނަށްޓަކައި ދޫކޮށްލެއްވީސްކަން ޔަގީނެވެ.\nރައްޔިތުން ކިތަންމެ ނުރުހުނަސް މިކަމަށް އިއްޔެވެސް މިއަދުވެސް ބަދަލެއް ގެނެވިފައި ނުވަނީ ނުވަތަ ގެނެވެން ނެތީ މިގައުމުގައި އޮތީ ރިޔާސީ ނިޒާމަކަށް ވިޔަސް އަދި ވެރިކަމުގައި ހުންނަނީ ރައްޔިތުންގެ ސީދާ ވޯޓަކުން އިންތިޚާބު ކުރާ ވެރިއަކަށް ވިޔަސް، ވެރިކަން ކުރަނީ ޕާޓީގެ މަސްލަހަތު އިސްކޮށްގެން ޕާޓީން ކަމުގައި ވާތީއެވެ. ދެން މިހާރު އަދި ވަކިން އެޖެންދާ އޮނަވިހީގައި ނެތް ކަމެއް މިގައުމަކު ނުހިނގާނެ ކަމީ ފެންނަން އޮތް ހަގީގަތެކެވެ.\nއަންނި އަދި މުސާރައިގެ ގޮތުގައި ނަގަ އިތުރު2ލައްކަ ކޮބާ? އެބައިލީމަ ދައުލަތުން މަހަކު އެންމިގިނަ ލާރިނަގާ އަދި ތަންފަސާދަކުރާ މީހަކަށްވާނެ އޭނަ. މައުމޫނު ރަނގަޅެކޭނޫން މި ބުނީ.\nޤަވްމުގަ ވެރިކަންކުރާ މީހަކަށް ކޮންމެ މަހަކު ތިން ހަތަރު ލައްކަ ރުފިޔާ ދޭކަށްނުޖެހޭ ރައްޔިތުން ހިމޭނުން ތިބޭތި ރައްޔިތުންގެ މަންދޫބުންނޭ ކިޔައިގެން މިތެޅޭ މީހުން ހިތުހުރިހާ އެއްޗެއްހަދަމުން އެދަނީ\nމީދެން ބޮޑުވަރު މިވަރު ކުޑަ ގައުމެއްގަ ވެރިކަން ކުރީތީ ހަޒާނާ އެކީ މިވެރިން ނަށް އަޅެފަހެ މަޖިލީހުގަ އެތިބެނީ ގަމާރުންތަ ނޫނޫ ބުރާންތިން ތަކެއްތަ\nރައްޔިތުންގެ ބައިތުލްމާލުން ތިހަރަދު ކުރާނެކަމެއް ނެތް. ރައީސްކަމުން ފައިބާތާ5އަހަރުވަންދެން ކޮންމެވެސް ވަރެއް ދެވިދާނެ. އިތުރަކަށް ދޭނެކަމެއް ނެތް. ކޮންެ5އަހަރަކުން ރައީސުން ބަދަލުވަންޏާ ހާދަ ފައިސާ އެކޭ މިމީސްމީހުންނަށް ބައިތުލް މާލުން މިދޭން ޖެހެނީ.5އަހަރު ވެރިކަން ކުރިވިޔަސް 10 އަހަރުވެރިކަން ކުރިޔަސް 30 އަހަރު ވެރިކަން ކުރިޔަސް ފައިބާތާ5އަހަރުވަންދެން ކުޑައިނާޔަތެއްދޭން އޭކޯ.. ދޮޅުއަހަރު ދެއަހަރު ވެރިކަންކުރި މީހުންނަށް ދޭނެކަމެއްނެސް ނެތް. އެކމކު ކީއްކުރާނީ. ނިކަމެތި ރައްޔިތުމީހާ ޖެހޭނީ މިހެންކިޔާލަ ކިޔާލަ ހުންނަން\nރައްޔަތު އަހުމަދު ގެ ވާހަކަ އަށް އަހަރެން ވަރަށް ތާއީދު ކުރަން އެކަމަކު މަވެސް ބުނަން އޮތީ މިއީ ވަރަށް އަމިއްލަ އެދުން ބޮޑު އާލާތްވަރުން ތަކެއްކަމަށް\nމުސާރަ ނޫނީ އިނާޔަށް ދޭތިން އެކަތި ހަމަޖައްސާ.. ނަޝީދު ދެތަށީން ކާން ދޭވަރަށް ފައިސާ އެއްނެތް - އަމުދުން ރައިޔަތުން ފެލާފައި ޓެކްސް ނަގައިގެން މިވަރަށް ޕޭނުކުރޭ..! ދެންތިބި ދެބޭކަލުންގެ ވެސް އިނާޔާސް ދުވާލަކަށް ތިންހާސްރުފިޔާއަށް ހައްދަވާ.. އެވަރުން ޖަވާހިރު ކެޔަސް ރާއްޖޭގައި އުޅެވޭނެ ދޯ..? ތި ރައީސުންގެ ލިސްޓް ދިގުވާވަރަކަށް ރައްޔަތުން ފެލައިގެން ޓެކްސް ނަގާ ވިސްނުންބަދަލުކޮށް ލުއިގޮތެއް ހައްދަވާ!\nތި ހުސް އަމިއްލަ އެދުމައިގެން އުޅޭމީހުން ލިބޭ އެއްޗެއް ދުލެއްނުދޭނެ އެދުމުން ފޯވެފަ\nއަޖައިބު.. ހުރިހާ މޮޅެއް މަހުޖަނުންނަށް.. ނިކަމެތި ރައްޔިތުމީހާ ވީ ނާށިގަނޑު ހިފައިގެން ސަލާންޖަހަން ބޮޑު ބައްޔަކަށް ފަރުވާކުރަން ރާއްޖެއިން ބޭރަށް ފުރަންޖެހުނަސް.. ރައީސްކަން ކުރެއްވިއެއްކަމަކު ރައްޔިތުންގެ ރުފިޔާ ތި ވެރިންނަށް އިނާޔަތް ދެންޏާ ކުރީގެ ކައުންސިލަރުންނާއި, މިނިސްޓަރުކަން ކުރެއްވި ފަރާތްތަކަށްވެސް އިނާޔަތް ދޭންވީނު.. ތިތާގަ ނެތް ރައްޔިތުނަށް ހެޔޮ އެދޭ އެކަކުވެސް...\nއެެކަކު މިހާރުވެސް ތެޅިބާލަނީ ދަރިންނަށް ގައުމުގެ ހަޒާނާ ހަވާލު ނުކުރެވިގެން ދެން ހުރިމީހާ އެޖަހާ ސަކަރާތަކުން ވެރިކަމުގެ ނިޒާމު އެބަ އޮޅޭ އޭނާގެ ނެތް ވެރިކަން ނުން އެހެން ނިޔަތެއް ވެސް\nކިތައްމެ ބޯކޮށް ދިނަސް ތިޔަމީހުން ހިތެއް ނުފުރޭނެ ހަގީގަތުގަވެސް އަމިއްލަ އެދުމައިގެން އުޅޭ ބައެއްް ނަޝީދު ދެން ކޮންމެވެސް އެއްޗެއް އުނިކޮށްފިތާ ދޯ\nރައްޔަތުންނޭ ކިޔާފަ ކޮންމެ މީހަކު ވެސް އަނގަ އަރުވަނީ އަމިއްލަ އެދުމާއިގެން އުޅޭ ވެރިން ތިޔައީ


އެޑްމިން – Page 245 – Liyuntheringe Gulhun\nVisitors online  291:users  0guests  254bots  37The maximum number of visits was  2016-10-05:all visits  37149:users  3guests  1698bots  35448browser  Chrome 53.0.2785.143\n22 ޑިސެމްބަރު 2012ބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 5857\nމޫސާ ޞާޢިދު، މަރަދޫ(18 ޑިސެމްބަރ 2012 (އަންގާރަ) ގުޅޭ)ކެތްތެރިކަން ކޮޅުންލީމާ ސަރާއަށް އިޚްތިޔާރުން ބޭރުގައި ބުނެވުނެވެ.\n“ހާދަ ގަބޫލުކުރަން ދައްޗޭ….ހަމަ ޙަޤީޤަތުގައިވެސް މަންމަ!؟” ޢިމްރާނަށް ގަބޫލު ކުރަން ދަތިވިއެވެ.\n“އަހަންނަށް އެނގޭ، އިމޫއަށް ގަބޫލު ނުކުރެވޭނެކަންވެސް…އިމޫއަށް ގަބޫލު ނުކުރެވުނަސް އަދިވެސް އެއްވާހަކައެއް އަހަރެން ބުނެލާނަން. އޭރު އަހަންނާއެކު އިމޫ ރަށަށްދިޔަނުދީ މަންމަ ހިފެހެއްޓީ ގަސްދުގައި ރާވައިގެން. އެކަންވެސް އަހަންނަށް އެނގޭ.” ޢިމްރާން ހިތްހަމަނުޖެހުނަސް ވަރިހަމަކަމަށް ސަރާ އެވާހަކަވެސް ބުނެލިއެވެ. އަމިއްލަ ހިތަށް ހަމަޖެހުމެއް ހޯދުމުގެ މަޤްޞަދުގައެވެ. އޭރު ސަރާ ދެއްކި ވާހަކަ އަޑުއަހަން ދޮރުމަތީގައި ފަހީމާ ހުއްޓެވެ.\nއެއީ ފިލުމެއްނުވާ ޒިކުރާއެކޭ…\n21 ޑިސެމްބަރު 2012ބަހާއި އަދަބު, ވަޒަން ބަހުރުވައެޑްމިން\nމުޙަންމަދު ނަޞީރު، އއ. މާޅޮސްތި އިޝްޤުގެ ހޫނުޖަޒުބާތުން ޚިޔާލު ވަޅޯވެފައި މި ހުރީ ތި އިހުސާސުން ލިބޭ އަނިޔާ، ޒަމީރަށް ވެރިވެފައި މިހިރީ\nއެކަނިވެރި މެންދަމަށް ނިދި ގެއްލި، ހަނދުމައިގައި ނިމޭށެވަނީ ދެ ކަންހުޅި ހުވަފެނުން ފެނިފެނި، ދެ ލޯ އެކުގައި ޒަޚަމް މި ވަނީ ވެ ކަންނެތް، ޢިޝްޤުގައި ނުލިބޭ ޝިފާ ބައްޔެއް ވެފައި މި ހުރީ ވޭނީކަރުނަ\n21 ޑިސެމްބަރު 2012ޢާއްމުބައި, ފިލްމާއި މިއުޒިކްއެޑްމިން\nކިޔާފައިވާ ޢަދަދު: 4283\nތަރުޖަމާ: އަބްދުލް ޣަފޫރު އަބްދުއްރަހީމު ގ.މަންޒިލް\nމިލވަޔަކީ މެކްސިކޯގެ ދަރިކޮޅުގެ އެމެރިކާގެ ފަންނާނެއްކަމަށްވާ ފްރެޑީ ފެންޑަރ ކިޔާފައިވާލަވައެކެވެ. މިލަވައިގެ ނަމަކީ ‘މައިޓިޔާރސް އާފޯލިނގްޓުނައިޓް’ އެވެ. އާދެ ‘މިރޭ އަހަރެންގެ ލޮލުންކަރުނައެބައާދެއެވެ’. އަޅުގަޑު މިލަވައިގެ ސުރުޚީއަކަށް ލިޔެފައިއެވަނީ ‘ވޭނީކަރުނަ’މިހެންނެވެ. މިލަވައިގެ ފާޅުކުރެވިފައިވަނީ ކާމިޔާބު ނުވި ލޯތްބެއްގެ ވާހަކައެވެ. ތިމާގެ ހިތްއެފަރާތަކަށް ދެވިފައިވާފަރާތް، އާލޯބިވެރިއެއްހޯދައި އޭނާއާއި ކައިވެނީގެ ގޮތުން ގުޅުމުން ތިމާގެ ހިތުގައި އުފެދި އުތުރިއަރައިގަތް ޝުއޫރުތަކުގެވާހަކައެވެ. މިލަވަ އަޑުއައްސަވާލައްވަން މިސައިޓަށް ޒިޔާރަތްކޮށްލައްވާށެވެ.http://www.youtube.com/watch?v=r96baIexY_4\nއަންނާށެވެ! ބީރައްޓެހި ނުވެ ކެއުމާއި ބުއިމުގައި ބައިވެރިވާށެވެ.\n20 ޑިސެމްބަރު 2012ޢާއްމުބައި, ފިލްމާއި މިއުޒިކްއެޑްމިން\nތަރުޖަމާ: އަބްދުލްޣަފޫރު އަބްދުއްރަހީމު“ނޯޓު: މިއީ، އަމިއްލަ ވަޒަންދޫކޮށް ހިޖުރަކޮށް، ގާތްތިމާގެ މީހުންނާއި އެކުވެރި އޯގާތެރި ރަހުމަތްތެރިނާއި ދުރުގައި އެހެން ރަށެއްގައި އުޅެމުންދާމީހެއްގެ ހިތުގައި އުފެދޭ ޝުއޫރުތަކެއް ބަޔާންކޮށް އިޓަލީގެ ނަސްލުން އައިސްފައިވާ އެމެރިކާގެ އަހުލުވެރިއެއްކަމަށްވާ އަލްމާޓީނޯ ކިޔާފައިވާ ލަވައެކެވެ.މިލަވަ އަޑުއައްސަވާލައްވަން ބޭނުންނަމަ ލަވަޔާއި ގުޅުވައިލަދޭ މިގުޅުވައިދިނުމަށް ޒިޔާރަތްކޮށްލައްވާށެވެ. http://www.youtube.com/watch?v=qYWbIvnkXMU“\n20 ޑިސެމްބަރު 2012ޢާއްމު މަޢުލޫމާތު, ޢާއްމުބައިއެޑްމިން\nވިޔަފާރި ދަތުރެއްގެ ހަނދާންތައް\nޞާޙިބުއްސަޢާދާ އަންނަބީލް އިބްރާހީމް ފަރީދު ދީދީ މިއީ، މީގެ 52 އަހަރު ކުރިން، ދުވަހު ނޫސް “ވިޔަފާރިމިއަދު” ގެ4ވަނަ އަހަރީ ނަންބަރު (19 ސެޕްޓެމްބަރ 1960) ގައި ޞާޙިބުއްސަޢާދާ އަންނަބީލް އިބްރާހީމް ފަރީދު ދީދީ ލިޔުއްވާފައިވާ ލިޔުއްވުމެކެވެ. އަންނަބީލް އިބްރާހީމް ފަރީދު ދިދީ (ރަޙިމަހުﷲ) އަކީ، މިޞްރުގެ އަލްއަޒްހަރު ޔުނިވަރސިޓީން ތަޢުލީމް ޙާޞިލުކުރައްވާފައިވާ ބޭފުޅެކެވެ. އެ މަނިކުފާނު އަދާކުރައްވާފައިވާ، ދައުލަތުގެ އިސް މަޤާމުތަކުގެ ތެރޭގައި ރައްޔިތުންގެ މަޖިލީހުގެ ރައީސްކަމާއި ވަޒީރުލްމަޢާރިފްކަމާއި މަޙްކަމަތުއް ޝަރްޢިއްޔާއާއި މަޙްކަމަތުލް އަޝްޣާލްގެ ވެރިކަމާއި މިނިސްޓަރ އޮފް ޖަސްޓިސްގެ ނާއިބުކަމާއި މަޖީދިއްޔާ ސްކޫލްގެ ނާޒިރުކަން ހިމެނެއެވެ. އެމަނިކުފާނަކީ، ވަރަށް ގިނަ ނޫސް މަޖައްލާތަކަށް، ތަފާތު މައުޟޫޢުތަކުގައި ލިޔުއްވާފައިވާ ބޭފުޅެކެވެ.\n19 ޑިސެމްބަރު 2012ބަހާއި އަދަބު, ވާހަކައެޑްމިން\nޚަލީފާ މުޢުތަޞިދަކީ، ބަޣުދާދުގައި ވެރިކަން ހިންގެވި ވަރަށް ނަންހުރި ޚަލީފާއެކެވެ. އެއްދުވަހަކު ޚަލީފާ އޭނާގެ ވަޒީރަކު، ވަރަށް މުހިންމު ކަމަކު ދަތުރަކު ފުރުވައިލި އެވެ. ނަމަވެސް ކުޑައިރުކޮޅެއްގެ ތެރޭގައި ވަޒީރު އެނބުރި އަތުވެއްޖެ އެވެ. އޭނާ އެ އެނބުރި އައީ ކީއްވެގެންތޯ އެއްސެވިއެވެ. ބަސް ދިރާސާކުރުމަށް ބޮޑަށް ރަނގަޅީ ކޮން ގޮތެއް؟\n19 ޑިސެމްބަރު 2012ބަހާއި އަދަބު, އަދަބިއްޔާތުއެޑްމިން\nއިންސާނުން ވާހަކަދެއްކުމަށް ބޭނުންކުރާ ބަސްބަސް ދިރާސާކޮށް ބަސްބަހުގައި ހިމެނޭ މުހިންމު ބައިތަކާއި ސިފަތައް ދެނެގަތުމަކީ ވަރަށް ކުރީއްސުރެވެސް އިންސާނުން ކުރަމުން އައިސްފައިވާ ކަމެކެވެ. މިގޮތުން ބަހުގައި ހިމެނޭ މުހިންމު ބައިތަކާއި ޕްރޮޕަޓީސްތައް ދެނެގަތުމަށްޓަކައި ތަފާތު ތަހުލީލުތަކާއި ދިރާސާތައް އަންނަނީ ކުރެވެމުންނެވެ. މިފަދަ ތަހުލީލުތަކާއި ދިރާސާތަކާއި ހޯދުންތައް ހޯދާއިރު ބަހަވީ ޢިލްމުވެރިން ތަފާތު ގޮތްގޮތަށް ދިރާސާކުރަމުންގެންދާކަން ފާހަގަކުރެވެއެވެ. ސަމާލުވާށެ ކަރުނަޔަށް\n19 ޑިސެމްބަރު 20121 ޚިޔާލުބަހާއި އަދަބު, ވަޒަން ބަހުރުވައެޑްމިން\nކިޔާފައިވާ ޢަދަދު: 5149\nޢަބްދުއްރަޝީދު ޙުސައިން ޒަމާންތަކެއްގެ ހަނދާން އާކުރޭ ބިރުން ނުސިހޭ އަމާންކަމާ އެކުގައި އުޅުނު އިރު ނުވެސް އުދުހޭ ނަމާއި އަބުރު ސަލާމަތްކުރަން އުޅެން ނުޖެހޭ ސަމާލުވާށެ ކަރުނަޔަށް މިއަދު ލޮލުން މިއޮހޭ އަހަރެންގެ ހިތާމަޔާއި ޝަކުވާ އޮތީ އޭނާއަށެވެ.\nމުޙައްމަދު ޒަކަރިއްޔާ، މީޒާން، ޅ. ނައިފަރުއީމާންކަމުގެ ޒައްރެއްގެ މިންވަރުވާ ހިތެއް ނަމަވެސް، މި ވާހަކަތަކުން އެ ހިތެއް ފުނޑުފުނޑުވެގެންދާނެ އެވެ. ލޯތްބާއި އޯގާވެރިކަން ވާ ހިތްތައް ވިރިގެންދާނެ އެވެ. އާދެ! މިއީ ކުޑަ ކުދީންގެ ބޯ ނުރަވާ ކަހަލަ ވާހަކަތަކެކެވެ. ހިތާމައިގެ ކަރުނުން ލޯ ހިކިގެންދާނެ އެވެ. ނިކަން އައްސަވައިލައްވާށެވެ!\n17 ޑިސެމްބަރު 2012ބަހާއި އަދަބު, ވާހަކައެޑްމިން\nމޫސާ ޞާޢިދު، މަރަދޫ(13 ޑިސެމްބަރ 2012 (ބުރާސްފަތި) ގުޅޭ)އެއީ ޓެރަސް މައްޗަށް ސަރާ އެރިވަގުތު ކަމަށްވުމާއެކު، އިމްރާންގެ އެޖުމްލަ ސަރާއަށް އަޑުއިވުނެވެ. ވުމާއެކު އިތުރަށް ޢިމްރާންމެން ދައްކާ ވާހަކަ އަޑުއަހާލުމަށްޓަކައި އެވެރިންނަށް ނުފެންނާނޭހެން ސަރާ މަޑުކޮށްލިއެވެ.\n“މާނައަކީ ސަރާއަށް ދަރިން ނުލިބޭތީ ޢިމްރާން މިހާރު ސަރާމަތިން ފޫހިވެއްޖެއޭތަ؟” ނިޔާޒް ހުރީ ޢިމްރާންގެ ނިންމުންތަކާ ދޭތެރޭ ހިތްހަމަނުޖެހިފައެވެ.\n“ފޫހިވީކީނޫން. އެކަމަކު…އަހަރެންވެސް ބައްޕައަކަށްވާން ބޭނުންވާނެއެއްނު.” ސަރާ ބޮޑަށް ދެރަވީ ޢިމްރާންގެ އެޖުމްލަ އަޑުއިވުނީމައެވެ. އިސާހިތު އޭނާއަށް ރޮވިއްޖެއެވެ. ނަމަވެސް އޭނާ އެއަޑު އޭނާއަށް އިވުނު ކަމަށް ހެދޭކަށް ބޭނުންނުވާތީ…ސިއްރުން އޭނާ އެނބުރި ގޮސް ކޮޓަރިއަށް ވަދެއްޖެއެވެ. ބަޑި ފަޅައިގެންދިޔައީ އޭނާ ކޮޓަރިއަށް ވަދެވުމާ އެކުގައެވެ. އޭރުވެސް ޢިމްރާންމެން ވާހަކައިގައި ތިއްބެވެ.


ދިމާވި އާދަޔާ ޚިލާފް ޒުވާނާ (ސަތޭކަ ފަނަރަވަނަބައި) – Esfiya\nދިމާވި އާދަޔާ ޚިލާފް ޒުވާނާ (ސަތޭކަ ފަނަރަވަނަބައި)\nނައިޝާމެން މާލެ ދިޔުމުން އޭނާގެ އާއިލާ މީހުން އޭނާ ބަލާއައިސް ބަނދަރުމަތީގައި ތިއްބެެވެ.ނައިޝާ ހެޔޮހާލުގައި ހުރިތަން ފެނުމުން އެންމެންވެސް ވަރަށް ހިތްހަމަ ޖެހުނެވެ.ގެއަށްދެވުމާއެކު ނައިޝާމެން ކައިވެނި ކުރަން އުޅޭ ޚަބަރު އޭނާގެ ގޭމީހުންނަށް ދިނެވެ.އެޚަބަރު ލިބުމުން އެމީހުން ވަރަށް އުފާވިއެވެ.އަދި އައްކިޔުންނާ ނައިޝާއާ ދެމީހުންނަށް އެމީހުން ވަރަށް ހޫނު މަރުހަބާއެެއް ކިޔެވެ.ނައިޝާ މާލެ އަންނަންދެން ލަންކާއަށް ނުގޮސް މަޑުކުރި އޭނާގެ މައިންބަފައިން، ނައިޝާ ކައިވެނިކުރަންދެން އަނެއްކާވެސް ފުރުން މަޑުޖައްސާލިއެވެ.\nއަންނައުނުތައް ފަހާ ކައިވެންޏަށް ތައްޔާރުވެ، ވަރަށް ކުލަގަދަ ކައިވެނީގެ ހަފްލާއެއް ނައިޝާމެން ބޭއްވިއެވެ. އެކައިވެނި ޕާޓީއަށް ނައިޝާގެ އާއިލާއާއި، އައްކިޔުންގެ ބައްޕަގެ އިތުރުން ޔުދާއާ އޭނާގެ ކޮލެޖު ދެރަހުމަތްތެރިން ކަމުގައިވާ ކިޔާރާއާއި ފިރާޝާ އަދި އައްކިޔުންގެ ގާތް އެކުވެރިޔާ ޒަލަފްވެސް ބައިވެރިވިއެވެ.\nއެހެންރޭތަކާ ޚިލާފަށް މިރޭ ނައިޝާމެން ހާސްގުނަ ރީއްޗެވެ.ޕާޓީއަށް ދިޔަ އެންމެންވެސް ދެއްކީ އެދެމީހުންގެ ޗާލުވާހަކައެވެ.ހުދު ވެޑިން ޑްރެހުގައި ނައިޝާ ހުރިއިރު އޭނާގެ ރީތި ހަށިގަނޑަށް އިތުރު ފުރިހަމަކަމެއް ގެނެސްދޭ ކަހަލައެވެ.ކަޅުކުލައިގެ ކޯޓު ފަޓުލޫނު ލައިގެން ނައިޝާ ކައިރީގައިހުރި އައްކިޔުންގެ ގަޔަށްވެސް އެއަންނައުނު ވަރަށް ގުޅެއެވެ.ދެމީހުންގެ މޫނުމަތިން ހިނިތުންވުން މިރޭ އެންމެ ސިކުންތަކަށްވެސް ކެނޑޭގޮތެއް ނުވެއެވެ.ޕާޓީއަށް އަންނަ މެހެމާނުންނާ ސަލާމްކުރަން ކޮޅަށްހުރި ނައިޝާއާ އައްކިޔުން ދޭތެރެއަކުން އެކަކު އަނެކަކަށް ލޯބިން ފުރިގެންވާ ނަޒަރަކުން ބަލާލައެވެ.\nކާތަށިތަކަށް ކާއެއްޗެހި އަޅައިގެން އެންމެންވެސް ކާން އިށީނެވެ. ދައުވަތުދިން އެންމެން ހަމަވުމުން ކޮޅަށްހުރި ނައިޝާމެން ކާންތިބި ޒަލަފާއި ޔުދާމެންގެ ކައިރިއަށް ދިޔައެވެ.އައްކިޔުން ޔުދާމެންނަށް ޒަލަފް ތައާރަފް ކޮށްދިނެވެ.”ނައި ބުނެފަވާތީ ޒަލަފަކީ އައްކިޔުންގެ ބެސްޓީކަން އިނގޭ ކުރިންވެސް…އެކަމަކު ހަމަލޮލުން ފެނި ބައްދަލުވިމީ ފުރަތަމަ ފަހަރު” ޒަލަފާ ސަލާމްކުރަމުން ހިނިތުންވުމަކާއެކު ޔުދާ ބުނެލިއެވެ.\nޒަލަފްމެންނާ ހީހީފައި އަނގަތަޅަމުން ނައިޝާމެން ގެންދިޔައެވެ.ނައިޝާމެންނާ ވާހަކަ ދައްކަމުން ދިޔަ ޒަލަފް ދޭތެރެއަކުން ޔުދާއަށް ބަލައިލައެވެ.ޔުދާވެސް ދޭތެރެއަކުން ޒަލަފަށް ބަލައިލައެވެ.އެދެމީހުން އެކަކު އަނެކަކަށް މާވަރަކަށް ބަލާކަން ނައިޝާމެނަށްވެސް ފާހަގަވިއެވެ.އެންމެނާ އަނގަތަޅާލުމަށްފަހު ނައިޝާ އެމީހުންނާ އެކަހެރިވެލިއެވެ.އެވަގުތު ޔުދާ ނައިޝާގެ ކައިރިއަށް އައެވެ. “ކިހިނެއްވީ ވާވަރަށް ބެލިއްޖެތަ؟” ޔުދާ އައުމުން ޖޫސްފޮދެއް ބޯލުމަށްފަހު ނައިޝާ އޭނާއާ ދިމާކޮށްލިއެވެ.\n“ކޯއްޗަކަށް؟” ޔުދާ ނޭނގޭކަމަށް ހަދަމުން ބުނެލިއެވެ. “މޮޅޭދޯ ނޭނގޭކަމަށް ހަދަން…ނައި ދެކުނީމޭ ޒަލަފާ ޔޫއާ އެކަކު އަނެެކަކަށް ބަލަނިކޮށް” ސަމާސާވެެރި ގޮތަކަށް ނައިޝާ ބުނެލިއެވެ.ނައިޝާ އެހެންބުނެލުމާއެކު ޔުދާ ރަކިވިއެވެ. “އަސްލުތަ؟ ފާހަގަވާ ވަރަށްތަ ބެލުނީ؟” ޔުދާ ލަދުރަކިކޮށް ބުނެލިއެވެ.\n“ނޭނގެ ބެލިމީހަކަށްނު އެނގޭނީ” ނައިޝާގެ ތުންފަތްމަތީގައިވަނީ ސަމާސާވެެރި ހިނިތުންވުމެކެވެ. “އަސްލު ބުނާނަމަ…ޔުދާއަށްވެސް ނޭނގެ ޒަލަފާ ދިމާލަށް މާވަރަކަށް ބެލެނީ ކީއްވެކަމެއް…ތެދުތެދަށް ބުނާނަމަ މީ ޔުދާއަށް މިހެންވި ފުރަތަމަ ފަހަރު” ޔުދާ ލަދުރަކިގޮތަކަށް ޒަލަފާ ދިމާލަށް ބަލަންހުރެ ބުނެލިއެވެ.ނައިޝާވެސް ޒަލަފާ ދިމާލަށް ބަލައިލިއެވެ.އެވަގުތު އައްކިޔުންނާ ޒަލަފާ ތިބީ ކޮންމެވެސް ވާހަކަތަކެއް ދައްކާށެވެ.\nނައިޝާ އޭނާގެ ގޭމިހުންތިބި މޭޒުކައިރިއަށް ގޮސްލުމަށްފަހު، އައްކިޔުންގެ ގާތަށް ދިޔައެވެ. “ނައި އައްކި އެބައިން ވާހަކައެއް ބުނަންވެފަ” ނައިޝާ އައުމުން އައްކިޔުން ބުނެލިއެވެ. “އަައްކިއަށް ހީވަނީ ޒަލަފް ޔުދާދެކެ ގަޔާވެއްޖެކަންނޭނގެ..އަޅެ ނައިއަށް ފާހަގައެއްނުވޭތަ އެދެމީހުން މާވަރަކަށް އެކަކުއަނެކަކަށް ބަލާކަމެއް..ދެންމެ ޒަލަފް އައިސްް ހުސް ޔުދާއާ ބެހޭ ސުވާލުތައްކުރީ…ޔުދާއާ ނައިއާ ދިމާވަނީ ކިހިނެއްތޯއާ ޔުދާއަށް ކިތަށް އަހަރުތޯއާ” އައްކިޔުން ބުނެލިއެވެ.\n“ނައިވެސް އެހެންބުނެފައޭ މިއައީ ޔުދާ ކައިރި..އެދެމީހުން މާވަރަކަށް ބަލާތީ..ޔުދާ ބުނީ ނޭނގެއޯ ބެލެނީ ކީއްވެކަމެއް..މީއޭނަގެ ފުރަތަމަ ފަހަރޯ މީހަކަށް އެވަަރަށް ބެލެވޭ”ނައިޝާ ހިނިއައިސްފައި ބުނެލިއެވެ. “އައްކި ޒަލަފް ކައިރިބުނިން ޒަލަފް ބޭނުންވާ ސުވާލު ޔުދާއާ ކޮށްބަލާށޭ ލަދުނުގަނެ” އައްކިޔުން ބުނެލިއެވެ.\nޔުދާއާ ރަހުމަތްތެރިވާން ޒަލަފް ވަރަށް ބޭނުންވެއެވެ.އޭނައާ ވަކިން ވާހަކަދައްކާލެވޭނެ ފުރުސަތަކަށް ޒަލަފް ދިޔައީ ބަލަމުންނެވެ.ޔުދާއަށް ބަލަން ކަޅިޖަހާނުލާ އިން ޒަލަފަށް ޔުދާ ކާމޭޒުދޮށުންތެދުވެ ކާއެއްޗެހި ބަހައްޓާފައިވާ ބޮޑު މޭޒުތަކާ ދިމާލަށް ދިޔަތަން ފެނުނެވެ.ފުރުސަތު ގެއްލުވާލަން ބޭނުންނުވާތީ ވަރަށް ހިތްވަރާއެކު ޒަލަފް އިންތަނުން ތެދުވެ ޔުދާއާ ދިމާލަށް މިސްރާބުޖެހިއެވެ.ޔުދާއާ ގާތަށް ދިޔަވަރަކަށް ޒަލަފްގެ ހިތް ގަދައަށް ތެޅެމުންދިޔައެވެ.މަޑު ހިނގުމުގައި ހިނގާލައިފައިގޮސް ޔުދާއާ އަރާހަމަވުމުން ޒަލަފް ކަރުކެހިލިއެވެ.އެވަގުތު ކާއެއްޗެހި ތައްޓަށް އަޅަންހުރި ޔުދާ ފަހަތަށް ބަލައިލިއެވެ.އޭނާއަށް ޒަލަފް ފެނުމާއެކު ވަރަށް ލަދުގަތެވެ.\nޔުދާ ގާތަށްދިޔަ ޒަލަފް އައްކިޔުންނަށް ފެނިގެން ނައިޝާ ގައިގައި ކޮއްޓާލުމަށްފަހު އެމަންޒަރު އޭނާ ނައިޝާއަށް ދައްކާލިއެވެ.އެވަގުތު ވާހަަކަދައްކަން ތިބި ޒަލަފާ ޔުދާ ނައިޝާއަށް ފެނުނެވެ.\n“އެހެންވީމަ ޔޫއަށްވުރެ ޒަލަފް ބޮޑުވާނީ ދެއަަހަރުދޯ” ޔުދާއާ ވާހަކަދައްކަމުން ގޮސް ޒަލަފް އަހާލިއެވެ. “ހޫމް” ލަދުރަކި ގޮތަކަށް އެހެންބުނެ ކާންނެގި ތަށި ޔުދާ ބެހެއްޓިއެވެ. “ކީއްވެ ތިބެހެއްޓީ ޒަލަފް އައީމަތަ؟” ކާތަށި ބެހެއްޓުމުން ޒަލަފް އަހާލިއެވެ.ޒަލަފް އައުމުން ޔުދާއަށް ކާން އަޅާކަށްނުކެރުނެވެ.މުޅިމީހާވަނީ ހިތްއަވަސްވެ ފިނިވެފައެވެ.\n“ހާދަ ފިންޏޭ އަތް” ޔުދާގެ އަތުގައި ޒަލަފަށް ބޭއިޚްތިޔާރުގައި ހިފާލެވުނެވެ. “ފާސްޓޭދޯ” ޒަލަފް ޔުދާގެ އަތުގައި ހިފާލުމުން އެދެމީހުންނަށް ބަލަންހުރި ނައިޝާ އައްކިޔުންނަށް ބުނެލިއެވެ.ޒަލަފް ޔުދާގެ އަތުގައި ހިފުމުން ޔުދާގެ ހިތުގެ ތެޅުން އިހުނަށްވުރެ ގަދަވިއެވެ.ލަދުންގޮސް ވަށައިގެންވާ އެެންމެނަށް ޔުދާ ބަލައިލިއެވެ.އެވަގުތު އެދެމީހުންނަށް ބަލަން ހެވިފައިތިބި އައްކިޔުންނާ ނައިޝާ ޔުދާއަށް ފެނުނެވެ.ޔުދާ ނައިޝާމެންނާ ދިމާލަށް ބަލައިލުމުން ޒަލަފްވެސް އެދިމާލަށް ބަލައިލިއެވެ.އެވަގުތު އޭނައަށްވެސް އެމީހުން ފެނުނެވެ.\nއެމީހުން ބަލަންތިބުމުން ޒަލަފް އަވަަހަށް ޔުދާގެ އަތުން ދޫކޮށްލިއެވެ.އަދި ލަދުން ބޯކަހާލިއެވެ. “ސޮރީ” ޔުދާގެ އަތުގައި ހިފުމުން ލަދުރަކި ގޮތަކަށް ޒަލަފް ޔުދާއަށް ބުނެލިއެވެ.އެވަގުތު ނައިޝާ އާއި އައްކިޔުން ޔުދާމެންގެ ކައިރިއަށް އައެވެ.\n“މިދިމާލުންދޯ މާވަރަކަށް މާތަކެއް އެފޮޅުވަނީ އައްކީ؟” ޔުދާމެންނާ އަރާހަމަވުމަށްފަހު އެމީހުންނާ ދިމާކޮށްލުމުގެ ނިޔަތުގައި ހެވިފައިހުރެ ސަމާސާ ގޮތަކަށް އައްކިޔުންނަށް ނައިޝާ އަހާލިއެވެ.އެވަގުތު ލަދުންހުރި ޔުދާ ނައިޝާގެ އަތުގައި ހިފާ ފިތާލިއެވެ. “ހާދަގޯހޭ ނައި” ޔުދާ މަޑުމަޑުން ނައިޝާގެ ކަންފަތްބުޑުގައި ބުނެލިއެވެ. “ރަނގަޅު ދެން ގޯހެއްނޫން..އައްކިއާ ނައިގެ ދެ ބެސްޓީސްވެސް ފުރެންޑްވީމަ ދޯ” ނައިޝާ ސަމާސަ ވެރިގޮތަކަށް އައްކިޔުންނަށް ބުނެލިއެވެ\n“ނޫނޭ ވާ ފާސްޓު އިނގޭ ބުރޯ” ޒަލަފްގެ ކަންފަތްބުޑުގައި އައްކިޔުން ބުނެލިއެވެ. “ހޫނ ދިމާކުރަންފެށީދޯ އަނެކަކު” ލަދުންހުރެ ޒަލަފް އައްކިޔުންނަށް ބުނެލިއެެވެ.އަދި ހަތަރުމީހުންވެސް ހީހީފައި އަނގަތަޅަން ފެށިއެވެ.އަށެއްޖެހިއިރު ފެށި ޕާޓީ ރޭގަަނޑު އެގާރަޖެހިއިރު ވަރަށް އުފާލާއެކު އެމީހުން ނިންމާލިއެވެ.\nފުން އިހުސާސެކޭ 5


Baave Halaakuvaan Dhookohlaafai Huri Vehicle Thah Nagan Haasa Operation Eh - Vaguthu\n5 މަސް ކުރިން ( ޖޫން 27, 2021 )\nމާލެ މޭޔަރު ޑރ. މުހައްމަދު މުއިއްުޒު - ފޮޓޯ: މާލެ ސިޓީ ކައުންސިލް\nމާލޭގެ މަގުމަތީގައި ބާވެ ހަލާކުވާން ދޫކޮށްލާފައި ހުރި ވެހިކަލްތައް ނެގުމަށް ހާއްސަ އޮޕަރޭޝަނެއް ފަށަށް މާލެ ސިޓީ ކައުންސިލުން ތައްޔާރުވެއްޖެއެވެ.\n"ދިވެހި ޗެނެލް" އިން ގެނެސްދިން ޕްރޮގްރާމެއްގައި ބައިވެރިވެވަޑައިގެން މާލޭގެ މޭޔަރު ޑރ. މުހައްމަދު މުއިއްޒު ވިދާޅުވީ ބާވެ ބޭނުން ނުކޮށް މާލޭ މަގުތައް މަތީ ހުރި ސައިކަލްތަކާއި ކާރުތައް ނެގުމުގެ މަސައްކަތް ވަރަށް އަވަހަށް ފަށާނެ ކަމަށެވެ.\nނަމަވެސް އެ މަސައްކަތް ފަށާނެ ވަކި ތާރީހެއް މުއިއްޒު ވިދާޅުވެފައެއް ނުވެއެވެ.\nމޭޔަރު ވިދާޅުވި ގޮތުން އެ އޮޕަރޭޝަން ފެށުމަށް ކަމާބެހޭ އިދާރާތަކާ މިހާރު ވަނީ ބައްދަލު ކުރައްވައިފައެވެ. އެ ބައްދަލުވުމުގައި މާލޭ ސިޓީގެ މަގުތައް ބަލަހައްޓާ މުއައްސަސާތަކާއި ކުންފުނިތައް ބައިވެރިވެފައި ވާއިރު ފުލުހުންނާއި ޓްރާންސްޕޯޓް މިނިސްޓްރީ އާއި ހައުސިން މިނިސްޓްރީން ވެސް ބައިވެރިވިއެވެ.\nމުއިއްޒު ވިދާޅުވީ އެ އޮޕަރޭޝަނަށް ފަހު ވެހިކަލް އެތެރެ ކުރުމުގެ މިންގަނޑެއް ކަނޑައަޅާނެ ކަމަށެވެ. އަދި މާލޭގައި ދުއްވޭނެ ވެހިކަލްތަކުގެ އަދަދު ކަނޑައެޅިގެން ދާނެ ކަމަށް ވިދާޅުވިއެވެ.\nވެހިކަލްތައް އިންތިހާއަށް ގިނަވެފައި ވަނީ އެހެން ރަށްރަށަށް ރަޖިސްޓްރީކުރުމަށް ފަހު ވެސް އެ ވެހިކަލްތައް މާލެ ގެނެސް ދުއްވަމުން ދާތީ ކަމަށް މުއިއްޒު ވިދާޅުވެއެވެ. އަދި އެކަމަށް ހުއްޓުވުމަށްޓަކައި ހަރުދަނާ އުސޫލެއް ހަދާނެ ކަމަށާއި، މާލެ ސަރަހައްދުގައި ބޭނުން ކުރާ ވެހިކަލްތައް ކޮންޓްްރޯލްކޮށް ވަކި ލިމިޓެއްގައި ގެންގުޅުމަށް އިސްކަން ދޭނެކަމަށް އޭނާ ވިދާޅުވިއެވެ.\nޒަމާނުއްސުރެ މާލެއަށް ދިމާވެފައިވާ ތޮއްޖެހުމުގެ މައްސަލަ ހައްލުކުރުމަށް މުއިއްޒު ވަނީ ޕާކިގް ބިލްޑިންގްތަކެއް ހައްދުމުގެ މަސައްކަތް މި އަހަރު ތެރޭ ފަށާނެ ކަމަށްވެސް ވިިދާޅުވެފައެވެ. އަދި ފުޑް ކޯޓު ސަރަހައްދާއި، ކާނިވާ ސަރަހައްދުގެ އިތުރުން ފެރީ ޓާމިނަލްތައް ކައިރީ މީޓަރު ބޯޑު ޕާކިން ސިސްޓަމެއް ހަދާނެ ކަމަށްވެސް އޭނާ ވިދާޅުވިއެވެ.\nމާލޭގެ ޕާކިންގްއަށް ހައްލެއް ހޯދުމަކީ ރައީސް އިބްރާހިމް މުހައްމަދު ސޯލިހުގެ ރިޔާސީ ވައުދެކެވެ. މި މައްސަލަ ހައްލުކުރުމަށްޓަކައި ޕާކިންގް އިމާރާތްތަކެއް ގާއިމް ކުރާނެ ކަމަށް 2019 ގެ ޑިސެމްބަރު މަހު ޓްރާންސްޕޯޓް މިނިސްޓަރު، އައިޝަތު ނަހުލާ ވިދާޅުވިއެވެ. އަދި އެ މަސައްކަތް ކުރުމަށް ފައިސާ ހޯދާނީ ބޭރުގެ އެހީގައި ކަމަށް ވިދާޅުވިއެވެ.\nނަމަވެސް މިއަދާ ހަމައަށް އައި އިރު ވެސް އެ އިމާރާތްތައް ތަރައްގީކުރުުމުގެ މަސައްކަތް ފަށާފައެއް ނުވެއެވެ.\nޖޫން 27, 2021 12:05\nމާލޭގެ މަގުތަކުގައި ހުރި ހުދާއި ރީނދޫ ރޮނގުތައް ދަވާދު އާކޮށްލިއްޔާ ކީއްތޯ؟ މިސާލަކަށް އަމީނީ މަގުގެ އެވިޑު ކޮލެޖުން މާލެހިޔާ2އާ ހަމަޔަށް ހުރި ޑަބަލް ރީނދޫ ރޮނގު، ބަޔަކު ގަސްދުގައި ފޮހެލާފާ. ބައެއް ޕާކު ލައިން ތައް. މަގުހުރަސް ކުރާ ތަންތަން.\nއަދި ވެހިކަލް ނަގާއިރު އިންޒާރު ސްޓިކަރެއް ޖަހާފަ 24 ގަޑިއިރު ނަމަވެސް ދީފާ ނަގަން. އެހެން ނޫނީ ހައިރިސްކުވާތީ ގޭގަ ތިބޭ މީހުންގެ ކާރު ފަދަ ތަކެތި ނެގިދާނެ، ނޫންތޯ\nޖޫން 27, 2021 13:26\nވާދީ މުހައްމައިދީގެ ވާދީފިހާރަ ވެހިކަލެއް ފުރޮޅުފަޅައިގެން ދިއުމުން ފާމުދޭރިމަގު އެފްޑީއައިސްޓޭޝަން ކުރިމަތި ބާއްވާފައިއޮންނަތާ 3މަހާ ކައިރިވަނީ. މިފަދަ ތަކެތި ވަރަށްގިނައިން އެބަހުރި. މިތަކެތި ނަގާފާ ޖުރިމާނާވެސް ކުރަންވީ.\nޖޫން 27, 2021 15:46\nވެހިކަލްތައް އިންތިހާއަށް ގިނަވެފައި ވަނީ އެހެން ރަށްރަށަށް ރަޖިސްޓްރީކުރުމަށް ފަހު ވެސް އެ ވެހިކަލްތައް މާލެ ގެނެސް ދުއްވަމުން ދާތީ ކަމަށް މުއިއްޒު ވިދާޅުވެއެވެ. އަލްއުސްތާޒު ޓްރާންޕޯރޓަށާއި އައްސަިޚު ފުލުހަށް އެފަދަ ވެހިކަލްތައް ނުހޯދެނީތޯ ؟ ހޯދާފަ އެވެހިކަލްތަކުގެ ވެރިން ޖުރުމަނާކޮށް ވެހިކަލް ތިލަފުއްޓަށްގެންގޮސް ނައްތާލަބަލަ.\nމާލޭ ސިޓީ ފުރޢތަ\nޖޫން 27, 2021 15:49\nއެބަހުރި އިގޭތޯ 2005 ގެކުރިން ގަރާޖާނުލާ ސީދާ މަގުމައްޗަށް ރަޖިސްތަރީކޮށްދީފަހުރި ކާރުތައް. އެފަދަ އުލަދުމަގުމަތީ ޕާކުކުރެވެން ޖެހޭނެ. އޭގެ ބަދަލުގައި ރިސްވަތު ކައިގެން ހިޔަނި ގަރާޖުދެއްކި އުލަނދުތައް ޖެހޭނީ މަގުތަކުންނަގާ ހިޔަނި ގަރާޖަށް ވައްދަން . އޭރުން މަގުމަތިން އާއުޅަނދުފަހަރަށް ޖާގަލިބޭނެ. ހިތްވަރެއްހުރިއްޔާ މިބުނިމަގުން މޭޔަރު މިކަންކޮށއްދެއްވާ!\nޖޫން 27, 2021 17:05\nއޭ މަގޭ ސައިކު ނުނަގައްޗޭ އަނެއްކާ ބަލަސް މަދުއްވާ އެތި އެއީ. ތިޔަކުދިން ގެންގުޅޭ ކަހަލަ އާ ސައިކަލެއް ނުލިބޭ\nޖޫން 27, 2021 22:10\nމަގުމަތީގައި ދުއްވަން ހެޔޮނުވާވަރުގެ ބާއެއްޗެހި ކަޅު ދުން ޖަހަމުން އެބަ ދުއްވާ. އެކަހަލަ އެއްޗެހި ހިފަހައްޓާފަ އިންޖީނު ސާވިސް ކުރަން މުހުލަތެއްދޭން ރަގަޅު. އަދި ރަގަޅުކުރުމަށްފަހު ކޮށްމެވެސް ތަނަކަށް އެކަން އަނގަން ޖެހޭގިތަށް. ނުކޮށްފިއްޔާ ރޯޑްވޯދިނެސް އަށް ނުފެތޭކަމަށް ރަޖިސްޓްރީ ބާތިކުކުރަންވީ. ތޮއްޖެހިފައިވާ މަގުތަކުގައި ހިނގާއިރު ހީވަނީ މަސްހިއްކަން އަޅާފައި ހުންނަ ދުމައްޓެއްމަތީ ހިނގާހެން\nޖޫން 28, 2021 00:16\nދުވާރު މައްޗަށާއި ޕާރކުކޮށްފައި ހުންނަ ވެހިކަލްތަލުގެ ދޭތެރެއަށާއި މަގިމައްޗަށް ގުއިރެމުން ދުވާ ބުޅާތައްވެސް ހުސްކޮށް ދެއްވާށެވެ!


Oreedhoo color run june 28 vana dhuvahu addu citygai\n2 މަސް,3ހަފްތާ, 1 ދުވަސް,2ގަޑި, 10 މިނެޓް, 25 ސިކުންތު ކުރިން 870ފާތިމަތު ރިފާއަތު\nއުރީދޫ ކަލަރ ރަން އަންނަ ޖޫންމަހު 28 ވަނަ ދުވަހު ބާއްވާގޮތަށް ހަމަޖެހިއްޖެއެވެ.\nއުރީދޫއިން ބުނީ ކުރިން މި ދުވުން ބޭއްވުމަށް ހަމަޖެހިފައިއޮތީ ޖޫން 21 ވަނަ ދުވަހުގައި ކަމަށެވެ. ނަމަވެސް މިހާރު ކަލަރ ރަން ބާއްވަން ޖޫން މަހުގެ 28 ވަނަ ދުވަހަށް ބަދަލު ކުރީ ވީހާވެސް ގިނަ ބަޔަކަށް ފުރުސަތު ދިނުމުގެ ގޮތުން ކަމަށެވެ. އުރީދޫން ބުނީ ދުޅަހެޔޮ ދިރިއުޅުމަކަށް، ދުވުމަކީ މަޖާ އަދި އުފާވެރިކަން ގެނުވަދޭނެ ހަރަކާތަކަށް ހެދުމުގެ އަމާޒުފައި ފެށި އުރީދޫ ކަލަރ ރަންގެ މަޤްބޫލުކަން އަހަރުން އަހަރަށް އިތުރުވެ، ރިކޯޑު އަދަދެއްގެ ދުވުންތެރިން ވަނީ ބައިވެރިވަމުން އަންނަ ކަމަށެވެ.\nއުރީދޫ ކަލަރ ރަންގައި6އަހަރުން މަތީގެ ހުރިހާ ފަރާތްތަކަށް ވެސް ބައިވެރިވުމުގެ ފުރުސަތު ވަނީ ހުޅުވާލެވިފައެވެ. ތަފާތު ހަރަކާތްތަކެއް ހިމެނޭ5ކިލޯމީޓަރުގެ މި ކުރު ދުވުމަކީ އަލަށް ދުވާ ފަރާތްތަކާއި އާއްމުކޮށް ދުވާ ފަރާތްތަކަށްވެސް ބައިވެރިވުމަށް މަޖާވާނެ އިވެންޓެއް ކަމަށް އުރީދޫ އިން ބުނެއެވެ. އުރީދޫ ކަލަރ ރަންގައި ކޮންމެ ކިލޯމީޓަރއެއް ދުވެ ނިމުމުން، ބެހެއްޓިފައިވާ ކުލަ ސްޓޭޝަންތަކުން، ކުލަގަދަ ގޮތެއްގައި އެކަން ފާހަގަ ކުރުމަށްވަނީ ހަމަޖެހިފައެވެ.\nމިއީ ވަކި ވަގުތެއްގެ ތެރޭގައި ނިންމަން ޖެހޭ ރޭހަކަށް ނުވާތީ، ހިނގާފަ، ޖޮގްކޮށްފަ، ދުވެފަ ނޫނީ ނަށަމުންވެސް މި ދުވުން ނިންމިދާނެކަމަށް އުރީދޫ އިން ހާމަކުރެއެވެ. މި ހަރަކާތް އިތުރަށް ފޯރިގަދަ ކުރުމަށްޓަކައި، ބައިވެރިންގެ ތެރެއިން އެންމެ ފޯރިގަދަ ދުވުންތެރިޔާ އަދި އެންމެ ސަޅި ކޮސްޓިއުމް ހޮވާލެވި، ވަރަށް ޚާއްޞަ އިނާމުތަކެއް ދެވޭނެކަމަށްވެސް އުރީދޫ އިން ބުނެއެވެ. އުރީދޫން ބުނީ ކަލަ ރަން ޖޫން 28 ވާ ހުކުރު ދުވަހު ހަވީރު ބާއްވާއިރު އެދުވަހު،ހެނދުނު ގަޑީގައި ކައިޓް ފެސްޓިވަލެއް ބޭއްވުމަށް ހަމަޖެހިފައިވާކަމަށެވެ.\nއުރީދޫ ކަލާރ ރަން އައްޑޫގައި ބައިވެރިވާން އެދޭ ފަރާތްތަކުން އުރީދޫ މޯލޑިވްސްގެ ވެބްސައިޓް މެދުވެރިކޮށް ފަސޭހަކަމާއި އެކު ރެޖިސްޓަރ ކުރުމުގެ ފުރުޞަތު ވަރަށް އަވަހަށް ހުޅުވައިލެވޭނެ ކަމަށް އުރީދޫ އިން ހާމަކުރޭއެވެ.


Beelan husha'edhumuge dhauvathu - Maradhoo mas market elhumuge massaikai koddheyne faraatheh hoadhun\nބީލަން ހުށަހެޅުމުގެ ދަޢުވަތު - މަރަދޫގައި މަސް މާރުކޭޓް އެޅުމުގެ މަސައްކަތްކޮށްދޭނެ ފަރާތެއް ހޯދުން\n12 ނޮވެމްބަރ 20212months ago\nއައްޑޫ ސިޓީ މަރަދޫގައި މަސް މާރުކޭޓް އެޅުމުގެ މަސައްކަތްކޮށްދޭނެ ފަރާތެއް ހޯދަން ބޭނުންވެގެން ކުރެވުނު ނަންބަރު: (IUL)426-AA/426/2021/351 އިއުލާން ބާޠިލުކޮށް އަލުން މިފުރުޞަތު ހުޅުވާލަމެވެ. މިމަސައްކަތަށް ދަޢުވަތު ހުޅުވާލެވެނީ ދިވެހިރާއްޖޭގައި މިބާވަތުގެ ވިޔާފާރިކުރުމަށް ރެޖިސްޓްރީ ކުރެވިފައިވާ ފަރާތްތަކަށެވެ.\nމި މަސައްކަތާއި ގުޅޭ ބިޑް ޑޮކިއުމަންޓް 2021 ނޮވެންބަރު 14 ވާ އާދީއްތަ ދުވަހުން ފެށިގެން 2021 ނޮވެންބަރު 18ވާ ބުރާސްފަތި ދުވަހުގެ 14:00 އާއި ހަމަޔަށް މިއިދާރާއިން ގަންނަން ލިބެން ހުންނާނެއެވެ. މި މަސައްކަތާއި ގުޅޭ މައުލޫމާތު ޝީޓް އަދި ބިޑް ފޯމް ބީލަމުގައި ބައިވެރިވުމަށް ރަޖިސްޓްރީކުރާ ފަރާތްތަކަށް ސޮފްޓްކޮޕީ ފޯރމެޓްގައި މެއިލްކުރެވޭނެއެވެ.\nބީލަމާއި ގުޅިގެން މައުލޫމާތެއް ސާފުކުރައްވަން ބޭނުންވާނަމަ 2021 ނޮވެންބަރު 14 ވާ އާދީއްތަ ދުވަހުން ފެށިގެން 2021 ނޮވެންބަރު 20 ވާ ހޮނިހިރު ދުވަހުގެ 12:00 އާއި ދެމެދު ތިރީގައިވާ އެޑްރެހަށް މެއިލްކޮށްދެއްވުން އެދެމެވެ. މި މެއިލްއަށް ފޮނުވޭ ސުވާލުތަކުގެ ޖަވާބު 2021 ނޮވެންބަރު 21 ވާ އާދީއްތަ ދުވަހުގެ 14:00 ގެ ކުރިން، ބިޑް ބައްލަވައިގެންނެވި ހުރިހާ ފަރާތްތަކުގެ މެއިލްއަށް ފޮނުވޭނެއެވެ.\nމިމަސައްކަތާއި ގުޅޭ މަޢުލޫމާތު ސެޝަން 2021 ނޮވެންބަރު 21 ވާ އާދިއްތަ ދުވަހުގެ 10:00 ގައި އައްޑޫ ސިޓީ ކައުންސިލްގެ އިދާރާގައި އޮންނާނެއެވެ.\nމިމަސައްކަތުގެ ބިޑް ސެކިއުރީޓީގެ ގޮތުގައި 1700.00ރ ( ސަތާރަ ސަތޭކަ ރުފިޔާ ) ހުށަހަޅަން ޖެހޭނެއެވެ. ބިޑް ސެކިއުރިޓީ ދިވެހި ރުފިޔާއިން ނުވަތަ އެއަދަދާ އެއްވަރެއްގެ އަދަދެއް ޔޫ.އެސް.ޑޮލަރުން ހުށަހެޅިދާނެއެވެ. ބިޑް ސެކިއުރިޓީގެ މުއްދަތަކީ ބިޑް ހުޅުވާދުވަހުން ފެށިގެން 90 ދުވަހެވެ.\nބީލަންތައް ބަލައިގަތުމާއި، އަދި ބީލަންހުޅުވުން އޮންނާނީ 2021 ނޮވެންބަރު 25 ވާ ބުރާސްފަތި ދުވަހުގެ 13:00ގައި ކައުންސިލްގެ އިދާރާގައެވެ. ގަޑިޖެހުމަށްފަހު ހުށަހަޅާ ބިޑުތައް ބަލައިނުގަނެ އަނބުރާ ރައްދުކުރެވޭނެއެވެ. ބީލަންތައް ހުންނަންވާނީ ސިޓީއުރައެއްގައި ބަންދުކުރެވިފައެވެ. ސިޓީއުރައިގެ ބޭރުގައި ބީލަމަށް ދެވިފައިވާ ނަން، ތާރީޚާއި ވަޤުތު އަދި ބީލަން ހުށަހަޅާ ފަރާތުގެ ނަން ލިޔެވިފައި އޮންނަންވާނެއެވެ.\n06 ރަބީޢުލްއާޚިރް 1443\n11 ނޮވެންބަރު 2021\nޕަބްލިޝް ކުރި ތާރީޚް: 12-11-2021\nސުންގަޑި: 2021-11-18 14:00:00


1000 kudhin baiverivi ''BML Wow Kidz Run'' kaamiyaabu kamaaeku ninmaalaifi - One Online\n13 މެއި 2022، ހުޅުމާލެ، "ބީއެމްއެލް ވާއު ކިޑްޒް ރަން"ގެ ތެރެއިން -- ފޮޓޯ/ ބީއެމްއެލް\n1000 ކުދިން ބައިވެރިވި "ބީއެމްއެލް ވާއު ކިޑްސް ރަން" ކާމިޔާބުކަމާއެކު ނިންމާލައިފި\nބޭންކް އޮފް މޯލްޑިވްސް (ބީއެމްއެލް) އާއި ޓޯޓަލް ފިޓްނަސް ގްރޫޕު (ޓީއެފްޖީ) ގުޅިގެން ބާއްވަމުން އަންނަ "ބީއެމްއެލް ވާއު ކިޑްޒް ރަން"ގެ މިއަހަރުގެ ދުވުން ކާމިޔާބުކަމާއެކު ނިންމާލައިފިއެވެ.\nމިއަހަރުގެ "ބީއެމްއެލް ވާއު ކިޑްޒް ރަން" ހަތަރު އުމުރު ފުރާއެއްގެ 1000 ކުދިންނާއި އެކުދިންގެ ބެލެނިވެރިންނާއެކު ކުރިއަށްގެންގޮސްފައިވަނީ މިއަދު ހެނދުނު ހުޅުމާލޭގައެވެ.\nއެ ދުވުމާ ގުޅޭގޮތުން ބީއެމްއެލްގެ މެނޭޖަރު ޕަބްލިކް ރިލޭޝަންސް މުހައްމަދު ސައީދު ވިދާޅުވީ، ޓީއެފްޖީއާއެކު މި ދުވުން މިއަހަރަވުސް ވަރަށް ފުރިހަމަ ގޮތެއްގައި ބޭއްވިގެންދިއުމަކީ ލިބިގެންދިޔަ ވަރަށް ބޮޑު އުފަލެއް ކަމަށެވެ.\n"މިއީ ބައިނަލްއަގުވާމީ ކުޑަކުދިންގެ ދުވަހާ ގުޅުވައިގެން ދުޅަހެޔޮ ސިއްހަތެއްގައި ހުރުމުގެ މުހިންމުކަން ކުޑަކުދިންނަށް އުނގަންނައިދިނުމުގެ ބޭނުމުގައި އަޅުގަނޑުމެން ބާއްވަމުންދާ ހާއްސަ ހަރަކާތެއް،" ސައީދު ވިދާޅުވިއެވެ.\nއެ ދުވުމުގެ ތިން އުމުރުފުރާއެއް ކުރިއަށްގެންދިޔައީ ބެލެނިވެރިޔަކާއެކުއެވެ. އެއީ ހަތަރު އަހަރާއި ހަ އަހަރާ ދެމެދުގެ އުމުރުފުރާގެ 1.3 ކިލޯމީޓަރުގެ ދުވުން، ހަ އަހަރާއި އަށް އަހަރާ ދެމެދުގެ އުމުރުފުރާގެ ދެ ކިލޯމީޓަރުގެ ދުވުން އަދި އަ އަހަރާއި ދިހަ އަހަރާ ދެމެދުގެ އުމުރުފުރާގެ ތިން ކިލޯމީޓަރުގެ ދުވުމެވެ. އޭގެ އިތުރުން ދެން ހިމެނުނީ ބެލެނިވެރިޔަކާ ނުލައި ކުރިއަށްދިޔަ ދިހަ އަހަރާއި 13 އަހަރާ ދެމެދުގެ ހަތަރު ކިލޯމީޓަރުގެ ދުވުމެވެ.\nއެ ދުވުމުގައި ބައިވެރިވި ކޮންމެ ކުއްޖަކު ވެސް ދުވުން ނިންމި ވަގުތު ވަނީ މެޑަލް ދީފައެވެ. "ބީއެމްއެލް ވާއު ކިޑްޒް ރަން" އަކީ ގިނަ އަދަދެއްގެ ކުޑަކުދިންގެ ތަރުހީބު ކޮންމެ އަހަރަކުވެސް ލިބޭ ދުވުމެކެވެ. މިއީ ބީއެމްއެލް އާއި ޓީއެފްޖީ ގުޅިގެން އެ ދުވުން ބޭއްވި ފަސްވަނަ އަހަރެވެ.\nގުޅޭ ޓެގު ބޭންކް އޮފް މޯލްޑިވްސް ސިއްހަތު ދުޅަހެޔޮ ސިއްހަތު


ހިތަދޫގައި ހިނގި އެކްސިޑެންޓެއްގައި މީހަކަށް އަނިޔާވެއްޖެ - Aafathis\nހިތަދޫގައި ހިނގި އެކްސިޑެންޓެއްގައި މީހަކަށް އަނިޔާވެއްޖެ\nޟަމްރަތު އަޙްމަދު 16 އޭޕްރީލް 2018 (ހޯމަ) - 14:55\nއައްޑޫސިޓީ ހިތަދޫ ސިޓީބާޒާރު ކަންމަތިން ލިންކު ރޯޑުގައި ހިނގި އެކްސިޑެންޓެއްގައި ޒުވާނަކަށް އަނިޔާ ވެއްޖެއެވެ.\nޒުވާނާ އިން ސައިކަލާއި ޕިކަޕް ޖެހިފައި އެޒުވާނާ ސައިކަލާއެކު ވަނީ ވެއްޓިފައެވެ. އެ ހާދިސާގައި އޭނާގެ ނޭފަތުން ލޭފޭބި ތަން ފެނުނު ކަމަށާއި، އަތް ފައި މަށައިގެން ގޮސްފައިވާ ކަމަށް މަންޒަރުދުށް މީހަކު ބުންޏެވެ.\nއޭނާ ބުނީ އެކްސިޑެންޓުވީ ދެ އުޅަނދުވެސް ގަމާވީ ކޮޅަށް ދުއްވަމުން އައިސް އެއްގޯޅިއަކަށް އަޅަން އުޅުމުގެ ތެރޭގައި ކަމަށެވެ. "ދޭތިވެސް ގޯޅި އަޅަން އުޅުނީ ސިގްނަލް ނުދީ. އެކަމަކު ސައިކަލްވެސް އަދި ޕިކަޕްވެސް ދުއްވައިފައި އައީ ވަރަށް މަޑުން. ގޯޅި އަޅަން އުޅުމުގެ ތެރޭގައި ސައިކަލް ޕިކަޕުގައި ޖެހި އެ ވެއްޓުނީ،" އެމީހާ ބުންޏެވެ.\nއެކްސިޑެންޓުގައި އަނިޔާވި ޒުވާނާ މިހާރުވަނީ ހިތަދޫ ރީޖަނަލް ހޮސްޕިޓަލް (އެޗުއާރުއެޗު) ގެ އެމްބިޔުލާންސްގައި ހޮސްޕިޓަލަށް ގެންގޮސްފައެވެ.\nއެޗުއާރުއެޗުގެ ޑިރެކްޓަރ ޝާހު ސައީދު ވިދާޅުވީ އެކްސިޑެންޓުގައި އަނިޔާވެފައިވަނީ އުމުރުން 36 އަހަރުގެ ފިރިހެނަކަށް ކަމަށެވެ. އެހެންނަމަވެސް އޭނާއަށް ސީރިއަސް އނިޔާއެއް ލިބިފައި ނުވާކަށެވެ.\nމި އެކްސިޑެންޓް ހިނގީ މިއަދު މެންދުރުފަހު 2:00 އެހައިކަންހާއިރުއެވެ.\nހިތަދޫގައި އެކްސިޑެންޓެއް ހިނގައި ދެމީހަކަށް އަނިޔާވެއްޖެ\nއައްޑޫ ސިޓީގައި މިރޭ ހިނގި އެކްސިޑެންޓެއްގައި މީހަކު ސީރިއަސް ހާލަތުގައި\nހޫނު ޚަބަރު, ރާއްޖޭގެ ޚަބަރު, އަތޮޅުތަކުން\nއައްޑޫ ކުނިކޮށި ކައިރީގައި އެކްސިޑެންޓެއްވެ މީހަކު މަރުވެއްޖެ\nއެކްސިޑެންޓުގައި އަނިޔާވި މީހާއަށް ފަރުވާދެމުން ދަނިކޮށް ނިޔާވެއްޖެ\nއެންމެ ފުރަތަމަ ޚިޔާލު ފާޅުކުރައްވާ ބޭފުޅަކަށް ވެވަޑައިގަންނަވާ ސުރުޚީ: "ހިތަދޫގައި ހިނގި އެކްސިޑެންޓެއްގައި މީހަކަށް އަނިޔާވެއްޖެ"


Raajje ah enme rangalhee neutral koh othun: Umar - Hali News\nކުރީގެ ހޯމް މިނިސްޓަރު އުމަރު ނަސީރު --- ފޮޓޯ: ރައީސް އޮފީސް\nރާއްޖެ އަށް އެންމެ ރަނގަޅު ގޮތަކީ އިންޑިޔާއާއި ޗައިނާގެ އުނގަށް ވެސް ނުވެއްޓި އޮތުން: އުމަރު\n28 March 2022, 12:08\nދިވެހިރާއްޖެ އަށް އެންމެ ރަނގަޅު ގޮތަކީ އިންޑިޔާގެ އުގަށްވެސް އަދި ޗައިނާގެ އުގަށްވެސް ނުވެއްޓި 'ނިއުޓްރަލް' ޤައުމެއްގެ ގޮތުގައި އޮތުން ކަމަށް ކުރީގެ ހޯމް މިނިސްޓަރ އަދި ކުރިއަށް އޮތް ރިޔާސީ އިންތިޚާބުގައި ވާދަކުރައްވާނޭ ކަމަށް ވިދާޅުވެފައިވާ ޢުމަރު ނަސީރު ވިދާޅުވެއްޖެއެވެ. އޭގެ އިތުރުން ރާއްޖެއަށް އެންމެ ފައިދާވާނީ އެއްވެސް ޤައުމަކާ ޖެހިނުގަނެ ތިބުން ކަމަށް ވެެސް ވިދާޅުވިއެވެ. އިންޑިޔާ އާއި ޗައިނާ ގެ ކޯޅުމުގެ ތެރެއަށް ނުވަދެ ތިބުމަކީ ސަލާމަތީ ގޮތުންނާ އިޤްތިސާދީ ގޮތުންވެސް ދިވެހިންނަށް އެންމެ ބުއްދިވެރިގޮތް ކަމަށް ވެސް އޭނާ ވިދާޅުވިއެވެ.\nޢުމަރު މިހެން ވިދާޅުވީ އައްޑޫގައި އިއްޔެ ހުޅުވި 'ނެޝަނަލް ކޮލެޖް އޮފް ޕޮލިސިންގް އެންޑް ލޯ އެންފޯރސްމަންޓް' އާ ބެހޭގޮތުން ކުރެއްވި ޕޯސްޓެއްގައެވެ. ޢުމަރު ވިދާޅުވެފައިވަނީ އެ މަރުކަޒުގެ ބޭރު ނަންފިލާގަޑުގައި 'ނެޝަނަލް ކޮލެޖް އޮފް ޕޮލިސިންގް އެންޑް ލޯ އެންފޯރސްމަންޓް' ލިޔެފައިވީނަމަވެސް، އެތަން މިހާރު ފަރުމާ ކުރެވިފައިއެވަނީ އިންޑިޔާގެ މިލިޓަރީ ބޭސް އެއްގެގޮތުގައި ނުރަސްމީކޮށް ބޭނުން ކުރެވޭ ގޮތަށް ކަމަށެވެ. "ބޮޑެތި ބާރު ތަކުން ކުދި ޤައުމުތަކަށް ވަދެގަންނަނީ މިފަދަ ނަންފިލާގަޑުތައް ބޭނުން ކޮށްގެންނެވެ. މީގެ 12 އަހަރު ކުރިން ބަލިމީހުން އުފުލާދިނުމުގެ ނަމުގައި ހެލިކޮޕްޓަރެއް ދުއްވާދޭން އައި މީހުން މިއަދު ފުޅާކޮށް އުޅަދުތައް އިތުރުކޮށްފައިވާ ވުން އެއީ މީގެ މިސާލެކެވެ." ޢުމަރު ވިދާުވެފައިވެއެވެ.\nއައްޑޫގައި އިއްޔެ ހުޅުވި މިމަރުކަޒުގައި އިންޑިޔާގެ ފުލުހުންނަށް ތަމްރީން ދެވޭގޮތަށް ހެދުނު އެއްބަސް ވުމަކީވެސް މި ކަމުގެ އަލިގަދަ ހެއްކެއް ކަމަށް އޭނާ ވިދާޅުވިއެވެ. އެއީ މެދުކެނޑުމެއްނެތި އިންޑިޔާގެ ގިނަ އަދަދެއްގެ ފުލުހުން (ނުވަތަ ސިފައިން) ތަމްރީން ހޯދުމުގެ ނަމުގަޔާއި ތަމްރީންދޭ އިންސްޓްރަކްޓަރުންގެ ނަމުގައި އެމަރުކަޒުގައި ތިބުމަށް މަގުފަހިކުރުމަށް ހުޅުވި ދޮރެއް ކަމަށް ވެސް އޭނާ ވިދާޅުވެފައިވެއެވެ.\n"އިންޑިޔާގެ ފުލުހުންނަކީ ހަތިޔާރު ގެންގުޅޭ ބަޔަކަށް ވާތީ، އިންޑިޔާގެ ފުލުހުން ތަމްރީން ކުރާނަމަ ހަތިޔާރުގެ ތަމްރީން ވެސް ބޭނުންވާނެތީ، ހަތިޔާރު ރައްކާކޮށް ގެންގުޅެވޭނެ ގޮތްވެސް ލަހެއްއްނުވެ ހަމަޖައްސާނެކަމާމެދު އެއްވެސް ޝައްކެއްނެތެވެ."\nރާއްޖޭގައި އިންޑިއާއިން ބަހައްޓާފައިވާ 10 ރާޑަރު ސްޓޭޝަން އަކީވެސް އިންޑިޔާގެ ސަލާމަތަށް ޓަކައި ބެހެއްޓުނު ރާޑަރުތައް ކަމަށް ޢުމަރު ވިދާޅުވިއެވެ. މި ރާޑަރު ތަކުގެ މައިގަޑު ބޭނުމަކީ ޗައިނާ ގެ އުޅަނދު ފަހަރަށް ފާރަލުމާ އެކު އިންޑިޔާކަނޑުގެ މައްޗަށް ބާރުގަދަ ކުރުން ކަމަށް ވެސް ޢުމަރު ވަނީ ވިދާޅުވެފައެވެ.\nއިތުރު ލިޔުންތައް އައްޑޫ ސިޓީ އުމަރު ނަސީރު\nއުމަރު ބުނިކަމުގައިވިޔަސް ތިޔައީ ސަތޭކައިގެ ވާހަކައެއް. ފުރަތަމަ ގައުމު


'Total Dhamaal' ge furathama poster dhakkalaifi\n'ޓޯޓަލް ދަމާލް'ގެ ފުރަތަމަ ޕޯސްޓަރު ދައްކާލައިފި\nމި ފިލްމް ރިލީޒް ކުރުމަށް ހަމަޖެހިފައިވަނީ ފެބްރުއަރީ 22 ގައި\nކ. މާލެ 18 ޖެނުއަރީ 2019 | ހުކުރު 14:52 3,383\nޓޯޓަލް ދަމާލްގެ ޕޯސްޓަރު - ހިންދުސްތާނީ ޓައިމްސް\nބެލުންތެރިން އިންތިޒާރު ކުރަމުންއަންނަ ހެއްވާ މަޖާ ފިލްމް "ޓޯޓަލް ދަމާލް" ގެ ފުރަތަމަ ޕޯސްޓަރު ދައްކާލައިފިއެވެ.\nއެ ޕޯސްޓަރުގައި ފެނިގެންދަނީ އަޖޭ ދެވްގަން އެންމެ ކުރީގައި ހުރެ ސަފަކަށް ވާގޮތަށް އަނިލް ކަޕޫރާއި، މާދުރީ ޑިކްސިޓް، ޖޮނީ ލޭވަރ، އަރުޝަދް ވަރްސީ، ޖާވިދް ޖެޕްރީ، ރިތޭޝް ދޭޝްމުކް އަދި ސަންޖޭ މިޝްރާ ހުއްޓިގެން ތިއްބައެވެ.\nއެންމެން ވެސް ފެނިގެން ގޮސްފައި ވަނީ އެއްވައްތަރުގެ ކާކީ ޖެކެޓަކާއި ކާގޯ ޕޭންޓްސް ގައެވެ.\nމި ފިލްމްގެ ޓްރެއިލާ މި މަހުގެ 21 ގައި ރިލީޒް ކުރުމަށް ހަމަޖެހިފައިވާއިރު މި ފިލްމުގެ މުހިއްމު ރޯލަކުން އީޝާ ގުޕްތާ އާއި ބޯމަން އިރާނީ އަދި މަހޭޝް މަންޖްރެކަރު ފެނިގެންދާނެއެވެ.\nއިންދްރާ ކުމާރު ޑައިރެކްޓް ކުރާ މި ފިލްމްގައި ކުރީގެ މަޝްހޫރު އޮން ސްކްރީން ޕެއަރއެއް ކަމަށްވާ އަނިލް ކަޕޫރާއި މާދްރީ ޑިކްސިޓް 17 އަހަރަށް ފަހު އެކުގައި ފެނިގެންދާނެއެވެ. މި ދެ ތަރިން އެކުގައި ޑައިރެކްޓަރ އިންދްރަ ކުމާރުގެ ފިލްމެއް ކުޅެފައި ވަނީ މީގެ 26 އަހަރު ކުރިންނެވެ. އަދި އޭނާ ވަނީ މި ދެ ތަރިންނާ އެކު ނަގާފައިވާ ފޮޓޯއެއް ހިއްސާކޮށް ފިލްމްގެ ޝޫޓިން ފެށިކަން އިއުލާން ކޮށްފައެވެ.\nމާދުރީ އާއި އަނިލް އެކުގައި އެންމެ ފަހުން ފެނިގެން ގޮސްފައި ވަނީ "ޕުކާރު"އިންނެވެ. މި ފިލްމުގައި ހޮލީވުޑް ފިލްމްތައް ކަމަށްވާ "ހޭންގްއޯވާ 2"، "ޖޯޖް އޮފް ދަ ޖަންގަލް" އަދި "ނައިޓް އެޓްދަ މިއުޒިއަމް" އިން ފެނިގެންދާ ފަދަ ރާމާމަކުނެއް ވެސް ފެނިގެންދާނެ ކަމަށް ފިލްމް އުފައްދާ ފަރާތްތަކުން ވަނީ ހާމަކޮށްފައެވެ.\n"ޓޯޓަލް ދަމާލް" އަކީ 2011 ވަނަ އަހަރު ރިލީޒް ކުރި ފިލްމް 'ދަމާލް'ގެ ތިން ވަނަ އިންސްޓޯލްމަންޓެކެވެ. މި ފިލްމް ރިލީޒް ކުރުމަށް ހަމަޖެހިފައި ވަނީ ފެބްރުއަރީ 22 ގައެވެ.


SunOnline: Dhon dhariakaa behunu meehaku eh minivankuran high court in kuri hukum supreme court in baathil kohfi\nދޮންދަރިއަކާ ބެހުނު މީހަކު މިނިވަންކުރަން ހައިކޯޓުން ކުރި ހުކުމް ސުޕްރީމްކޯޓުން ބާތިލުކޮށްފި\nމުއާވިޔަތު އަންވަރު 09 Mar 2020, 19:03\nދިވެހި ރާއްޖޭގެ ސުޕްރީމް ކޯޓް: ޖިންސީ ގޯނާ ކުރި ދޮންބައްޕައެއް މިނިވަން ކުރުމަށް ކުރި ހުކުމް ސުޕްރީމް ކޯޓުން ވަނީ ބާތިލް ކޮށްފައި -- ސަން ފައިލް ފޮޓޯ/ ފަޔާޒު މޫސާ\nދޮން ދަރިއަކަށް ޖިންސީ ގޯނާ ކުރި ކަމަށް ސާބިތުވެ ލ. ގަން މެޖިސްޓްރޭޓް ކޯޓުން ކުރި ހުކުމް ހައިކޯޓުން ބާތިލްކޮށްފައި ވަނިކޮށް، ހައިކޯޓުގެ ހުކުމް ބާތިލުކޮށް މެޖިސްޓްރޭޓު ކޯޓުގެ ހުކުމް ދަމަހައްޓަން ސުޕްރީމް ކޯޓުން ހުކުމް ކޮށްފި އެވެ.\nއެ ހާދިސާ ހިނގާފައި ވަނީ 2013 ވަނަ އަހަރުގެ ޖޫން 16 ގަ އެވެ. ހާދިސާ ހިނގި ދުވަހު އެ މައްސަލަ ކުއްޖާގެ މަންމަގެ ސަމާލުކަމަށް އައެވެ. ޖެހިގެން އައި ދުވަހު ޖެންޑާ މިނިސްޓްރީން އެ ކޭސްއަށް އެޓެންޑްވެސް ވި އެވެ. އެ މައްސަލައިގައި ލ. ގަން މެޖިސްޓްރޭޓް ކޯޓުން ދޮންބައްޕައަށް ކުރި 15 އަހަރުގެ ޖަލު ހުކުމް ހައި ކޯޓުން ބާތިލްކޮށް، އޭނާ މިނިވަންކޮށްފައި ވަނީ 2016 ވަނަ އަހަރުގެ ޑިސެމްބަރު 20 ވަނަ ދުވަހު އެވެ.\nއެ ހާދިސާ ހިނގި އިރު ދޮން ދަރީގެ މަންމަ އާއި ދޮންބައްޕަ ކައިވެނިކޮށްގެން އުޅޭތާ ނުވަ އަހަރު ވިއެވެ. އެ ކައިވެނި ކުރި އިރު ވެސް މަންމަގެ ދެ ކުދިން ތިބެ އެވެ. އޭގެ ތެރެއިން ދޮންބައްޕަ ޖިންސީ ގޯނާ ކޮށްފައި ވަނީ ދޮށީ ދަރިއަށެވެ.\nއެ މައްސަލައިގައި ދޮންބައްޕައާ ދެކޮޅަށް ދޮންދަރީގެ އިތުރުން އޭނާގެ މަންމައާއި އަވައްޓެރިއަކު ވެސް ވަނީ ހެކިބަސް ދީފަ އެވެ. އަދި ދޮން ދަރިފުޅުގެ ހެކިބަސް ކަށަވަރު ކުރުމަށް އެ ކުއްޖާގެ މެޑިކޯ ލީގަލް ކޭސް ރިޕޯޓްގެ އިތުރުން ޖެންޑާ މިނިސްޓްރީގެ މެޑިކޯ ލީގަލް ކޭސް ރިޕޯޓް ވެސް ވަނީ ހުށަހަޅާފަ އެވެ. އެ ރިޕޯޓްގައި ބުނެފައިވާ ގޮތުން ކުއްޖާގެ ދޮންބައްޕަ އޭނާއަށް ޖިންސީ ގޯނާ ކޮށްފައިވާ ކަމަށް ހެދި އެސެސްމަންޓުން ގަބޫލު ކުރެވޭ ކަމަށް ވެސް ވަނީ ބުނެފަ އެވެ.\nސުޕްރީމް ކޯޓުން އެ މައްސަލަ ބެއްލެވި ފަނޑިޔާރުންގެ ބެންޗުގައި ތިއްބަވަނީ ހުސްނުއްސުއޫދުއާއި މަހާޒު އަލީގެ އިތުރުން އާއިޝާ ޝުޖޫމް މުހައްމަދު އެވެ. ހައި ކޯޓުގެ ހުކުމް ބާތިލްކޮށް ލ. ގަން މެޖިސްޓްރޭޓް ކޯޓުން ކޮށްފައިވާ ހުކުމަށް ތާއިދު ކުރުމަށް ތިން ފަނޑިޔާރުން ވަނީ އިއްތިފާގު ވެފަ އެވެ.\nކުޑަކުދީންނަށް ޖިންސީ ގޯނާކުރުމުގެ ގިނަ މައްސަލަތައް ބިނާވެފައި ހުންނަނީ ކުއްޖާ ކިޔައިދޭ ކިޔައިދިނުމުގެ މައްޗަށް ކަމަށްވީތީވެ، ކުޑަކުދިންނަށް ޖިންސީ ގޯނާކުރާ މީހުންނާ މެދު ހާއްސަ އުސޫލުތަކަކަށް އަމަލުކުރުމުގެ ގާނޫނުގެ ދަށުން ކުށް ސާބިތުކުރުމުގެ މިންގަނޑު ލުއި ކުރުމަށް އެކުލަވާލާފައިވާ ހެކީގެ އުސޫލަކީ ކުއްޖާ ކިޔައިދޭ ކިޔައިދިނުން މައިގަނޑު އަސާސަކަށް ބަލައިގެން މައްސަލަ ސާބިތުވޭތޯ ނުވަތަ ނުވޭތޯ ވަޒަންކުރުމެވެ.\nމެޖިސްޓްރޭޓް ކޮށްފައިވާ ހުކުމް ބާތިލް ކުރުމަށް ހައި ކޯޓުން ނިންމާފައި ވަނީ، ދޮންބައްޕައާ ދެކޮޅަށް ހެކިބަސް ދިން ދޮން ދަރި ފިޔަވައި ދެން ތިބި މީހުންގެ ހެކިބަސް ބިނާވެފައި ވަނީ އަނިޔާ ލިބުނު ކުއްޖާ ބުނާ ބުނުންތަކެއްގެ މައްޗަށް ކަމައްވާތީ ކަމަށެވެ.\nނަމަވެސް ސުޕްރީމް ކޯޓުން ކުރި ހުކުމުގައި ބުނެފައި ވަނީ، ޖިންސީ ގޯނާކުރުމުގެ މައްސަލަތަކުގައި ކުޑްކުއްޖާގެ ދީފައިވާ ހެކިބަހަކީ އާދަޔާ ހިލާފަށް ގަބޫލުކުރެވޭ ހަކިބަހަކަށްވާނަމަ އެ ހެކިބަހުގެ މައްޗަށް ދައުވާ ސާބިތުކުރެވޭނެ ކަމަށް ތަހުޖީބުވެފައިވާ ގައުމުތަކުގެ ކޯޓުތަކުން ކަނޑައަޅާފައިވާ ކަމަށެވެ.\nރުގުޔާގެ ނަމުގައި އަނިޔާ ކުރި ދެ މީހުން ބަންދަށް\nރުޤްޔާގެ ނަމުގައި ގޯނާކުރި މައްސަލައިގައި2މީހަކު ހައްޔަރު\n"ކުޑަކުއްޖަކާ ބެހުނު މީހަކަށް އިއްވި 15 އަހަރު ރަނގަޅު"


އަންވަރު އިބްރާހީމް 28 August 2018, 10:31\n(26 އޯގަސްޓް 2018 އާ ގުޅޭ)\nޖެހިގެން އައި ރޭ ވެސް ހަމަ އެ ހުވަފެން އަހަރެންނަށް ފެނުނެއެވެ. އެރޭ ސިއްސައިގެން ގޮސް އަހަރެންނަށް ހޭލެވުނެވެ. ހިތަށް ނުތަނަވަސްކަން ލިބެން ފެށީ އެހިސާބުންނެވެ. އެކަމަކު އެހެން ވާންވީ ސަބަބެއް ޚުދު އަހަރެންނަކަށް ވެސް ނޭނގެއެވެ. އެއް ހުވަފެނެއް ދެ ރޭ ފެނުމުން ކޮންމެ ވެސް ކަމެއް ހިނގާކަން އަހަރެންގެ ހިތް ގަބޫލުކުރިއެވެ. އެކަމަކު ހިނގާނީ ވެސް ދެން ކޮން ކަމެއް ހެއްޔެވެ؟ އެކުވެރިޔާ ވީ މި ފަނާވަނިވި ދުނިޔެއާ ވަކިވެފައެވެ. މީގެ ދެ މަސްކުރިން ލޯމަތިން ގެއްލިފައެވެ.\nއެރޭ އިތުރަކަށް އަހަރެންނަކަށް ނުނިދުނެވެ. ފަތިސް ނަމާދުކޮށްލައިގެން އަހަރެން ދިޔައީ އެކުވެރިޔާގެ ގެއަށެވެ. އެކުވެރިޔާގެ މަންމައާ ބައްދަލުކޮށްލުމުގެ ނިޔަތުގައެވެ.\nގޭގެ ދޮރު ހުޅުވާފައި ހުރުމުން ސަލާން ވެސް ގޮވުމެއް ނެތި އެކުވެރިޔާގެ ގެއަށް އަހަރެން ވަދެގެން ދިޔައީމެވެ. އޭރު އެކުވެރިޔާގެ މަންމަ އިނީ ބަދިގެ ފަރާތުގައި ހުރި ޖޯލީގައެވެ. އެ މަންމަގެ މޫނުމަތިން ފެނުނީ ބަލީގެ އަސަރުތަކެވެ. މާޔޫސްކަމާއި މޮޅިވެރިކަމެވެ.\n"ހައްވައްތަ ބަލީތަ؟" އަހަރެންނަށް ސުވާލުކޮށްލެވުނެވެ.\n"އިއްޔެއާއި ކުރީ ދުވަހު އުޅުނީ ވަރަށް ހުން ގަދަވަގެން. ހީވަނި މި އުޅޭ ރޯގާހެން. އެކަމަކު މިހާރު ކުޑަކޮށް ރަނގަޅު" ހައްވައްތަގެ ޖަވާބުން ވެސް އެ އަޑުގެ ބަލިކަން އެނގިގެންދިޔައެވެ.\nއެ ވަރުން ވެސް ހައްވައްތަ ސުވާލުކުރިއެވެ. " ހާދަ ފަތިހަކާ؟ އަނެއްކާ ކިހިނެއްވީ؟ ކަމެއް ވީތަ؟"\n"މާބޮޑު ކަމެއް ނުވޭ. ޔާފިއު މަތިން ހަނދާންވީމާ ހަމަ ވަދެލީ" އަހަރެން ޖަވާބު ދިނީމެވެ.\n"އަހަރެންވެސް މި އުޅެނީ ހަމަ ތި ހަނދާނުގައި. އެންމެ ވަގުތު ކޮޅެއް ވެސް އެ ހަނދާންތަކުން ދުރަކަށް ނުދެވޭ. ހީވަނީ ހަމަ ލޯމަތީ ހުންނަހެން. ކީއްކުރާނީ؟ ކިހިނެއް ހަދާނީ؟ އެއީ މިންވަރު ކުރެއްވި ގޮތް" ހައްވައްތަގެ ހާލަތު އޭނާ ހިއްސާކުރިއެވެ. އަހަރެންނަށް މި ވަރުވާ އިރު މައިމީހާއަށް ކިހައި އަސަރެއް ކުރާނެ ހެއްޔެވެ؟ ކިހައި ވޭނެއް އަޅާނެ ހެއްޔެވެ؟\n"އަހަރެންނަށް ދެ ރެއަކު ޔާފިއުގެ ހުވަފެނެއް ފެނިއްޖެ. ހުވަފެނުގައި ބުނަނީ އޭނާއަށް ގޯނާކުރިޔަ ނުދިނުމަށް. އެ އުނދަގުލާހެދި މިގެއަށް މި ވަދެވުނީ. ހިތަށް އެރީ ހައްވައްތަގެ ހާލު ބަލައިލާނަމޭ. ހީވަނީ އެއީ ހައްވައްތަ ބަލިކަމުން ފެނުނު ހުވަފެނެއް ހެން" އަހަރެންނަށް ހީވާ ގޮތް ހައްވައްތައާ ހިއްސާކުރީމެވެ.\n"ހުވަފެނަކީ ބިލާހެއް. މާބޮޑަށް ހަނދާންވަނަމަ ވެސް ހުވަފެން ފެންނާނެ. އެކަންކަމާ އަޅަނުލައި. އިރާދަކުޔރެއްވިއްޔާ ހައްވަތަ ވެސް ދެން ރަނގަޅުވެދާނެ. މިއަދު ކުޑަކޮށް ރަނގަޅު" ހައްވައްތަ ވާހަކަދެއްކި އަހަރެންގެ ހީއާ ވެސް ގުޅުވާލައިގެންނެވެ. އެ ވާހަކަތަކުން އަހަރެންނަށް އިތުރު ހިތްހަމަޖެހުމެއް ލިބުނެވެ.\n"ސައިތައްޓެއް ބޯންވީނު؟" ހައްވައްތަ ސުވާލުކުރިއެވެ.\n"ނޫން. ނޫން.. ދެން މިގަޑީގައެއް ނުބޯނަން. ދެންމި ދަނީ" ހައްވަތަގެ އެ އެދުމަށް އަހަރެން ދެކޮޅު ހެދީމެވެ. އެހައި ބަލިއިރު ހައްވަތަ ލައްވާ އިތުރު މަސައްކަތެއް ކުރުވާކަށް އަހަރެން ބޭނުމެއް ނުވިއެވެ.\n"މިތަނުން ދުވަހަކުން އަދި ވަދެލާނަން. ދެން މިދަނީ" އެހެން ބުނުމަށްފަހު އެގެއިން ނުކުންނަށް އަހަރެން ހިނގައިގަތީމެވެ. އެހިނދު އެތައް ޝުޢޫރެއް ހިތުގައި ވިކައިގަތެވެ. އެކުވެރިޔާ ވަކިވިފަހުން އެގެއަށް ދިއުން ވަރަށް މަދުވެއްޖެއެވެ. އެހެން ނޫނީ ކޮންމެ ދުވަހަކު ކަހަލަ ގޮތަކަށް އެގެއަށް ވަދެވެއެވެ. މިހާރު ހަފުތާއަކު އެއް ދުވަހު ވެސް އެ ގެއަކަށް ނުދެވެއެވެ. ކުޑަ މިނުން ހައްވައްތަގެ ހާލު ވެސް ބަލައެއް ނުލެވެއެވެ. އެހައި ބޮޑަށް ބަލިވި އިރުވެސް އަހަރެންނަކަށް އެކަމެއް ނޭނގުނެވެ. އެކުވެރިޔާ އެ ބުނީ އެވާހަކަ ކަންނޭނގެއެވެ. އޭނާ އެންމެ ލޯބިވީ އޭނާގެ މަންމަ ދެކެއެވެ. މިއަދު އެކުވެރިޔާއަށް ކަމެއް ކޮށްދޭނަމަ ކޮށްދެވޭނީ އެ މަންމައަށެވެ. ހުވަފެނުގައި ހަނދާންކޮށްދިނީ އެކަން ކަންނޭނގެއެވެ. އެތައް ޚިޔާލުތަކެއް ހިތަށް ޖަމާކުރަމުން އައިސް އަހަރެން ގެއަށް ވަނީމެވެ.\nޖެހިގެން އައި ރެއެވެ. ތަންކޮޅެއް ފަސޭހައިން އަހަރެންނަށް ނިދުނު ރެއެކެވެ. ތަންކޮޅެއް އަވަހަށް އޮށޯވެވުނު ރެއެކެވެ. ނަމަވެސް އެރޭ ވެސް ހޭލެވުނީ ހަމަ އެކުވެރިޔާގެ އާދޭހާ އެކުއެވެ. ކުރީ، ހަމަ ކުރީ ރޭގެ އާދޭހެއެވެ. ހަމަ އެ ވާހަކަތަކެވެ.\nއަހަރެންނަކަށް ނޯވެވުނެވެ. އެނދުން ތެދުވެ އިށީނދެވުނެވެ. އަދި އިތުރަށް ވިސްނާލެވުނެވެ. ޚިޔާލު ގޮސް ހުއްޓުނީ ގަބުރުސްތާނަށެވެ. އެކުވެރިގެ މަހާނައަށެވެ.\nއަހަރެންނަށް ބަލައިލެވުނީ ގަޑިއަށެވެ. އޭރު އަދި ތިނެއް ޖަހަނީއެވެ. އަހަރެން ތެދުވީމެވެ. ގޮނޑީގައި އަޅުވާފައި ހުރި ޓީޝާޓް ލުމަށްފަހު ބޭރަށް ނުކުތީމެވެ. ފަނޑު އަލިކަމުގައި ނިދާފައި އޮތް ރަށުގެ ބޮޑުމަގުން އިރަށް މިސްރާބު ޖެހީމެވެ. ޖެހިގެން އޮތް ބަނަފުސާ ގޯޅި އަޅައި ގަބުރުސްތާނާ ހަމަކުރީމެވެ.\nދެލޮލަށް ފެންނަމުން ދިޔައީ ކުށް ހީއެއް ނޫނެވެ. ހިތުން ބުނެދިނީ ވެސް ކުށް ވާހަކައެއް ވެސް ނޫނެވެ. ފެނުނު މަންޒަރާއެކު ހިތަށް ބިރުވެރިކަން ވެދެގެން ދިޔައެވެ. މުޅިގައިން ހީބިހި ނަގައިގެން ދިޔައެވެ. އެބިރުގެ ކުރިމަތީ އަހަރެންގެ ޒަމީރު ގަދަކުރީމެވެ. ރޫހުގެ ހިތްވަރު ދިރުވީމެވެ. އަޑުގައި ނެތްތަނަށް އަހަރެން ހަޅޭއްލަވަން ފެށީމެވެ. ތިޔަ ކުރަނީ ކޮން ކަމެއްހޭ ކިޔައި ގޮވަންފެށީމެވެ. މަހާނަ ކޮންނަނީއޭ ކިޔައި އަޑުލަން ފެށީމެވެ. އެ އަޑުން މުޅި ހިސާބުގަނޑުގެ ހިމޭންކަން ފޫ އަޅުވާލީމެވެ. ބޭނުމަކީ މީހުންތަކެއް ޖަމާކުރުވުމެވެ.\nއަހަރެންގެ އެ އަޑުން ހައެއްކަ މީހުން މަގުތަކަށް ނުކުތެވެ. އަހަރެންނާ ހަމައަށް އެ މީހުން އައެވެ. ގަބުރުސްތާނުގައި ހުރި މީހާ އެތަނުން ނުކުތުމުގެ ކުރިން އެ މަންޒަރު އެމީހުންނަށް ވެސް ފެނުނެވެ. އެހެން ނަމަވެސް ގަބުރުސްތާނުގައި ހުރި މީހާ ނުކުތީ ގަބުރުސްތާނުގެ އަނެއް ފަރާތުންނެވެ.\n"އެއީ އެ އުޅޭ ތައްޚާނު ދޯ؟" އަހަރެން ދޯ އަޅާލީ އަހަރެންގެ އަޑަށް ނުކުން މީހުންނަށެވެ.\n"ޔަގީން އެއީ އޭނަކަން. ތި ވާނީ މި އޮތް ދަންވަރު ކޮންމެވެސް ކަންތައް ގަނޑެއް ހިނގާލީކަމަށް" ހުސްގަޔާއެކު ހުރި ހަސަންބެ ވާހަކަ ފެށިއެވެ.\n"އަދިވެސް އެ އުޅުމެއް ނުހުއްޓޭ ވިއްޔާ. ކިތައް މީހުންނަށް އަނިޔާ ދެވިއްޖެ. ކިހާ ވަރެއް، މިރަށު މީހުންނަށް ކުރެއްވިއްޖެ" އެހެން މީހަކުވެސް ވާހަކަ ފެށިއެވެ.\n"އަހަރެންނަށް މި ތިންރޭ ހުވަފެނެއް ފެނިގެން އެ އުނދަގޫ ވާތީ މިއުޅެވުނީ. ފެންނަނީ ޔާފިއު އާދޭސްކުރާ ތަން. ޖެހިޖެހިގެން ތިންރޭ ފެނުނީމާ ހިތަށް އެރީ އޭނާގެ މަހާނައަށް ކަމެއް ވަނިއްޔޭ. އެހެން ހިތާ މިރޭ މި ނުކުތީ. ހިތަށް ފެނުނު ގޮތަށް ލޮލަށްވެސް މި ފެނުނީ" އެތަނަށް އަހަރެން އަންނަން ޖެހުނު ސަބަބު އަހަރެން ހިއްސާކުރީމެވެ.\n"އޭނާ ނުވާނެ ރަނގަޅެއް. އަބަދުވެސް އުޅޭނީ ކޮންމެވެސް މީހަކަށް ގޯނާއެއް ކުރެވޭތޯ؟ މަ ބުނާނީ ޔާފިއު އެ ނިމިދިޔައީވެސް ތި ތައްޚާނުގެ ސިހުރުންނޭ" ދައްކަމުން ދިޔަ ވާހަކަތަކުން ފާޅު ކުރެވުނެ ޚިޔާލުން އަހަރެންގެ ހިތް ބާރުބާރަށް ތެޅެންފެށިއެވެ. އެއީ އަހަރެންގެ ހިތަށް ނާރާ ވާހަކައެކެވެ. އެކަމަކު އެއީވެސް ވެދާނެގޮތެކެވެ. ޔާފިއު އުޅުނު ހާލުން އެވާހަކައަށް އޮތް ޝައުގު އިތުރުވިއެވެ.\n"އަހަރެން ބޭނުން އެތަނުގައި އޭނާ ކުރީ ކީއްތޯ ބަލަން. އަހަރެންނާއެކު އެތަނަށް ދެވިދާނެތަ؟" އަހަރެން ސުވާލުކުރީމެވެ.\n"ހިނގާ ވަންނަމާ. އެކަމަކު މަޑުކޮށްލާ. ގެއަށް ވަދެ މަމި އަންނަނީ ޓޯޗު ހިފައިގެން" ހަސަންބެ ބުނީ މަޑުކޮށްލުމަށެވެ.\nކުޑައިރުކޮޅެއްގެ ތެރޭގައި ހަސަންބެއާ އަދިވެސް ތިންމީހަކާއެކު ގަބުރުސްތާނަށް ވަނީމެވެ. އޭނާ މަޑުކޮށްގެން ހުރި ސަރަހައްދަށް ދިޔައީމެވެ. އެއީ އެކުވެރުޔާގެ ގަބުރުސްތާނު ވެސް ހުރި ހިސާބެވެ.\nފެނުނީ އެކުވެރިޔާގެ ގަބުރުސްތާނުގެ މެދު ކޮންނަން ފަށާފައިވަނިކޮށެވެ. ދޮންވެލި ފަސްތައް ހުރީ ކަހާފައެވެ. ގަބުރުސްތާނުގައި އުސްކޮށް އުފުލިފައިވާ ފަސްގަނޑު ވަނީ ބިމާ ހަމަކޮށްފައެވެ.\n"މިއީ އެ ކުރިކަމަކީ؟ އޭރުވެސް މަ ބުނީމެއްނު ރަނގަޅު ކަމެއް ނޫނޭ އެކުރީ. ކިހައި ބޮޑުވެއްޖެ ކަމެއް މީ" ހިތްހަމަ ނުޖެހުން ފާޅުކުރީ ކުރިންވެސް ހިތްހަމަ ނުޖެހުން ފާޅުކުރި މީހާއެވެ.\n"މިފަހަރު މިކަންވާނެ ރަނގަޅަށް ބަލަން. ކޮންމެ ފަހަރަކު އެހެން ސަލާމަތެއް ނުވެވޭނެ" ހަސަންބެ އިތުރަށް ހިފާލިއެވެ. އަހަރެންނަށް ހުރެވުނީއެވެ. ބުނާނެ އެއްޗެއް ނޭނގިފައެވެ. ހަދާނެ ގޮތެއް ނުވިސްނިފައެވެ. ހިތަށް ވެރިވަމުން ދިޔައީ އެކުވެރިޔާ އުޅުނު ހާލެވެ. އޭނާ ދެއްކި ވާހަކަތަކެވެ.\n"ކީއްވެ ތި ހުންނަނީ؟" ޚިޔާލުތަކުން ނުކުމެވުނީ ހަސަންބެގެ ސުވާލުންނެވެ.\n"ހިތަށް މިއަރަނީ ޔާފިއު އެ ވަކިވީ ކީއްވެބާއޭ؟ އޭނާއަށް އެ ހާލު ޖެއްސީ މި ތައްޚާނު ބާއޭ" އަހަރެންނަށް ބުނެވުނީ އެވަރަށެވެ. އިތުރަށް އެ ވާހަކަދައްކާނެ ހިތްވަރެއް ނުލިބުނެވެ.\nޖެހިގެން އައި ދުވަހު މުޅި ރަށުގައި އޮތީ ދަންވަރު ގަބުރުސްތާނަށް ވަދެ ތައްޚާނު ކުރި ކަންތަކެވެ. ޔާފިއުގެ ހަށިގަނޑު ވަޅުލާފައި އޮތް މަހާނަ ކޮންނަން އުޅެނިކޮށް ބަޔަކަށް ފެނުނު ވާހަކައެވެ. އެ ވާހަކަތަކުގެ ސަބަބުން ތައްޚާނު އޮފީހަށް ހާޒިރުކުރިއެވެ. އެ މައްސަލަ ފުލުހުންނަށް ހުށަހަޅައި ތައްޚާނުގެ އެ ޢަމަލު ތަހުގީގު ކުރިއެވެ.\nނަމަވެސް ތައްޚާނު އެއްބަހެއް ނުވިއެވެ. އޭނާ ބުނަމުންދިޔައީ އޭނާ އެކަން ކުރީ ވަކި ނިޔަތެއް އޮވެގެން ނޫންކަމަށެވެ. އެކަން އޭނާ ކުރީ އެ މަހާނަ އެހެން މަހާނަތަކަށްވުރެ މާރީތިކޮށް ހުންނާތީ އުނދަގޫވާތީކަމަށެވެ. އޭނާގެ އެ ވާހަކަ ގަބޫލުކުރާނެ މީހަކު ނުވިނަމަވެސް، އެއީ އޭނާ ދޭ ޖަވާބެވެ. މަހާނައާ ކުޅުނު ކަމަށް އޭނާ ވެސް އެއްބަސްވެއެވެ. ނަމަވެސް އެ މަހާނަ ކޮންނަން މަސައްކަތް ކޮށްފައި ނުވާނެކަމަށް ވެސް އޭނާ ބުނެއެވެ.\nއެތައް ދުވަހަކަށް ފަހު ތައްޚާނު ސަލާމަތްވިއެވެ. ސަލާމަތް ނުވީ އަހަރެންގެ ހިތެވެ. އަހަރެންގެ ވިސްނުމެވެ. އަހަރެންގެ ވަށާ ލެވިފައިވާ އެކުވެރިޔާގެ ޚިޔާލުތަކެވެ. މިއަދު އަހަރެންނަށް ގަބޫލުކުރެވެނީ އެކުވެރިޔާ މަރުވީ މީހެއްގެ ސަބަބުންކަމެވެ. އެ ވޭނުގައި އުޅެންޖެހުނީ މީހެއްގެ ނުބައި ވިހައިގެ އަސަރުންކަމެވެ. އެހެން ނޫންނަމަ ޑޮކްޓަރުންނަށް އެކަމަށް ޝިފާއެއް ހޯދުނީހެވެ.\nއެ މީހުންގެ ބޭހުން އެކުވެރިޔާއަށް ލުއިތަކެއް ލިބުނީހެވެ. މިއީ ދުނިޔެއެވެ. ހަސަދަވެރީންގެ ހަސަދަތަކުގެ ނުބައިކަމުން ސަލާމަތް ނުވެވޭ ފަހަރުވެސް ދެއެވެ. ހެޔޮ ވާނީ ކިހިނެއް ހެއްޔެވެ؟ އެކުވެރިޔާގެ ކުށަކީ ކޮބައި ހެއްޔެވެ؟ އޭނާ ކުރި އުނދަގުލަކީ ކޮބައި ހެއްޔެވެ؟ މިއީ އެކުވެރިޔާވެސް ކުރި ސުވާލުތަކެވެ. މިއަދު މި ސުވާލުތައް މިކުރަނީ އެކުވެރިޔާގެ އެކުވެރިޔާ އެވެ.


COVID-19: Pakistan education minister positive vejje – Iru\nރަޝިޔާގެ ނެޓްވޯކްތަކަށް ހަމަލާދިނީ ޗައިނާގެ ހެކަރުން\nކޮވިޑް-19: ޕާކިސްތާންގެ އެޑިއުކޭޝަން މިނިސްޓާރ ޕޮޒިޓިވް ވެއްޖެ\nދުނިޔޭގައި ހަލުވިކަމާއެކު ފެތުރެމުންދާ ކޮރޯނާ ވައިރަސް އަށް ޕާކިސްތާންގެ އެޑިއުކޭޝަން މިނިސްޓާރ ސައިދު ގާނީ ޕޮޒިޓިވް ވެއްޖެއެވެ.\nވައިރަސް ގެ އެއްވެސް އަލާމާތެއް ނުފެންނަ ކަމަށް މިނިސްޓަރ ބުފައި ވަނިކޮށް ސައިދު ގާނީ އަށް މި ބަލި ޖެހުނީ ބަލިމީހުން ބައިތިއްބާފައިވާ ހޮސްޕިޓަލަކަށް ނުގޮހެެވެ. ޓްވިޓާ އަށް ލައިފައިވާ ވީޑިއޯ މެސެއްޖެއްގައި ސައިދު ގާނީ ވިދާޅުވީ އޭނާއަށް ކޮރޯނާގެ އެއްވެސް އަލާމާތެއް ނުފެންނަ ކަމަށާއި ޓެސްޓް ކޮށް ނަތީޖާ ލިބުނު އިރު ވެސް ސިއްހަތު ރަނގަޅު ކަމަށެވެ.\nކޮރޯނާ އަށް ޕޮޒިޓިވް ވުމާ ގުޅިގެން އެނަމިކުފާނު ވަނީ އައިސޮލޭޓް ކޮށްފައިއެވެ. ކޮވިޑް-19 ބައްޔަކީ ފާޅުކަން ބޮޑު އެތަށް އަލާމާތްތަކެއް ދައްކާ ބައްޔެކެވެ. މި ބަލި އާންމު ކޮށް ޖެހެނީ އުމުރުން ދުވަސްވީ މީހުންނަށާ، ދިފާއީ ނިޒާމް ބަލި ކަށިމީހުންނަށެވެެ.\nމި ބަލިން މިހާރު 102000 އަށް ވުރެ ގިނަ މީހުން ރަނގަޅު ވަފައިވެއެވެ.


SunOnline: Highrise ge aa event eh, Print and advertising show mi aharu\nހައިރައިޒްގެ ފައުންޑާ، އިސްމާއިލް ހަމީދު --- ސަން ފައިލް ފޮޓޯ\nޕްރިންޓް އެންޑް އެޑްވަޓައިޒިން ޝޯ މިއަަހަރު\nރާއްޖޭގެ މަޝްހޫރު އިވެންޓް އޯގަނައިޒާ، ހައިރައިޒް އިން މިއަހަރު ތެރޭ އާ އިވެންޓެއް ލޯންޗު ކުރަން ނިންމައިފި އެވެ.\n"ޕްރިންޓު އެންޑް އެޑްވަޓައިޒިން ޝޯ" ގެ ނަމުގައި މިއަހަރު ތެރޭ އާ އިވެންޓެއް ބާއްވަން ހަމަޖައްސާފައިވާކަން ހައިރައިޒްއިން އިއުލާން ކުރީ މިއަދު އާޓް ގެލެރީގައި ފެށި "ލިވިން އެކްސްޕޯ 2017"ގެ ހުޅުވުމުގެ ރަސްމިއްޔާތުގައެވެ.\nހައިރައިޒްގެ ފައުންޑާ އިސްމާއިލް ހަމީދު (ހައިރައިޒް އިއްސެ) "ސަން" އަށް ވިދާޅުވި ގޮތުގައި އެ އިވެންޓު ވެގެންދާނީ މިހާތަނަށް ހައިރައިޒުން ބާއްވާ އެންމެ ބޮޑު އިވެންޓަށް ކަމަށެވެ. އެ މައުރަޒުގައި ދައްކާލާނީ ރާއްޖޭގެ ޕްރިންޓިން އަދި އެޑްވަޓައިޒިން ދާއިރާގެ ޕްރޮޑަކްޓުތަކެވެ. އަދި އެ ދާއިރާގައި ހަރަކާތްތެރިވާ ކުންފުނިތަކުގެ މާކެޓު ދެމެހެއްޓުމެވެ.\n"އެ އިވެންތު ވެގެންދާނީ ހައިރައިޒުން މިއަހަރު ބާއްވާނެ އެންމެ ވަރުގަދަ އިވެންޓު. ރާއްޖޭގެ ވަރަށް ޑިމާންޑު އޮންނަ އެއްޗެއް ޕްރިންޓު ކުރުމާއި އެޑްވަޓައިޒް ކުރުމާއި ޓްރޮފީ ހެދުމާއި ދެއްތޯ. އެހެންވެ އެފަދަ ވިޔަފާރިތަކަށް ހުޅުވާލައިގެން ކުރިއަށް ގެންދާ އިވެންޓެއް މި އިވެންޓަކީ،" އިއްސެ ވިދާޅުވިއެވެ.\nއޭނާ ވިދާޅުވީ އެ އިވެންޓު އޮންނާނީ މިއަހަރުގެ މެދު ތެރޭގައި ނުވަތަ ފަހުކޮޅުގައި ކަމަށެވެ. ނަމަވެސް އޭގެ އިތުރު މައުލޫމާތެއް ނުދެއްވައެވެ. އިއްސެ ވިދާޅުވީ އޭގެ މައުލޫމާތު ފަހުން ހިއްސާ ކުރައްވާނެ ކަމަށެވެ.\nހައިރައިޒް އަކީ ރާއްޖޭގައި ކުރިއަރަމުން އަންނަ އެކި ދާއިރާތައް ޕްރޮމޯޓުކޮށް އެ ދާއިރާތަކުގައި ހިމެނޭ ވިޔަފާރިތަކަށް މާކެޓް ކުރުމުގައި އެހީތެރިވެދޭ ކުންފުންޏެކެވެ. އެގޮތުން ހައިރައިޒްގެ އިވެންޓުތައް ރާއްޖެ އާއި ރާއްޖެއިން ބޭރުގައިވެސް ބާއްވައެވެ.\nހައިރައިޒްއިން އިންތިޒާމު ކުރާ ބައިނަލް އަގުވާމީ އިވެންޓުތަކުގެ ތެރޭގައި ސައުންޑްސް އޮފް މޯލްޑިވްސް އާއި ސަޓާ އެވޯޑްސް ފަދަ އިވެންޓުތައް ހިމެނެއެވެ.


SunOnline: UK ge dhashun Chagos vakikoh, Mauritius ah dhinumah UN in faaskoffi\nޔޫކޭގެ އަތުން ޗާގޯސް ޖަޒީރާތައް ނަގައި، މޮރިޝަސްއަށް ދިނުމަށް އދ.އިން ފާސްކޮށްފި\nމާހިލް މުހައްމަދު 23 May 2019, 02:15\nއިނގިރޭސިވިލާތުގައި ފޯޅަވަހީގެ ރައްޔިތުން މުޒާހަރާކުރަނީ ---\nއައްޑޫ އަތޮޅުގެ ދެކުނުން އޮންނަ ފޭހަންދީބު (ނުވަތަ ޗާގޯސް ޖަޒީރާ) މޮރިޝަސްގެ ސަރަހައްދެއްގެ ގޮތުގައި ކަނޑައެޅުމަށް އދގެ އާންމު މަޖިލީހުން މިރޭ ފާސްކޮށްފިއެވެ.\nމިރޭ އދ.ގެ އާންމު މަޖިލީހުގައި ވޯޓު ނެގީ ޗާގޯސް ޖަޒީރާ އިނގިރޭސީންގެ ބާރުގެ ދަށުގައި އޮތް އޮތުމާ ގުޅޭގޮތުން، އިންޓަނޭޝަނަލް ކޯޓް އޮފް ޖަސްޓިސް (އައިސީޖޭ)އިން ދިން އިސްތިޝާރީ ލަފާ ނުވަތަ އެޑްވައިޒަރީ އޮޕީނިއަން އދ.އިން ބަލައިގަތުމާ ބެހޭގޮތުންނެވެ.\nއައިސީޖޭގެ އިސްތިޝާރީ ލަފާ ނެރުނީ މޮރިޝަސްއިން ބޭނުންވާ ގޮތަށް، ޗާގޯސްއަކީ މޮރިޝަސްގެ ސަރަހައްދެއްގެ ގޮތުގައި ކަނޑައެޅުމަށެވެ.\nއދ.ގެ އާންމު މަޖިލީހުގައި ނެގި ވޯޓުގައި، އެ ލަފާ ބަލައިގަތުމަށް ހުށަހެޅި ގަރާރާ އެއްކޮޅަށް 113 ގައުމަކުން ވޯޓު ދިނެވެ. ފަންސާސް ހަތަރު ގައުމަކުން ވަކި ކޮޅަކަށް ވޯޓު ނުދޭ އިރު، އެ ގަރާރު ބަލައިނުގަތުމަށް ވޯޓު ދިނީ ހަ ގައުމަކުންނެވެ. އެއީ މި މައްސަލައިގައި ސީދާ މަސްލަހަތު ހިމެނޭ ތިން ގައުމެއް ކަމުގައިވާ ދިވެހިރާއްޖެއާއި އިނގިރޭސިވިލާތާއި އެމެރިކާގެ އިތުރުން، އޮސްޓްރޭލިއާ، ހަންގޭރީ އަދި އިސްރާއީލެވެ.\nފޯޅަވަހި މައްސަލައިގައި ރާއްޖެއިން މޮރިޝަސްއާ ދެކޮޅަށް ވޯޓު ދީފި\nޗާގޯސްއަކީ 18 ވަނަ ގަރުނުން ފެށިގެން މޮރިޝަސްގެ ރައްޔިތުން ދިރިއުޅެމުން ދިޔަ ތަނެކެވެ. އެ ގައުމުން ބުނަނީ ޗާގޯސްއަކީ 18 ވަނަ ގަރުނުން ފެށިގެން އެގައުމުގެ ބައެއް ކަމަށެވެ. އެހެން ނަމަވެސް 1965 ގައި އިނގިރޭސިންގެ އިސްތިއުމާރުގެ ދަށުގައި އޮތް އިރު، އިނގިރޭސީން ވަނީ މޮރިޝަސްއާ ޗާގޯސްއާ ވަކިކޮށްފައި ކަމަށެވެ. ޗާގޯސް އިނގިރޭސި ވިލާތަށް ނެގީ މޮރިޝަސްއަށް ބަދަލުގައި ތިން މިލިއަން ޕައުންޑް ދީފައެވެ. އޭގެ ފަހުން އެ ސަރަހައްދަކީ ބްރިޓިޝް އިންޑިއަން އޯޝަން ޓެރިޓަރީގެ ގޮތުގައެވެ.\nމީގެ ކުރިން ފޯޅަވައްސަށް ނިސްބަތްވާ ރެފިއުޖީންގެ ގްރޫޕަކުން ހުށަހަޅައިގެންވެސް އިނގިރޭސިވިލާތުގެ ކޯޓުތަކުގައިވެސް މިކަމާ ގުޅުންހުރި މައްސަލައެއް ކުރިއަށް ގެންދިޔައެވެ. އެއީ ފޯޅަވަހީގެ ރައްޔިތުން އަނބުރާ އެމީހުންގެ ވަޒަނަށް ދިއުމަށްޓަކައި ހުށަހެޅި މައްސަލައެކެވެ. އެހެން ނަމަވެސް ޔޫކޭ ސުޕްރީމް ކޯޓުން 2016 ވަނަ އަހަރު ނިންމީ އެމީހުންނަށް އަނބުރާ ފޯޅަވައްސަށް ނުދެވޭނެ ކަމަށެވެ.\nމިރޭ ނެގި ވޯޓުގެ ކުރިން، މޮރިޝަސްގެ ބޮޑުވަޒީރު ޕްރަވީދު ކުމާރު ޖުގްނައުތު އދގެ އާންމު މަޖިލީހުގައި ވިދާޅުވީ ޗާގޯސްގެ ރައްޔިތުން ގަދަކަމުން އެ ރަށްތަކުން ބޭލުން، އިންސާނިއްޔަތާ ދެކޮޅަށް ހިންގި ޖަރީމާއެއްގެ ގޮތުގައި ސިފަކުރައްވާފައެވެ.\nއަދި "އިސްތިއުމާރުކުރުމަށް އެއްވެސް ޖާގައެއް ދެވިގެން ނުވާނެކަމުގެ" އިޝާރާތް، އދގެ މެމްބަރު ގައުމުތަކުން މުޅި ދުނިޔެއަށް ދޭންޖެހޭ ކަމަށް މޮރިޝަސްގެ ބޮޑުވަޒީރު ވިދާޅުވިއެވެ.\nއެހެން ނަމަވެސް އިނގިރޭސިވިލާތުން ބުނަމުން ދަނީ މޮރިޝަސްއިން ފޯޅަވަހި އިނގިރޭސީންނަށް ދިނީ އެއްވެސް އިއުތިރާޒެއް ނެތި ކަމަށާއި، އަދި ބަދަލުގައި އިނގިރޭސިވިލާތުން ގިނަ ފައިދާތަކެއް ލިބޭ ގޮތަށް ކަމަށެވެ.\nއދ.ގައި ހުންނަވާ އިނގިރޭސި ސަފީރު ކެރަން ޕިއާސް ވިދާޅުވީ މޮރިޝަސްގެ ބޮޑުވަޒީރު އާންމު މަޖިލީހުގައި ވާހަކަ ދެއްކެވީ ވަރަށް ބޮޑަށް އޮޅުވާލައްވައިގެން ކަމަށާއި، އަދި ފޯޅަވަހީގެ މައްސަލަ ހައްލުކުރަން ޖެހޭނީ އެ މައްސަލައިގައި މަސްލަހަތު ހިމެނޭ ގައުމުތަކުގެ މެދުގައި ކަމަށެވެ.\nމޫދު އަޑީގައި ކައިވެންޏަށް ޕްރޮޕޯޒް ކުރަނިކޮށް މަރުވެއްޖެ\nއިސްރާއިލުން ޓްރަމްޕްގެ ބޮލަށް ސަވާރުވާން އުޅުނު\nޔޫކްރެއިނުން ބައިޑެން ތަހުގީގު ކުރުމަށް ޓްރަމްޕް އެދިލެއްވި